Emalayalee.com - മുഖ്യമന്ത്രി ഭരണ പാടവം തെളിയിക്കണം\nമുഖ്യമന്ത്രി ഭരണ പാടവം തെളിയിക്കണം\nEMALAYALEE SPECIAL 02-Oct-2011 കൈരളി ന്യൂയോര്‍ക്ക്\nEMALAYALEE SPECIAL 02-Oct-2011\nശ്രീ ഉമ്മന് ചാണ്ടി ഭരണത്തിലെ ആദ്യത്തെ പരീക്ഷണമാണ് ഇപ്പോള് നടന്നുകൊണ്ടിരിക്കുന്ന യാക്കോബൈറ്റ്‌സ് ബഹളം. ഈ പരീക്ഷണത്തെ അദ്ദേഹം എങ്ങനെ അതിജീവിക്കും എന്നതിന്റെ അടിസ്ഥാനത്തിലാണ് അദ്ദേഹത്തിന്റെ ഭാവി വിജയവും നിലകൊള്ളുന്നത്.\nഒരു നേതാവെന്ന് പറയുമ്പോള് അതിനു ചില പ്രത്യേക സവിശേഷ യോഗ്യതകള് ഉണ്ടായിരിക്കണം.\nവ്യത്യസ്ഥരായ ജനങ്ങളോട് ഇട പെടാനുള്ള പ്രത്യേക നയം- അതു സ്വന്തം സിരകളില് ഉണ്ടാകണം,\nരണ്ട്: തന്റെ ജനങ്ങളെപറ്റി ഒരു പൂര്‍ണ്ണ അവബോധം ഉണ്ടായിരിക്കണം.\nമൂന്ന്: ഒരു പ്രത്യേക താല്‍പര്യത്തിന്റെ പേരില് തീരുമാനങ്ങള് എടുക്കാന് തയ്യാറാകരുത് .\nഉദാഹരണത്തിന് വോട്ട് ബാങ്ക് നോക്കി തീരുമാനങ്ങള് എടുത്താല് ഭാവിയില് കൂടുതല് പ്രശ്‌നങ്ങളിലേയ്‌ക്ക് വലിച്ചിഴയ്‌ക്കപ്പെടും.\nമൂന്നര കോടി ജനങ്ങളുള്ള സംസ്ഥാനത്ത് മൂഴുവന് ജനങ്ങളും നേതവിന്റെ കണ്ണില് സമന്മാരായിരിക്കണം; നിഷ്‌പക്ഷ സമീപനം ആയിരിക്കണം. ചുറ്റുപാടും നടക്കുന്ന എല്ലാ ചലനങ്ങളും സൂഷ്‌മമായി വിലയിരുത്താനുള്ള ഒരു പ്രത്യേക കഴിവും ഒരു നേതാവിനു ഉണ്ടാകണം.\nഅങ്ങനെ അങ്ങനെ പലഗുണങ്ങളുടെ ഒരു സംയുക്ത പ്രതിഭയ്‌ക്കെ നേതാവാകാന് സാധിക്കു. ഇന്ന് ഇന്‍ഡ്യയില് ഉയര്‍ന്നു വന്നിരിക്കുന്ന നേതാക്കന്മാരില് മികച്ച ഒരു നേതാവാണ് എ.കെ ആന്റണി . സാദാ ജനങ്ങള് അദ്ദേഹത്തെ നിര്‍ഗുണന് എന്നു വിളിക്കുമെങ്കിലും, എന്തു കൊണ്ടാണ് അദ്ദേഹം പ്രധാനമന്ത്രിപദം വരെ കൈക്കലാക്കാന് സാധ്യതയുള്ള നേതാവായി മാറിക്കൊണ്ടിരിക്കുന്നത്‌്. കാരണം മറ്റൊന്നല്ല. അദ്ദേഹത്തിന്റെ തീരുമാനങ്ങള് വോട്ട് ബാങ്ക് നോക്കിയോ, നിക്ഷിപ്‌ത താത്‌പര്യത്തിന്റെ അടിസ്ഥാനത്തിലോ അല്ല, മറിച്ച് സ്വന്തം ജനങ്ങളുടെ താത്‌പര്യം മുന് നിര്‍ത്തി തീരുമാനങ്ങള് കൈക്കൊള്ളും;അതാണ് അദ്ദേഹത്തിന്റെ വിജയരഹസ്യം.\nഓര്‍ക്കുന്നുണ്ടോ ആന്റണി മുഖ്യമന്ത്രിയായിരുന്നപ്പോള് ഉണ്ടായ വര്‍ക്കല ശിവഗിരി സംഭവം?\nആന്റണയെപ്പോലെ മറ്റൊരു ലീഡറും കേരളത്തിലുണ്ട്. അദ്ദേഹത്തിന്റെ പേര് വി.എം. സുധീരന് . ഒര്‍ക്കുന്നുണ്ടോ അദ്ദേഹം വിദ്യാഭ്യാസ മന്ത്രിയായിരുന്നപ്പോള് കമ്യൂണിസ്റ്റുകാരുടെ പിന്തുണയില് മെഡിക്കല് സ്റ്റുഡന്‍സ് സമരത്തിനിറങ്ങയത് ഒറ്റ ദിവസംകൊണ്ട് പൊട്ടിച്ച് കയ്യില് കൊടുത്തത് .\nരണ്ടാഴ്‌ച മുമ്പ് ലീഡറായ അണ്ണാ ഹസാരയെ കേന്ദ്ര ഗവണ്മേന്റ് എങ്ങനെയാണ് കൈകാര്യം ചെയ്‌തതെന്ന് ശ്രദ്ധിച്ചോ?\nആവശ്യം എന്നു തോന്നിയപ്പോള് അന്നത്തെ കോണ്‍ഗ്രസ് പ്രസിഡന്റ് നിജലിംഗപ്പ ഉള്‍പ്പെട്ട സിന്‍ഡിക്കേറ്റ്‌സ് മെമ്പേഴ്‌സിനെ ഇന്ദിരാഗാന്ധി ഫയര് ചെയ്‌തുകൊണ്ട് അധികാരം കയ്യിലെടുത്തത് ഓര്‍മ്മയില്ലേ?\nപഞ്ചാബ് പ്രശ്‌നം കൈകാര്യം ചെയ്യാന് ഗില് എന്നു വിളിക്കപ്പെടുന്ന ഒരു പഞ്ചാബി പട്ടാള ഉദ്യോഗസ്ഥനെ അധികരം നല്‍കിക്കൊണ്ട് അടിച്ചൊതുക്കിയത് ഓര്‍മ്മയില്ലേ? കേരളത്തിലേയ്‌ക്ക് വന്നു കഴിഞ്ഞാല് വടക്കന് മലബാറിലെ നക്‌സല് ബാരികളെ അടിച്ചൊതുക്കാന് കരുണാകരന് ചെയ്‌തത് ഓര്‍മ്മയില്ലേ? പുന്നപ്ര വയലാര് ബഹളം അടിച്ചൊതുക്കാന് സര്‍സിപി കാണിച്ച തന്റേടം ഓര്‍മ്മയില്ലേ?\nഒരു നേതാവിന്റെ മുമ്പില് എന്നും പ്രശ്‌നങ്ങള് ഉണ്ടായിക്കൊണ്ടിരിക്കും. അതിനെ നേരിടാനുള്ള കരുത്ത് നേതാവിനുണ്ടാകണം.\nനാട്ടില് ഒരു പുലിയിറങ്ങിയാല് ആദ്യം അവനെ എങ്ങനെയെങ്കിലും അവന്റെ പുലിമടയിലേയ്‌ക്ക് തിരിച്ചയക്കാന് ശ്രമിക്കും. അതു സാധിച്ചില്ലെങ്കില് ജനങ്ങളുടെ സുരക്ഷയ്‌ക്ക് വേണ്ടി അതിനെ വെടിവെച്ചു കൊണ്ടും. അല്ലാതെ മത്തായി സഹദോരനെ പാമ്പു സഹോദരന് കടിച്ചു എന്ന നയമാണോ വേണ്ടത് .\nപണ്ട് ഫ്രഞ്ചുകാര് ക്യാനഡ വിഭജിച്ച് ക്യുബക്ക് ഫ്രഞ്ചാക്കാണം എന്നു വാദിച്ചപ്പോള് കനേഡിയന്‍സ് ഒരു ഫ്രഞ്ചുകാരനായ പീരി ട്രൂഡോയെ പ്രൈമിനിസ്റ്റര് ആക്കിക്കൊണ്ടാണ് ആപ്രശ്‌നം തീര്‍ത്തത് . കേരളത്തിലും ആ ഒരു ചുറ്റുപാടാണ് നിലവില് വന്നിരിക്കുന്നത്.\nബഹുമാനപ്പെട്ട മുഖ്യമന്ത്രിയുടെ സഭക്കാരാണ് കേരളത്തില് ഇപ്പോള് അനാവശ്യ പ്രശ്‌നം സൃഷ്‌ടിച്ചുകൊണ്ടിരിക്കുന്നത്. അവരോട് മര്യാദയ്‌ക്ക് പറഞ്ഞിട്ടു കേള്‍ക്കില്ലെങ്കില് നിലയ്‌ക്ക് നിര്‍ത്താന് മുഖ്യമന്ത്രി തയ്യാറാകണം .\nഉമ്മന് ചാണ്ടിയെ സംബന്ധിച്ചിട ത്തോളം ഈ പ്രശ്‌നം കൈകാര്യം ചെയ്യാന് പറ്റിയ അവസരമാണ് . കാരണം അദ്ദേഹവും ഓര്‍ത്തഡോക്‌സ് ഗോത്ര വര്‍ഗം തന്നെ. കേസ് കോടതിയില് നില്‍ക്കുന്നിടത്തോളം കാലം കോടതി വിധി വീണ്ടും വരുന്നതുവരെ ക്ഷമയോടെ കാത്തിരിക്കാന് ഇരുകൂട്ടരെയും ഉപദേശിക്കാം. കേള്‍ക്കുന്നില്ലെങ്കില് തെരുവില് ഇറങ്ങിയിരിക്കുന്ന, ആത്മീയ ദാരിദ്ര്യം അനുഭവിക്കുന്ന കൂറീലോസുകളെ കൈകാര്യം ചെയ്യാന് മടിക്കരുത്.\nശ്രീ.ഉമ്മന് ചാണ്ടി, മുഖ്യമന്ത്രി എന്ന നിലക്ക് കേരളത്തിലെ മൂന്നരക്കോടി ജനങ്ങളോടാണ് വിധേയത്വം കാണിക്കേണ്ടത്. അവരുടെ ക്ഷേമമാണ് പരമപ്രധാനം. അതിനു വിഘ്‌നം സൃഷ്‌ടിക്കാന് ആരെയും അനു വദിക്കരുത്.\nഇനി വേറൊരു വിധത്തില് നോക്കിയാല്, ശ്രീ. ഉമ്മന് ചാണ്ടിയില് നിക്ഷിപ്‌തമായിരിക്കുന്ന അഞ്ചു വര്‍ഷം തീര്‍ന്നു കഴിയുമ്പോള് അടുത്ത വേറൊരു അഞ്ചുവര്‍ഷത്തേയ്‌ക്ക് തിരിയുമെന്ന് കരുതുന്നില്ല. പകരം ഭംഗിയായി ഭരണം അവസാനിപ്പിച്ച് , ആ കസേര വേറൊരു നല്ല നേതാവിനെ ഏല്‍പിച്ച് കേരള രാഷ്‌ട്രീയത്തിലെ ഒരു ആചാര്യനായി ജീവിത സായ്‌ഹ്ന രാഷ്‌ട്രീയത്തിലേക്ക് കടക്കും എന്നാണ് ഒരു പൊതു ധാരണ. അങ്ങനെ ഇരിക്കെ ആരെ പേടിക്കണം? അലമ്പുണ്ടാക്കാന് ശ്രമിക്കുന്നവരെ മുഖം നോക്കാതെ തന്നെ നേരിടുക പറ്റില്ലെങ്കില് ആ പദവി ശ്രീ വി.എം.സുധീരനു കൈമാറിക്കൊണ്ട് കളം കാലിയാക്കുക. സ്വരംനന്നാകുമ്പോള് പാട്ടു നിര്‍ത്തുക. അതായിരിക്കും ഉത്തമം.


ചതിയുമായി വീണ്ടും ചൈന | Opinion | Column | Videsharangom | K Obeidulla | Manoramaonline\nകെ. ഉബൈദുള്ള June 23, 2020 08:20 PM IST\nഗല്‍വാനില് പുതിയ അവകാശവാദവും\nഓര്‍ക്കാപ്പുറത്തു പിന്നില്‍നിന്നു കുത്തുകയാണ് ചൈനയില്‍നിന്നു ഇന്ത്യക്കു പലപ്പോഴും നേരിടേണ്ടിവരുന്ന അനുഭവം. 1962ല് തുടങ്ങിയ ആ ചൈനീസ് ചതിക്കഥയിലെ ഏറ്റവും ഒടുവിലത്തെ സംഭവമാണ് ഇക്കഴിഞ്ഞ തിങ്കളാഴ്ച (ജൂണ് 15) കിഴക്കന് ലഡാക്കില് അരങ്ങേറിയത്.\nഅവിടെ ഇരു രാജ്യങ്ങള്‍ക്കും ഇടയിലുള്ള യഥാര്‍ഥ നിയന്ത്രണ രേഖയോടു ചേര്‍ന്നു കിടക്കുന്ന ഗല്‍വാന് താഴ്വര അങ്ങനെ ഇന്ത്യന് ജനതയെ ഒന്നടങ്കം നടുക്കിയ ആസൂത്രിതവും പ്രാകൃതവുമായ ആക്രമണത്തിനു വേദിയായി. ഒരു കേണല് ഉള്‍പ്പെടെ 20 ഇന്ത്യന് സൈനികര് വീരമൃത്യു വരിക്കുകയും മറ്റു ഇരുപതോളം പേര്‍ക്കു സാരമായ പരുക്കേല്‍ക്കുകയും ചെയ്തു.\nവാസ്തവത്തില് ആ മേഖലയില് ഒന്നര മാസമായി തുടരുന്ന സംഘര്‍ഷാവസ്ഥയ്ക്ക് അയവു വരികയാണെന്നും ഏറ്റുമുട്ടാനുള്ള സാധ്യതഒഴിവായെന്നുമാണ് കരുതപ്പെട്ടിരുന്നത്. ഗല്‍വാനിലെ പട്രോള് പോയിന്‍റ് 14ല്‍നിന്നു ഇരുസേനകളും ഘട്ടംഘട്ടമായി പിന്മാറണമെന്നായിരുന്നു ജൂണ് ആറിനു രണ്ടു രാജ്യങ്ങളുടെയും കോര് കമാന്‍ഡര്‍മാര് തമ്മില് നടന്ന ചര്‍ച്ചയില് ഉണ്ടായ ധാരണ.\nഅതനുസരിച്ച് ഇരു സേനകളും പിന്മാറാന് തുടങ്ങിയെങ്കിലും ജൂണ് 15നു വൈകിട്ട് ചൈനീസ് സൈന്യം പെട്ടെന്നു മുന്നോട്ടുകയറി. പിന്തിരിയണമെന്ന ഇന്ത്യന് സൈന്യത്തിന്‍റെ ആവശ്യം അവര് തള്ളി. തുടര്‍ന്നുണ്ടായ കശപിശയാണ് മണിക്കൂറുകള് നീണ്ടുനിന്ന സംഘട്ടനത്തില് കലാശിച്ചത്. ഉന്തും തള്ളും കല്ലേറും അടിയും നടന്നു. കമ്പി ചുറ്റിയ ഇരുമ്പുദണ്ഡുകളും ആണിയടിച്ച ബേസ്ബോള് ബാറ്റുകളും ചൈനക്കാരുടെ ആയുധങ്ങളായി.\nഇരു പക്ഷങ്ങളിലെയും സൈനികരുടെ കൈവശം തോക്കുകള് ഉണ്ടായിരുന്നുവെങ്കിലും വെടിവയ്പ് നടന്നില്ല. 1996ലെ ഒത്തുതീര്‍പ്പ് അനുസരിച്ച് ഇരു സൈന്യങ്ങളും യഥാര്‍ഥ നിയന്ത്രണരേഖയുടെ രണ്ടു കിലോമീറ്റര് ചുറ്റളവില് തോക്ക് ഉപയോഗിക്കാനോ സ്ഫോടനം നടത്താനോ പാടില്ല.\nഎങ്കിലും, ചൈനക്കാരുടെ പ്രാകൃത രീതിയിലുളള ആക്രമണം മാരകമായി. ഗുരുതരമായ പരുക്കു മൂലം മരിച്ചവര്‍ക്കു പുറമെ ആഴമുള്ള ഗര്‍ത്തങ്ങളിലും കൊടും തണുപ്പില് വെളളം ഉറഞ്ഞുകിടക്കുന്ന നദിയിലും വീണു മരിച്ചവരുമുണ്ട്. നാല്‍പ്പതിലേറെ ചൈനീസ് സൈനികരും മരിച്ചതായി വാര്‍ത്തയുണ്ടെങ്കിലും ചൈന അതു സ്ഥിരീകരിച്ചിട്ടില്ല.\nകിഴക്കൻ മേഖലയില് അരുണാചല് പ്രദേശിലെ തുലുങ് ലായില് 1975 ഒക്ടോബറില് നടന്ന ചൈനീസ് ആക്രമണത്തില് നാല് ഇന്ത്യന് സൈനികര് വീരമൃത്യു വരിക്കുകയുണ്ടായി. അതിനുശേഷം അതിര്‍ത്തിയില് ചോരവീഴുന്നത് ഇതാദ്യമാണ്. ഇന്ത്യന് പ്രദേശത്തു കടന്നുകയറിയ ചൈനീസ് സൈനിക സംഘം പട്രോളിങ് നടത്തുകയായിരുന്ന നമ്മുടെ ഭടന്മാരുടെ നേരെ വെടിവയ്ക്കുകയായിരുന്നു അന്ന്.\nഅതിനു മുന്‍പ് 1967 മേയില് സിക്കിം അതിര്‍ത്തിയിലെ നാഥുലായില് ചൈന നടത്തിയ ആക്രമണമായിരുന്നു1962ലെ യുദ്ധത്തിനുശേഷമുള്ള ഏറ്റവും ഗുരുതരമായ സംഭവം. 88 ഇന്ത്യന് സൈനികര് വീരമൃത്യു വരിച്ചു. നാനുറോളം ചൈനീസ് സൈനികരും കൊല്ലപ്പെട്ടുവെന്നായിരുന്നു റിപ്പോര്‍ട്ടുകള്. ആ രണ്ടു സംഭവങ്ങളും ഇപ്പോള് ഓര്‍മിക്കപ്പെടുന്നു.\n1962ലെ യുദ്ധത്തില് ചൈന പിടിച്ചെടുത്ത ആദ്യത്തെ ഇന്ത്യന് സൈനിക പോസ്റ്റാണ് സമുദ്രനിരപ്പില്‍നിന്നു14,000 അടി ഉയരത്തില് സ്ഥിതിചെയ്യുന്ന ഗല്‍വാന് താഴ്വര. അതിനുശേഷം ആ പ്രദേശം താരതമ്യേന ശാന്തമായിരുന്നു. അതിര്‍ത്തിയിലെ മറ്റു സ്ഥലങ്ങളിലെപ്പോലെ ഇന്ത്യയുടെയും ചൈനയുടെയും സൈനികര് തമ്മില് മുഖാമുഖം കാണുന്നതു പതിവായിരുന്നില്ല.\nഅവിടെ പൂര്‍ണമായും ഇന്ത്യയുടെ നിയന്ത്രണത്തിലുള്ള മേഖലയില് ഇന്ത്യ ഒരു റോഡ് നിര്‍മിച്ചതിനെ ചൈന എതിര്‍ത്തതോടെയാണ് പുതിയ കുഴപ്പത്തിന്‍റെ തുടക്കം. ഗല്‍വാന് താഴ്വര പൂര്‍ണമായും തങ്ങളുടേതാണെന്നും ചൈന അവകാശപ്പെടാന് തുടങ്ങിയിട്ടുണ്ട്.\nഅടിസ്ഥാനരഹിതമായ ഇത്തരം അവകാശവാദങ്ങളില് തൂങ്ങിപ്പിടിച്ചാണ് 1962ല് ചൈന ആദ്യമായിഇന്ത്യയെ ആക്രമിച്ചതും. ഹിന്ദി-ചീനി ഭായ് ഭായ് മുദ്രാവാക്യവുമായി ചൈനയുമായുള്ള സൗഹൃദം ഇന്ത്യ ഉയര്‍ത്തിപ്പിടിച്ചിരിക്കേയായിരുന്നു ഓര്‍ക്കാപ്പുറത്തുള്ള ആ സംഭവം.\nപടിഞ്ഞാറു ഭാഗത്തു ലഡാക്കിലെ അക്സായ്ചിനിലും കിഴക്കു ഭാഗത്തു നേഫയിലും (ഇന്നത്തെ അരുണാചല്‍പ്രദേശ്) ആ വര്‍ഷം ഒക്ടോബര് 20ന് ഒരേസമയത്ത് ചൈന അതിക്രമിച്ചുകയറി. ഒരുമാസവും ഒരു ദിവസവും കഴിഞ്ഞു വെടിനിര്‍ത്തിയെങ്കിലും അക്സായ്ചിനിലെ 38,000ചതുരശ്ര കിലോമീറ്റര് ഇന്നും ചൈനയുടെ അധീനത്തിലാണ്.\nഅരുണാചല് പ്രദേശില്‍നിന്നു പിന്‍വാങ്ങിയതിനു ശേഷവും അതിന്മേലുള്ള അവകാശവാദം ചൈനഉപേക്ഷിച്ചതുമില്ല. ഏതാണ്ട് 84,000 ചതുരശ്ര കിലോമീറ്ററുള്ള ആ പ്രദേശം ദക്ഷിണ ടിബറ്റിന്‍റെ ഭാഗമാണെന്ന് അവര് വാദിക്കുന്നു.\nപാക്കിസ്ഥാനുമായുള്ള പ്രശ്നം പോലെ തന്നെ ഇന്ത്യയെ അലട്ടുന്നതാണ് ചൈനയുമായുള്ള പ്രശ്നവും. എന്നാല്, ചൈനയുമായുളള തര്‍ക്കങ്ങള് പരിഹരിക്കപ്പെടാതെ കിടക്കുമ്പോഴും ആ രാജ്യവുമായി താരതമ്യേന രമ്യതയില് കഴിയാന് ഇന്ത്യക്കു കഴിഞ്ഞു. 1988ല് പ്രധാനമന്ത്രി രാജീവ് ഗാന്ധി നടത്തിയ ചൈനാ യാത്രയോടെ തുടങ്ങിയ ഈ രീതി അദ്ദേഹത്തിന്‍റെ പിന്‍ഗാമികളും പിന്തുടരുകയായിരുന്നു.\nപ്രധാനമന്ത്രി നരേന്ദ്ര മോദി കുറേക്കൂടി മുന്നോട്ടു പോവുകയും ചൈനയുമായുള്ള ബന്ധം ശക്തിപ്പെടുത്താന് ഊര്‍ജിത ശ്രമം നടത്തുകയും ചെയ്തു. കഴിഞ്ഞ ആറു വര്‍ഷത്തിനിടയില് 18 തവണ അദ്ദേഹം പല വേദികളിലും വച്ച് ചൈനീസ് പ്രസിഡന്‍റ് ഷി ചിന്‍പിങ്ങുമായി കൂടിക്കാഴ്ച നടത്തി. അഞ്ചു തവണ ചൈന സന്ദര്‍ശിക്കുകയുംചെയ്തു.\n2018ല് മധ്യചൈനയിലെ വൂഹാനിലും 2019ല് തമിഴ്നാട്ടിലെ മഹാബലിപുരത്തും നടന്ന അനൗപചാരിക ഉച്ചകോടികള് പ്രത്യേകിച്ചും ഓര്‍മിക്കപ്പെടുന്നു. വൂഹാന് ഉച്ചകോടി മറ്റൊരു കാരണത്താലും സവിശഷ ശ്രദ്ധ ആകര്‍ഷിക്കുകയുണ്ടായി.\nഇന്ത്യ-ചൈന-ഭൂട്ടാന് അതിര്‍ത്തിയിലുളള മുക്കവലയിലെ ഡോക്ലാമില് 2017ല് ഇന്ത്യയുടെയും ചൈനയുടെയും സൈന്യങ്ങള് തമ്മിലുണ്ടായ സംഘര്‍ഷമായിരുന്നു അതിനു കാരണം. ഭൂട്ടാന്‍റെ 100 ചതുരശ്ര കിലോമീറ്റര് പ്രദേശത്തു ചൈന റോഡ് പണിയാന് തുടങ്ങിയപ്പോള് ഇന്ത്യ എതിര്‍ത്തു. സംഘര്‍ഷാവസ്ഥ രണ്ടര മാസത്തോളം നീണ്ടുനിന്നു.\nഅതിന്‍റെ പശ്ചാത്തലത്തിലായിരുന്നു വൂഹാന് ഉച്ചകോടി. അത്തരമൊരു സംഘര്‍ഷാവസ്ഥ ഇനിയുണ്ടാവില്ലെന്നും ഉണ്ടായാല് തന്നെ രമ്യമായി പരിഹരിക്കപ്പെടുമെന്നും ഇന്ത്യ വിശ്വസിക്കാന് അതുവഴിയൊരുക്കി. ആ വിശ്വാസത്തിന് ഏറ്റ മാരകമായ തിരിച്ചടികൂടിയാണ് ഗല്‍വാന് താഴ്വരയിലെ ചൈനീസ് ആക്രമണം.\nഗല്‍വാന് താഴ്വര പൂര്‍ണമായും തങ്ങളുടേതാണെന്ന ചൈനയുടെ അവകാശവാദം ഇതുവരെ ഇല്ലാതിരുന്നഒരു പുതിയ തര്‍ക്കത്തിനു കൂടി തുടക്കമിടുകയും ചെയ്യുന്നു. സംഘട്ടനം നടന്ന പട്രോള് പോയിന്‍റ് 14ല് ഇന്ത്യയുടെ 60 ചതുരശ്ര കിലോമീറ്റര് പ്രദേശത്തു ചൈന കടന്നു കയറിയതായും റിപ്പോര്‍ട്ട് ചെയ്യപ്പെടുകയുണ്ടായി.\nഎന്നാല്, ഇന്ത്യയുടെ സൈനിക പോസ്റ്റുകള് ആരും പിടിച്ചടക്കിയിട്ടില്ലെന്നും രാജ്യത്തിന്‍റെ ഒരിഞ്ച് ഭൂമിപോലും നഷ്ടപ്പെട്ടില്ലെന്നുമാണ് പ്രധാനമന്ത്രി മോദി ഇക്കഴിഞ്ഞ വെള്ളിയാഴ്ച (ജൂണ് 19) സര്‍വകക്ഷി യോഗത്തില് അസന്നിഗ്ധമായി വ്യക്തമാക്കിയത്. വീരമൃത്യു വരിച്ച നമ്മുടെ സൈനികര് മാതൃരാജ്യത്തെ വെല്ലുവിളിച്ചവരെ പാഠം പഠിപ്പിച്ചതായും അദ്ദേഹം പറഞ്ഞു.\nഇന്ത്യയെ സംബന്ധിച്ചിടത്തോളം സൈനിക തന്ത്രപരമായി വളരെ പ്രധാനമാണ് ഗല്‍വാന് താഴ്വര. ലോകത്തുവച്ചേറ്റവും ഉയരത്തിലുള്ള എയര് സ്ട്രിപ് സ്ഥിതി ചെയ്യുന്ന ദൗലത്ത് ബേഗ് ഓല്‍ഡിയിലേക്കുള്ള റോഡുകള് പോകുന്നത് ഈ ഭാഗത്തൂടെയാണ്. യുദ്ധമുണ്ടായാല് മണിക്കൂറുകള്‍ക്കം ഭടന്മാരെ വിന്യസിപ്പിക്കാന് ഇവ ഇന്ത്യക്ക് ഉപകരിക്കും.\nഅതേസമയം, ഗല്‍വാന് കൈകയടക്കിയാല് ഇന്ത്യയുടെ എയര് സ്ട്രിപ്പും റോഡുകളും നിരീക്ഷിക്കാനും ദ്രുതഗതിയിലുള്ള നീക്കത്തിലൂടെ അവ പിടിച്ചെടുക്കാനും തങ്ങള്‍ക്കു കഴിയുമെന്നു ചൈനയും കണക്കുകൂട്ടുന്നു. അതിനാല് ഗല്‍വാന് താഴ്വര നഷ്ടപ്പെടുകയെന്നത് ഇന്ത്യയെ സംബന്ധിച്ചിടത്തോളം അചിന്ത്യമാണ്. നമ്മുടെ സൈന്യത്തിന് അതു സുരക്ഷിതമായി നിലനിര്‍ത്താന് കഴിഞ്ഞുവെന്നത് അതീവ ദുഃഖത്തിനിടയിലും രാജ്യത്തിന് ആശ്വാസം പകരുന്നു.\nഇന്ത്യയുമായി ഇപ്പോള് ഇടയാനും ഏറ്റുമുട്ടാനും ചൈനയെ പ്രേരിപ്പിച്ചതെന്ത് എന്ന ചോദ്യവും സജീവമായി ചര്‍ച്ച ചെയ്യപ്പെടുകയാണ്. ചൈനയ്ക്കെതിരെ ഇന്ത്യ അമേരിക്കയുമായി കൂടുതല് അടുത്തുകൊണ്ടിരിക്കുകയാണെന്ന സംശയവും തല്‍ഫലമായി തങ്ങള്‍ക്കുണ്ടാകാനിടയുള്ള പ്രശ്നങ്ങളെക്കുറിച്ചുള്ള ചൈനയുടെ ആശങ്കയും ഒരു പ്രധാന കാരണമായി പല നിരീക്ഷകരും ചൂണ്ടിക്കാട്ടുന്നു.\nഇന്ത്യയോടുളള ചൈനയുടെ സമീപനത്തെ ഇതു കാര്യമായി ബാധിച്ചുവത്രേ. അതേസമയം, അമേരിക്കയുമായി ഇന്ത്യ അടുക്കുന്നുണ്ടെങ്കില് അതിനു മുഖ്യ കാരണം സമീപ മേഖലയില് ഇന്ത്യയ്ക്കെതിരെ ചൈന നടത്തിവരുന്ന നീക്കങ്ങളാണെന്നു കരുതുന്നവരുമുണ്ട്. ഗല്‍വാന് ആക്രമണത്തിന് ഇതു പുതിയൊരു മാനം നല്‍കുന്നു. വിശദമായ വിലയിരുത്തല് ആവശ്യപ്പെടുന്ന മറ്റൊരു വിഷയമാണത്.\nEnglish Summary: India-China Border Dispute


Govt restricts duty free imports of natural rubber | ജോസ് കെ മാണിക്ക് ഇനി ധൈര്യമായി നിരാഹാര സമരം പിൻവലിക്കാം; സ്വാഭാവിക റബ്ബറിന്റെ ഇറക്കുമതി പൂർണ്ണമായും നിരോധിച്ച് കേന്ദ്ര സർക്കാർ; വില ഇടവിൽ നട്ടം തിരിയുന്ന റബ്ബർ കർഷകർക്ക് താൽകാലിക ആശ്വാസം - MarunadanMalayalee.com\nJanuary 22, 2016 | 07:06 AM IST | Permalink\nകോട്ടയം: റബ്ബർ കർഷകർക്ക് ആശ്വാസമെത്തിക്കാനായി കേരളാ കോൺഗ്രസ് എംപി ജോസ് കെ മാണി നടത്തുന്ന നിരാഹാരം ഉടൻ അവസാനിപ്പിച്ചേക്കും. റബ്ബർ കർഷകർക്ക് താൽകാലിക ആശ്വാസമായി സ്വാഭാവിക റബറിന്റെ ഇറക്കുമതി കേന്ദ്രസർക്കാർ നിരോധിച്ചു. മാർച്ച് 31 വരെയാണ് നിരോധനം. ജനുവരി 21 മുതൽ മാർച്ച് 31 വരെ റബർ ഇറക്കുമതി നിരോധിക്കുന്നതായി ഡയറക്ടറേറ്റ് ജനറൽ ഓഫ് ഫോറിൻ ട്രേഡ് അറിയിച്ചു. ചെന്നൈ, നഹാവ ഷെവാ എന്നീ രണ്ടു തുറമുഖളിൽ കൂടി മാത്രം ഇറക്കുമതിയെന്നു തീരുമാനിച്ചതിനു പിന്നാലെയാണ് ഇറക്കുമതി താൽക്കാലികമായി നിരോധിച്ചത്. അതുകൊണ്ട് തന്നെ ലക്ഷ്യം പാതി വിജയിച്ചെന്ന അഭിമാനത്തോടെ ജോസ് കെ മാണിക്ക് നിരാഹാരം അവസാനിപ്പിക്കാം.\nസ്വാഭാവിക റബ്ബർ് ഇറക്കുമതി നിരോധിച്ച് വാണിജ്യമന്ത്രാലയത്തിലെ വിദേശ വ്യാപാര ഡയറക്ടര് ജനറല്(ഡി.ജി.എഫ്.ടി.) വ്യാഴാഴ്ച ഉത്തരവിറക്കി. റബ്ബറിന്റെ വിലത്തകർച്ചമൂലം പൊറുതിമുട്ടുന്ന കർഷകരെ സഹായിക്കാനാണ് കേന്ദ്രം ഈ തീരുമാനമെടുത്തത്. ഇറക്കുമതി ആറുമാസത്തേക്ക് നിരോധിക്കുമെന്ന് വാണിജ്യമന്ത്രി നിര്മല സീതാരാമന് നേരത്തേ കേരള എംപി.മാർക്ക് ഉറപ്പുനൽകിയിരുന്നു. എന്നാൽ, ഇറക്കുമതി ചെന്നൈ, മുംബൈ തുറമുഖങ്ങളിലൂടെ മാത്രമാക്കി കൊണ്ടുള്ള ഉത്തരവാണ് ബുധനാഴ്ച പുറത്തുവന്നത്. എന്നാൽ, ഇത് ഗുണം ചെയ്യില്ല എന്ന് കണ്ടാണ് ഇറക്കുമതിക്ക് താത്കാലിക നിയന്ത്രണം കൊണ്ടുവന്നത്.\nജോസ് കെ മാണിയുടെ നിരാഹാരം നാലാം ദിവസം പിന്നിട്ടതും ഇതിന് കാരണമായി. ഇതോടെ ജോസ് കെ. മാണിയുടെ ജീവൻ രക്ഷിക്കാൻ അടിയന്തരമായി ഇടപെടണമെന്നാവശ്യപ്പെട്ട് യൂത്ത് ഫ്രണ്ട് പ്രവർത്തർ പ്രധാനമന്ത്രിക്കും കേന്ദ്ര വാണിജ്യ മന്ത്രിക്കും കത്തുകളും, എസ്.എം.എസും അയക്കുകയും ചെയ്തു. ഇതിന്റെ ഭാഗമായി കോട്ടയം നഗരത്തിൽ ബുധനാഴ്ച യുവജനകൂട്ടായ്മ സംഘടിപ്പിച്ചു. അതിനിടെ ജോസ് കെ. മാണി എംപിയെ പരിശോധിച്ച ഡോക്ടർമാരുടെ സംഘം ആരോഗ്യനില തൃപ്തികരമല്ലെന്ന് അറിയിച്ചു. ഇതോടെയാണ് അടിയന്തര നടപടികൾ കേന്ദ്ര സർക്കാർ എടുത്തതെന്നും സൂചനയുണ്ട്. കഴിഞ്ഞയാഴ്ച ക്രൈസ്തവ സഭയുമായി സംസാരിച്ച കേന്ദ്രമന്ത്രി സദാനന്ദ ഗൗഡയോട് റബ്ബറിന്റെ വിലത്തകർച്ച വിഷയം സഭയും ഉയർത്തിയിരുന്നു.\nറബ്ബറിന്റെ വില നൂറിലും താഴേയ്ക്കു പതിച്ചതോടെ റബ്ബർ ഉപജീവനമാർഗമായ മലയോരപ്രദേശങ്ങൾ കടുത്ത മാന്ദ്യത്തിലായിരുന്നു. വില പിടിച്ചുനിർത്താൻ നടപടിയെടുക്കുമെന്ന് പ്രധാനമന്ത്രി നരേന്ദ്ര മോദി കേരള സന്ദർശനത്തിനിടെ ഉറപ്പുനൽകിയിരുന്നു. താങ്ങുവിലയിലൂടെ മാത്രം റബ്ബറിന്റെ വില ഉയർത്താൻ കഴിയില്ലെന്നും കേന്ദ്ര സർക്കാർ തിരിച്ചറിഞ്ഞു. ഇറക്കുമതി നിരോധനത്തിന് മാത്രമേ എന്തെങ്കിലും ആശ്വാസം എത്തിക്കാൻ കഴിയൂവെന്ന വിലയിരുത്തലും അംഗീകരിക്കപ്പെട്ടു. കേന്ദ്ര ബജറ്റിൽ പ്രതിസന്ധിയുടെ രൂക്ഷത തിരിച്ചറിഞ്ഞുള്ള പ്രഖ്യാപനങ്ങൾ റബ്ബർ കർഷകർക്കായി കേന്ദ്ര സർക്കാർ നടത്തുമെന്നും വിലയിരുത്തലുണ്ട്. അതിന്റെ സൂചനയാണ് താൽക്കാലിക ഇറക്കുമതി നിരോധനം.\nആഭ്യന്തരവിപണിയിലെ റബർ വിലയിടിവ് പിടിച്ചുനിർത്താൻ പുതിയ തീരുമാനം സഹായിക്കും. നിലവിൽ രാജ്യത്തെ 39 തുറമുഖങ്ങൾ വഴിയാണ് റബ്ബർ ഇറക്കുമതി നടക്കുന്നത്. യുപിഎ സർക്കാരിന്റെ തീരുമാനങ്ങളുടെ ഫലമായി കഴിഞ്ഞ വർഷം മാത്രം3ലക്ഷം ടൺ റബ്ബറാണ് ഭാരതത്തിലേക്ക് ഇറക്കുമതി ചെയ്തത്. ഇതോടെയാണ് ആഭ്യന്തരവിപണിയിലെ റബ്ബർവിലയിൽ വൻ തകർച്ച ഉണ്ടായത്. വിലയിടിവ് തടയുന്നതിനായാണ് കേന്ദ്രസർക്കാർ റബർ ഇറക്കുമതി നിരോധിക്കുന്നതെന്ന് കേന്ദ്ര സർക്കാർ വിശദീകരിച്ചു. കേന്ദ്രവാണിജ്യമന്ത്രാലയം ഇറക്കുമതി നിയന്ത്രിച്ചത് ചെറുകിട റബ്ബർ കർഷകരെ സംരക്ഷിക്കുന്നതിനായാണെന്നും മന്ത്രി നിർമ്മല സീതാരാമൻ പറഞ്ഞു.\nവിലയിടിഞ്ഞുകൊണ്ടിരിക്കുന്ന അവസ്ഥയ്ക്ക് കേന്ദ്രതീരുമാനത്തോടെ വലിയ പരിഹാരമാകുമെന്നും കേന്ദ്രമന്ത്രി അറിയിച്ചു. അന്താരാഷ്ട്ര വിപണിയിൽ നിന്നുള്ള റബർ ഇറക്കുമതി നിലയ്ക്കുന്നതോടെ ആഭ്യന്തരവിപണിയിലെ റബ്ബറിന് കൂടുതൽ വില ലഭിക്കുന്നതിനും സാധ്യതയുണ്ടാകുമെന്നാണ് വിലയിരുത്തൽ. റബർ കർഷകരുടെ പ്രശ്‌നങ്ങളിൽ കേന്ദ്ര സർക്കാർ അടിയന്തരമായി ഇടപെടണമെന്ന് ആവശ്യപ്പെട്ടാണ് കേരളാ കോൺഗ്രസ് എം എംപി ജോസ് കെ മാണി കോട്ടയം തിരുനക്കരയിൽ അനിശ്ചിതകാല നിരാഹാര സമരം തുടരുന്നത്. ജോസ് കെ മാണിയുടെ സമരത്തിനെതിരെ കേന്ദ്രസർക്കാർ കണ്ണടച്ചാൽ യുഡിഎഫ് ഈ സമരം ഏറ്റെടുക്കുമെന്ന് ആഭ്യന്തര മന്ത്രി രമേശ് ചെന്നിത്തല പറഞ്ഞിരുന്നു. അതിനിടെയാണ് കേന്ദ്ര തീരുമാനം വരുന്നത്. ഈ സാഹചര്യത്തിൽ നിരാഹാരത്തിൽ ഇന്ന് തീരുമാനം എടുക്കുമെന്ന് ജോസ് കെ മാണി അറിയിച്ചു.


എന്‍സിപി സംസ്ഥാന ഘടകത്തിലെ തര്‍ക്കം; ശരദ് പവാര് കേരളത്തിലേക്ക് | Sharad Pawar will come back to kerala\nഎന്‍സിപി സംസ്ഥാന ഘടകത്തിലെ തര്‍ക്കം; ശരദ് പവാര് കേരളത്തിലേക്ക്\ntrivandrum, First Published Jan 7, 2021, 1:44 PM IST\nപാർട്ടിക്കുള്ളിലെ തർക്കത്തിൽ ശരദ് പവാർ ആർക്കൊപ്പമെന്നത് നിര്‍ണ്ണായകമാണ്. എ കെ ശശീന്ദ്രന് പിന്നാലെ ശരദ് പവാറിനെ കാണാനായി മാണി സി കാപ്പനും പീതാംബരൻ മാസ്റ്ററും സംസ്ഥാന നേതാക്കളെ ഒപ്പം കൂട്ടി ഇന്നലെ മുംബൈയില് എത്തിയിരുന്നു.\nമുംബൈ: മുന്നണി വിടുന്നതുമായി ബന്ധപ്പെട്ട് എൻസിപി സംസ്ഥാന ഘടകത്തിൽ ഭിന്നത തുടരവേ ശരദ് പവാർ കേരളത്തിലേക്ക്. സംസ്ഥാന നിർവാഹക സമിതി അംഗങ്ങളുമായി ഒറ്റയ്ക്കൊറ്റയ്ക്ക് ചർച്ച നടത്തും. അഭിപ്രായ ഐക്യമുണ്ടാക്കിയതിന് ശേഷം മുംബൈയിൽ പവാർ അന്തിമ തീരുമാനം പ്രഖ്യാപിക്കും.\nസിറ്റിംഗ് സീറ്റുകളിൽ കൈവച്ചാൽ മുന്നണി വിടണമെന്ന തീരുമാനത്തിൽ ഉറച്ച് നില്‍ക്കുകയാണ് സംസ്ഥാന അധ്യക്ഷൻ ടിപി പീതാംബരൻ മാസ്റ്ററും മാണി സി കാപ്പനും.\nപാലയുടെ പേരിൽ മാത്രം പിണങ്ങി മുന്നണി വിടരുതെന്നാണ് എ കെ ശശീന്ദ്രന്‍റെ നിലപാട്. ആവശ്യങ്ങളുമായി ഇരുവിഭാഗവും വെവ്വേറെ പവാറിനെ കണ്ടു. സീറ്റുകളൊന്നും വിട്ടു നൽകി ഒത്തുതീർപ്പിനില്ലെന്നാണ് പവാറിന്‍റെയും തീരുമാനം. എന്നാൽ പ്രഖ്യാപനം പാർട്ടിയെ പിളർത്തുന്ന സാഹചര്യം ഒഴിവാക്കണം. രണ്ടാഴ്ചചകം കൊച്ചിയിലെത്തി സംസ്ഥാന നേതാക്കളുമായി പവാർ കൂടിക്കാഴ്ച നടത്തും. പ്രഫുൽ പട്ടേലും ഒപ്പമുണ്ടാകുമെന്നാണ് അറിയിച്ചത്.\nസംസ്ഥാനത്തെ നിർവാഹക സമിതി അംഗങ്ങൾക്ക് പുറമെ ജില്ലാ പ്രസിഡന്‍റുമാരെയും പവാർ ഒറ്റയ്ക്കൊറ്റയ്ക്ക് കാണും. എല്ലാവരെയും ഒരുമിച്ച് നിർത്തിയ ശേഷം മുംബൈയിൽ മുന്നണി മാറ്റത്തിൽ അന്തിമ പ്രഖ്യാപനം നടത്തും. തദ്ദേശ തെരഞ്ഞെടുപ്പ് ഫലം ചൂണ്ടിക്കാട്ടി എൽഡിഎഫാണ് സുരക്ഷിത ഇടമെന്ന് ഇന്നലെ എകെ ശശീന്ദ്രൻ പവാറിനെ ധരിപ്പിച്ചിരുന്നു.\nLast Updated Jan 7, 2021, 2:53 PM IST


ആജീവനാന്തകാലത്തേക്കല്ല കോൺഗ്രസിലേക്കു വന്നത് ; ശശി തരൂർ എംപി – Times Kerala\nആജീവനാന്തകാലത്തേക്കല്ല കോൺഗ്രസിലേക്കു വന്നത് ; ശശി തരൂർ എംപി\nBy Lekshmi S\t On Sep 9, 2019\nന്യൂഡൽഹി: ആജീവനാന്തകാലത്തേക്കല്ല കോൺഗ്രസിലേക്കു വന്നതെന്ന് ശശി തരൂർ എംപി. ഇന്ത്യയെ അഭിവൃദ്ധിയിലേക്കും പുരോഗതിയിലേക്കും നയിക്കുന്നതിനാവശ്യമായ ആശയങ്ങളുമായി മുന്നോട്ടു പോകുന്നതിന് ഏറ്റവും നല്ല മാർഗമെന്ന നിലയിലാണ് താൻ കോൺഗ്രസിലെത്തിയത്. വോട്ടിനും സീറ്റിനുമായി ആ ആശയങ്ങൾ ത്യജിക്കാൻ സാധിക്കില്ലന്ന് അദ്ദേഹം പറഞ്ഞു.\nകേന്ദ്രസർക്കാരിനെ അനുകൂലിച്ചു സംസാരിച്ചതിനെ തുടർന്ന് കേരളത്തിലെ മുതിർന്ന നേതാക്കളടക്കം തരൂരിനെതിരെ രംഗത്തെത്തിയിരുന്നു. കശ്മീർ വിഷയത്തിലും കേന്ദ്രസർക്കാരിന് അനുകൂല നിലപാടാണ് തരൂർ സ്വീകരിച്ചത്. പ്രതിപക്ഷപാർട്ടികൾ എന്ന നിലയ്ക്ക് കേന്ദ്രസർക്കാരിനെ വിമർശനമുന്നയിക്കുമെങ്കിലും കശ്മീർ വിഷയത്തിൽ കേന്ദ്ര നിലപാടിനൊപ്പമാണ്. ഒരു തുണ്ട് പോലും പാക്കിസ്ഥാനു വിട്ടു നൽകാൻ തയാറല്ലെന്നും അദ്ദേഹം പറഞ്ഞു.\nകേന്ദ്രസര്‍ക്കാരിനെ അനുകൂലിച്ച് കൊണ്ട് തുടര്‍ച്ചയായി നടത്തുന്ന പ്രസ്താവനകള്‍ക്ക് പിന്നാലെയായിരുന്നു തരൂരിന്റെ പ്രതികരണം.\nലാല് ജോസിന്റെ മകള് ഐറിന് മേച്ചേരി വിവാഹിതയായി; ചടങ്ങില് തിളങ്ങി മീനാക്ഷി വീഡിയോ കാണാം\nയെദിയൂരപ്പ ബിജെപിക്ക് ആവശ്യമില്ലാത്ത കുട്ടി; പരിഹസിച്ച് സിദ്ധരാമയ്യയെദിയൂരപ്പ ബിജെപിക്ക് ആവശ്യമില്ലാത്ത കുട്ടി; പരിഹസിച്ച് സിദ്ധരാമയ്യയെദിയൂരപ്പ ബിജെപിക്ക് ആവശ്യമില്ലാത്ത കുട്ടി; പരിഹസിച്ച് സിദ്ധരാമയ്യയെദിയൂരപ്പ ബിജെപിക്ക് ആവശ്യമില്ലാത്ത കുട്ടി; പരിഹസിച്ച് സിദ്ധരാമയ്യയെദിയൂരപ്പ ബിജെപിക്ക് ആവശ്യമില്ലാത്ത കുട്ടി; പരിഹസിച്ച് സിദ്ധരാമയ്യ


Sabareesh Prabhakar on taking on Balabhaskar's violin concert after his demise: പകരക്കരനല്ല, ഇതെന്റെ കാണിക്ക: ബാലഭാസ്കര് ചെയ്യാനിരുന്ന പരിപാടി ഏറ്റെടുക്കുന്നതിനെക്കുറിച്ച് ശബരീഷ്\n“അദ്ദേഹത്തിന്റെ കുടുംബം അറിഞ്ഞു കൊണ്ടാണ് ഞാന് ഈ പരിപാടിക്ക് വരാമെന്നേറ്റത്. അന്നത്തെ സാഹചര്യം അതായിരുന്നു”\nUpdated: October 4, 2018 2:26:43 pm\nBalabhaskar Sabareesh Violin Concert\n‘ജീവിതം എന്നത് ഇത്രയേ ഉള്ളൂ, പകരക്കാരന് എപ്പോഴും റെഡിയാണ്…’ പ്രശസ്ത സംഗീതജ്ഞന് ബാലഭാസ്‌കറിന്റെ സംസ്‌കാര ചടങ്ങുകള്‍ക്കു പിന്നാലെ സമൂഹ മാധ്യമങ്ങളില് പ്രചരിച്ച ഒരു പോസ്റ്റിന്റെ തലവാചകമാണിത്. മുഖ്യമന്ത്രിയുടെ ദുരിതാശ്വാസ നിധിയിലേക്ക് പണം സ്വരൂപിക്കുന്നതിനായി ബാലഭാസ്‌കര് ചെയ്യാമെന്നേറ്റിരുന്ന സംഗീത പരിപാടിക്ക് സംഘാടകര് പകരം ആളെ കണ്ടെത്തിയതോടെയാണ് സോഷ്യല് മീഡിയയില് ഇത്തരത്തില് പ്രതിഷേധ സ്വരങ്ങള് ഉയര്‍ന്നത്.\nRead More: ‘ഒന്നിനുമല്ലാതെ..’ ബാലഭാസ്‌കര് വിരിയിച്ച നാദങ്ങള്‍ക്ക് ഒരിതള്‍പ്പൂവുമായി ബിജിബാല്\nബാലഭാസ്‌കറിനു പകരം വയലിന് കലാകാരന് ശബരീഷ് പ്രഭാകറിനെയാണ് സംഘാടകര് പരിപാടിക്കായി സമീപിച്ചിരിക്കുന്നത്. ഒക്ടോബര് ഏഴിനാണ് പരിപാടി നിശ്ചയിച്ചിരിക്കുന്നത്. ബാലഭാസ്‌കറിന്റെ മരണത്തിനു തൊട്ടുപിന്നാലെ പരിപാടിക്ക് പുതിയ ആളെ തിരഞ്ഞെടുത്തതിന്റെ പ്രതിഷേധമായിരുന്നു പോസ്റ്റില് നിറയെ.\nസംഘാടകര്‍ക്കെതിരെയും ശബരീഷിനെതിരേയും വളരെ വൈകാരികമായ ഭാഷയിലായിരുന്നു പലരും പ്രതിഷേധം അറിയിച്ചത്. ബാലഭാസ്‌കറിനെ ഉള്‍പ്പെടുത്തിയുള്ള പരിപാടിയുടെ പഴയ പോസ്റ്ററും ശബരീഷിനെ ഉള്‍പ്പെടുത്തിയുള്ള പുതിയ പോസ്റ്ററും സഹിതമായിരുന്നു ഫെയ്‌സ്ബുക്ക് പോസ്റ്റുകള്.\nഎന്നാല് സംഭവത്തില് വിശദീകരണവുമായി ശബരീഷ് പ്രഭാകര് തന്നെ രംഗത്തെത്തിയിരിക്കുകയാണ്. സോഷ്യല് മീഡിയയില് തനിക്കെതിരെ പ്രചരിക്കുന്ന പോസ്റ്റുകളില് അങ്ങേയറ്റം വേദനയുണ്ടെന്ന് ശബരീഷ് പറയുന്നു.\n“എനിക്ക് ഒരിക്കലും ബാലുച്ചേട്ടന്റെ പകരക്കാരനാകാന് കഴിയില്ല. കര്‍ണാടക സംഗീതജ്ഞന് മാത്രമായ എനിക്ക് വയലിനില് ഇങ്ങനെയൊരു സാധ്യത തുറന്നിട്ട് തന്നത് ബാലുച്ചേട്ടനാണ്. അദ്ദേഹം ഇതിഹാസ കലാകാരനാണ്. എനിക്ക് സ്വന്തം ജ്യേഷ്ഠനെപ്പോലെയാണ്” ശബരീഷ് തുറന്നു പറയുന്നു.\n“ബാലുച്ചേട്ടന് ഗുരുതരാവസ്ഥയില് ആശുപത്രിയില് കിടക്കുമ്പോള് അദ്ദേഹത്തിന്റെ കുടുംബം അറിഞ്ഞു കൊണ്ടാണ് ഞാന് ഈ പരിപാടിക്ക് വരാമെന്നേറ്റത്. അന്നത്തെ സാഹചര്യം അതായിരുന്നു. ബാലു ചേട്ടന് ഈ സാഹചര്യത്തില് ആശുപത്രിയില് കഴിയുമ്പോള് അതേറ്റെടുക്കുക എന്നല്ലാതെ കലാകാരന് എന്ന നിലയ്ക്ക് എനിക്ക് മറ്റ് മാർഗ്ഗമില്ലായിന്നു”, ശബരീഷ് വീഡിയോയില് വ്യക്തമാക്കുന്നു.\n“പിന്നെ ബാലു ചേട്ടന് ചെയ്യാമെന്നേറ്റ പരിപാടിയുടെ ഉദ്ദേശ്യശുദ്ധി നിങ്ങള് മനസിലാക്കണം. മുഖ്യമന്ത്രിയുടെ ദുരിതാശ്വാസ നിധിയിലേക്ക് തുക സ്വരൂപിക്കുന്നതിന് വേണ്ടിയാണ് ഈ പരിപാടി. എല്ലാത്തിനും ബാലുച്ചേട്ടന്റെ കുടുംബം സാക്ഷിയാണ്. ഞാന് ഒരിക്കലും അദ്ദേഹത്തിന് പകരക്കാരനാകില്ല”, ശബരീഷ് ആവര്‍ത്തിക്കുന്നു.\nഒക്ടോബര് രണ്ടിന് പുലര്‍ച്ചെ ഒരുമണിയോടെയായിരുന്നു തിരുവനന്തപുരത്തെ സ്വകാര്യ ആശുപത്രിയില് ബാലഭാസ്‌കറിന്റെ അന്ത്യം. ഇന്നലെ രാവിലെ തൈക്കാട് ശാന്തികവാടത്തിലായിരുന്നു ബാലഭാസ്‌കറിന്റെ സംസ്‌കാര ചടങ്ങുകള് നടന്നത്.\nവാഹനാപകടത്തില് ഗുരുതരമായി പരുക്കേറ്റ് ബാലഭാസ്‌കര് ഒരാഴ്ചയിലേറെയായി ചികിത്സയിലായിരുന്നു. ബാലഭാസ്‌കറിന്റെ ആരോഗ്യനില മെച്ചപ്പെട്ട് വരുന്നതിനിടെ ഉണ്ടായ ഹൃദയാഘാതമാണ് മരണത്തിനിടയാക്കിയത്.\nകഴിഞ്ഞ ചൊവ്വാഴ്ച തിരുവനന്തപുരം പളളിപ്പുറത്ത് വച്ചായിരുന്നു ബാലഭാസ്‌കറും കുടുംബവും സഞ്ചരിച്ചിരുന്ന കാര് അപകടത്തില്‍പ്പെട്ടത്. പുലര്‍ച്ചെ 4.30 ഓടെയായിരുന്നു അപകടം. തൃശ്ശൂരില്‍നിന്നും തിരുവനന്തപുരത്തേക്ക് വരികയായിരുന്നു. നിയന്ത്രണം വിട്ട ഇന്നോവ മരത്തില് ഇടിക്കുകയായിരുന്നു. അപകടത്തില് ബാലഭാസ്‌കറിന്റെ മകള് തേജസ്വിനി മരിച്ചിരുന്നു. ബാലഭാസ്‌കറിന്റെ ഭാര്യ ലക്ഷ്മി, ഡ്രൈവര് അര്‍ജുന് എന്നിവര് ഇപ്പോഴും ചികിത്സയിലാണ്.\nWeb Title: Balabhaskar sabareesh prabhakar violinist


അഗ്നിസാക്ഷിയായി വിദ്യാരംഭം | Vidyarambham 2020\nOct 22, 2020, 11:14 AM IST\nവിദ്യാരംഭം | ഫോട്ടോ: പി.പി രതീഷ് / മാതൃഭൂമി\nവരദായിനിയാണ് വേദമാതാവ്. അറിവിന്റെ ആദ്യക്ഷരത്തിന്റെ ഖനി. ബുദ്ധിയും ഓര്‍മശക്തിയും ഗൃഹസ്ഥ ജീവിതവിജയത്തിന്റെ താക്കോലാണ്. അതാകട്ടെ, പ്രതിഷ്ഠിക്കപ്പെട്ടിരിക്കുന്നത് അറിവിന്റെ അക്ഷയഖനിയായ യജ്ഞത്തിലാണ്. വേദ സരസ്വതീയജ്ഞം ദേവതയുടെ ഇരിപ്പിടമാണ്. അവിടെ ദേവതയെ സാക്ഷാത്കരിച്ച വേദമൂര്‍ത്തിയായ ഗുരുവിന്റെ കൈയില്‍നിന്ന് സ്വര്‍ണനാരായംകൊണ്ട് നാവില് ആദ്യക്ഷരം കുറിക്കുന്ന പരമ്പരാഗതവും സാമ്പ്രദായികവും ഭക്തിസാന്ദ്രവുമായ ചടങ്ങാണ് അജ്മാന് ജര്‍ഫിലെ ഈസ്റ്റ് പോയന്റ് ഇന്ത്യന് ഇന്റര്‍നാഷനല് സ്‌കൂളങ്കണത്തില് നടത്തുന്നത്.\nആചാര്യ രാജേഷ് നേതൃത്വം നല്‍കുന്ന കാശ്യപാശ്രമത്തിന്റെ ദുബായ്, ഷാര്‍ജ, അജ്മാന് എമിറേറ്റുകളിലെ കുടുംബ കൂട്ടായ്മയാണ് സരസ്വതീയജ്ഞത്തോടുകൂടിയ വിദ്യാരംഭം സംഘടിപ്പിക്കുന്നത്. പ്രവാസികളായ നാല്‍പ്പതോളം കലാകാരന്മാര് ഒരുക്കുന്ന ചിത്രപ്രദര്‍ശനവും ഈ പരിപാടിയുടെ ഭാഗമായി നടക്കുന്നുണ്ട്.\nഇള, സരസ്വതി, ഭാരതി എന്നീ മൂന്ന് തലങ്ങളിലാണ് അറിവിന്റെ ദിവ്യശക്തികള് വിളങ്ങുന്നതെന്ന് വേദം പറയുന്നു. അതില് കലയുടെയും നാദത്തിന്റെയും ജ്ഞാനപ്രവാഹം കേളീരവം മുഴങ്ങുന്ന നവരാത്രികളില് ദിവ്യജ്ഞാനത്തിന്റെ ശക്തിസ്രോതസ്സായ സാരസ്വതംതന്നെ.\nവാക്കിന്റെയും ശബ്ദത്തിന്റെയും വര്‍ണങ്ങളുടെയും വരയുടെയും പ്രപഞ്ചമാണ് അത്. അറിവിന്റെ അക്ഷയപ്രവാഹമായ സരസ്വതിയുടെ അനുഗ്രഹം എങ്ങനെയാണ് നേടേണ്ടത്. ഏകാഗ്രമായ മനസ്സും ജീവത്തായ ബുദ്ധിയും കൈവരിക്കാന് പ്രായോഗികമായി എന്ത് ചെയ്യണം എന്നതിന് പൂര്‍വികര് ധാരാളം ആചരണങ്ങള് കണ്ടെത്തിയിട്ടുണ്ട്. അതിനാധാരം വേദങ്ങളാണ്. കുടുംബമായി ജീവിക്കുന്നവര്‍ക്ക് ജീവിതത്തിന്റെ ഓരോ ഘട്ടങ്ങളെയും വ്യവസ്ഥാപൂര്‍ണതയോടെ വിജയിപ്പിച്ചെടുക്കാനുള്ള പദ്ധതിയാണ് യഥാര്‍ഥത്തില് വിജയദശമി.\nഗുരുവും ഗണപതിയും സരസ്വതിയും ഒരുപോലെ മേളിക്കുന്ന ഒന്‍പത് രാവുകള്. കലയും സംഗീതവും ജ്ഞാനമായി വരുന്ന ഭാരതീയ ശാസ്ത്രദര്‍ശനങ്ങളെല്ലാം അധ്യാത്മികതയില് അധിഷ്ഠിതമാണ്. സാര്‍വലൗകികവും സാര്‍വദേശീയവും വിവേചനരഹിതവും സര്‍വോപരി സ്‌നേഹത്തിന്റെ സുവര്‍ണ ശോഭയുള്ളതുമായ അധ്യാത്മികതയെ താന്താങ്ങളുടെ കുടുംബജീവിതത്തില് ആചരിക്കുന്നതാണ് ഗുരുപൂര്‍ണിമയില് ആരംഭിച്ച് വിജയദശമിയില് പരിപക്വമാകുന്ന ചാതുര്‍മാസ്യവ്രതം.\nഅതില് ലോകത്തില് ഇന്നുവരെ കാണപ്പെടുന്ന എല്ലാ മതങ്ങളും അധ്യാത്മിക ആശയക്കാരും അതിനെ ചൂഴ്ന്നുനില്‍ക്കുന്ന ആചരണങ്ങളും പെടും. അങ്ങിനെയാണ് ഈദ് നിലാവില് പൊന്നോണം എന്ന ആശയം സാര്‍വലൗകികമായി പ്രവാസികള്‍ക്ക് നടപ്പാക്കാന് കഴിഞ്ഞത്.\nവിശേഷമായ ഒരു താളബോധത്തെ കുടുംബജീവിതത്തിലേക്ക് കൊണ്ടുവരികയാണല്ലോ വ്രതംകൊണ്ട് ഉദ്ദേശിക്കുന്നത്. ലോകത്തിന്റെ എല്ലാ കോണുകളിലും മനുഷ്യകത്തെ നവീകരിക്കുന്ന ഇത്തരത്തിലുള്ള പദ്ധതികള് നടക്കുന്നുണ്ട്. തന്റെയുള്ളിലെ ആ താളബോധത്തെ ശരിയാം വിധം കണ്ടെത്തുന്നതിനുള്ള ആചരണങ്ങളാണ് നവരാത്രികള്.\nഅതിന്റെ പൂര്‍ത്തീകരണമാണ് വിജയദശമി. വേദങ്ങളിലെ സവിശേഷമായ സാരസ്വതമന്ത്രങ്ങള് വിനിയോഗിച്ചാണ് സരസ്വതീയജ്ഞം നടക്കുക. ആ യജ്ഞാഗ്നിയെ സാക്ഷിയാക്കിക്കൊണ്ടാണ് പൂര്‍വികര് ആദ്യക്ഷരത്തിന്റെ അമൃതം നുകര്‍ന്നത്. പകര്‍ന്നു നല്‍കിയതാകട്ടെ, അറിവിനെ യഥാതഥമായി സാക്ഷാത്കരിച്ചവരും. ഒരു കുഞ്ഞിന്റെ ജീവിതത്തിലെ പരമ പ്രധാനമായ മുഹൂര്‍ത്തമാണത്.\nഅതിന് പ്രാചീനമായ ഒരു ക്രമം ഉണ്ട്. ആ ക്രമത്തില് ആദ്യം കടന്നുവരുന്നത് ഗുരുത്വമാണ്. സവിശേഷമായ ജ്ഞാനത്തെ ഉണര്‍ത്തിയെടുക്കുന്ന ഗാണപത്യശക്തിയാണ് അത്. ഗുരുവിന്റെ മഹത്ത്വം അറിയാതെ ശരിയായ ജ്ഞാനത്തെ സ്വീകരിക്കാന് കഴിയില്ലെന്നതാണ് അനുഭവം. ഉപാസനയുടെ നവരാത്രികളില് ഉണര്‍ത്തിയെടുക്കേണ്ടുന്ന ഈശ്വരീയതയെയാണ് ഗുരുത്വംകൊണ്ട് സാധിക്കുന്നത്. ഈശ്വരനില്‍നിന്ന് ആരംഭിക്കുന്ന മഹത്തായ ജ്ഞാനത്തിന്റെ ആദിസ്രോതസ്സായാണ് ഗുരുവിനെക്കുറിച്ച് ദര്‍ശനങ്ങള് പറഞ്ഞുതരുന്നത്.\nആ ഗുരുത്വബോധത്തിലൂടെയാണ് ബൃഹത്തായ ഈശ്വരീയജ്ഞാനത്തിലേക്ക് ഒരു സാധകന് എത്തിച്ചേരുന്നത്. ഗൃഹസ്ഥജീവിതത്തിന്റെ വിമലവും വിശാലവുമായ ധാര്‍മികതയിലേക്ക് ഗണപതി നമ്മെ എത്തിക്കുന്നു. അവനവന്റെ ഉള്ളില് തണുത്തുറഞ്ഞിരിക്കുന്ന ഗാണപത്യശക്തിയെ മന്ത്രവിനിയോഗത്തിലൂടെ ഉണര്‍ത്തുക. ഗണപതിഹവനത്തില് പങ്കെടുക്കണമെന്ന് പറയുന്നത് അതുകൊണ്ടാണ്. തന്റെ ചുറ്റും അകത്തും ഈശ്വരന്റെ അനന്തമായ ശക്തിയെ ആവാഹിക്കേണ്ടതുണ്ട്. അതിന്റെ അടിസ്ഥാനത്തിലാണ് ഗണപതിഹവനം നടക്കുന്നത്.\nസ്വന്തം ശരീരത്തിലും ബാഹ്യപ്രപഞ്ചത്തിലും സൂക്ഷ്മതലത്തിലും സ്ഥൂലത്തിലും നിറഞ്ഞിരിക്കുന്ന ബൃഹസ്പതിയെ, ഈശ്വരീയ ഗുണത്തെ സാക്ഷാത്കരിക്കുകയാണ് ഇവിടെ നടക്കുന്നത്. ഗണപതിഹവനത്തില് പങ്കെടുക്കുന്ന ഓരോരുത്തര്‍ക്കും വന്നുചേരുന്ന ഈശ്വരീയ ഗുണത്തെക്കുറിച്ചാണ് ഇവിടെ സൂചിപ്പിച്ചത്.\nഋഗ്വേദത്തിലെ വേദ സരസ്വതീ മന്ത്രങ്ങള് ഉരുക്കഴിച്ചാണ് സരസ്വതീയജ്ഞം നടക്കുക. ബുദ്ധിയും ഓര്‍മശക്തിയും കൈവരിക്കാന് പ്രാപ്തമായ സാരസ്വതഘൃതം അഗ്നിയില് ആഹുതി ചെയ്യുന്ന സവിശേഷമുഹൂര്‍ത്തങ്ങള് സരസ്വതി യജ്ഞത്തില് നടക്കും.\nഅതോടൊപ്പം മേധാശക്തിക്കായുള്ള മേധാസൂക്തം, ആയുര് ദൈര്‍ഘ്യത്തിനായുള്ള മൃത്യുഞ്ജയം, അകത്തും പുറത്തും ഒരുപോലെ പവിത്രീകരിക്കുന്ന മന്ത്രങ്ങളും സരസ്വതീ യജ്ഞത്തില് വിനിയോഗിക്കും. വിദ്യാര്‍ഥികള്‍ക്കും കുട്ടികള്‍ക്കും അവരുടെ സര്‍ഗശേഷിയെ പതിന്മടങ്ങായി വര്‍ധിപ്പിക്കുന്ന സാരസ്വത മന്ത്രങ്ങള് ജീവിതവിജയത്തിന്റെ താക്കോലാണ്. ഗുരു, ഗണപതി, സരസ്വതി എന്നീ ശക്തികളിലൂടെ കടന്ന് പ്രതിഭയുടെ ഗംഗാപ്രവാഹത്തിലേക്ക് ഓരോരുത്തരെയും എത്തിക്കാന് കഴിയുന്ന വിജയപദ്ധതിയാണ് വിജയദശമി . ഗൃഹസ്ഥധര്‍മത്തില് അനുഷ്ഠിക്കേണ്ട ധാര്‍മികതയെയാണ് നവരാത്രിയും വിജയദശമിയും നമ്മെ ഓര്‍മപ്പെടുത്തുന്നത്.\nഒരു കുഞ്ഞിന്റെ നാവില് ആദ്യക്ഷരം കുറിക്കുന്ന മഹത്തായ ചടങ്ങാണ് വിദ്യാരംഭം. അഗ്നിസാക്ഷിയായി വിദ്യാരംഭം എന്ന പ്രാചീനമായ സമ്പ്രദായത്തെയാണ് കാശ്യപാശ്രമം പിന്‍തുടരുന്നത്. ഗുരുവും ഗണപതിയും ജ്ഞാനത്തിന്റെ അധിദേവതയും മേളിക്കുന്ന സരസ്വതീയജ്ഞത്തില് വരകളുടെയും വര്‍ണത്തിന്റെയും ഒളിവിതറുന്ന ചിത്രപ്രദര്‍ശനവും ഇതോടൊപ്പം നടക്കുന്നു.


ഡ്രാക്കുള: വികെകെ രമേഷ് എഴുതിയ കഥ - Samakalika Malayalam\nഡ്രാക്കുള: വികെകെ രമേഷ് എഴുതിയ കഥ\nBy വി.കെ.കെ. രമേഷ് | Published: 20th January 2019 05:24 PM |\nLast Updated: 20th January 2019 05:24 PM | A+A A- |\n1897-ലെ മഞ്ഞുവീഴുന്ന നശിച്ച സന്ധ്യയില് കാര്‍പ്പാത്തിയന് മലമടക്കുകള്‍ക്കിടയിലൂടെ സഞ്ചരിക്കുകയായിരുന്നു ഞാന്. രണ്ടു കുതിരകളെ പൂട്ടിയ സാമാന്യം വലിയൊരു വണ്ടിയിലായിരുന്നു യാത്ര. കുഴമഞ്ഞ് ഇടതടവില്ലാതെ കനത്തില് വീഴ്ത്തിക്കൊണ്ടിരുന്ന പുകമൂടിയ ആകാശത്തേക്ക് കുത്തനെ തലതുളച്ചു നില്‍ക്കുന്ന കൂറ്റന്‍മരങ്ങളുടെ പ്രേതനിഴലുകള് കടന്നുപോകുന്ന പാതയിലെമ്പാടും വിലങ്ങനെ വീണുകിടന്നു.\n''നശിച്ച കൊടുങ്കാറ്റ് തുടങ്ങുന്നതിനു മുന്‍പ് എനിക്ക് തിരിച്ചുപോകണം.''\nവെളുത്ത മഞ്ഞിലേക്ക് കറുത്ത പുകയൂതിക്കൊണ്ട് ആ ചെറിയ സ്റ്റേഷനില്‍നിന്നു തീവണ്ടി നീങ്ങിപ്പോയപ്പോള് അതില്‍നിന്ന് ഒരു തോള്‍സഞ്ചി മാത്രം വഹിച്ച് ചുറുചുറുക്കോടെ ഇറങ്ങിയ ഏകയാത്രക്കാരനായ എന്നെ സ്വീകരിക്കാന് അയാള് കാണിച്ച ഉത്സാഹം, വണ്ടിയില്‍ക്കയറി പോകേണ്ട സ്ഥലം അറിയിച്ചതോടെ നിമിഷംകൊണ്ട് മങ്ങിപ്പോകുകയാണുണ്ടായത്.\nപ്രഭുവിന്റെ ചൂടുമാറാത്ത ക്ഷണക്കത്ത് അകത്തെ കുപ്പായക്കീശയില് വഹിച്ചുകൊണ്ട് ഞാന് പറഞ്ഞു. അന്നേരം അയാള് ആകാശത്തേയ്ക്കു നോക്കി കുരിശുവരച്ചു.\nഉള്‍നാടന് സ്റ്റേഷനു മുന്നിലെ ചെളിയും മഞ്ഞും കുതിര്‍ന്നു കുഴഞ്ഞ മണ്ണില് ചവിട്ടാതെ വരാന്തയില്‍നിന്നും നേരെ ഞാന് വണ്ടിയില് കയറിപ്പറ്റി. ദൂരെ കാര്‍പ്പാത്തിയന് മലമടക്കുകള് കനംകുറഞ്ഞ ഉച്ചവെയിലില് തെളിഞ്ഞുകാണാമായിരുന്നു. സത്യം പറഞ്ഞാല് വൈകുന്നേരം തന്നെ അവിടെ ഓടിയെത്തുമെന്നായിരുന്നു എന്റെ നിഗമനം. വണ്ടിക്കാരന്റെ ആഗ്രഹവും മറ്റൊന്നായിരിക്കില്ല. അതിനായി അയാള് കഴിവതും വേഗതയോടെ, എന്നാല് മഞ്ഞില് തെന്നാതെ സമര്‍ത്ഥമായി വണ്ടി നീക്കി.\n''എന്തിനുവേണ്ടി വന്നതാണ് നിങ്ങള്?''\nഡ്രാക്കുള പ്രഭുവിനുവേണ്ടി നിയമകാര്യസംബന്ധിയായി ചിലതു പ്രവര്‍ത്തിക്കാന് അദ്ദേഹത്തിന്റെ പ്രത്യേക ക്ഷണം സ്വീകരിച്ച് വന്നെത്തിയ വക്കീലാണ് എന്ന വസ്തുത എന്തുകൊണ്ടോ രഹസ്യമാക്കിവെക്കാനാണ് തോന്നിയത്.\n''ഞാനൊരു നോവലെഴുതാനായി വന്നതാണ്. പ്രസാധകനാണ് എന്റെ ചിലവുകള് മുഴുവന് വഹിക്കുന്നത്.''\n''എന്താണ് അങ്ങയുടെ പേര്?''\nആ പേര് കാര്‍പ്പാത്തിയന് പര്‍വ്വതനിരകള് അതിര്‍ത്തിയായുള്ള ഒരു രാജ്യത്തും പരിചിതമായിരുന്നില്ലെന്നു തോന്നുന്നു.\nവിശാലമായ കൃഷിയിടങ്ങള് പിന്നിട്ട് ഉള്‍നാടന് പാതയില്‍നിന്നു പര്‍വ്വതദിശയിലേക്കുള്ള മലമ്പാതയിലേക്കു കയറിയതോടെ വണ്ടിക്കാരന് നിശ്ശബ്ദനായി. വഴിയില് അപൂര്‍വ്വമായി കണ്ടുമുട്ടിയ ചിലര് ഞങ്ങളെ നോക്കി കുരിശുവരച്ചു. എവിടെയോ എന്തോ ഒന്നുപിശകിയോ എന്നു സംശയം തോന്നി.\nവെളിച്ചത്തെ മല തടഞ്ഞതോടെ പുതപ്പിട്ടതുപോലെ ഇരുട്ട് പുറത്തുചാടി. കുഴമഞ്ഞു ചേര്‍ത്ത് ഭൂമിയെ കാറ്റ് കുഴച്ചെടുക്കുകയായിരുന്നു. അതിനിടയിലൂടെ കല്ലിനോളം വലിപ്പമുണ്ടായിരുന്ന മഞ്ഞിന്റെ പടലങ്ങള് വീശിപ്പാറിവന്നു. വണ്ടിയുടെ കവചത്തില്‍ത്തട്ടി അവ പാതയിലേക്ക് ശബ്ദായമാനമായി വീണുകൊണ്ടിരുന്നു.\nഞങ്ങളുടെ പാവം കുതിരകള്‍ക്ക് വിചാരിച്ചതുപോലെ വൈകുന്നേരത്തിന് മുന്‍പ് ലക്ഷ്യസ്ഥാനം പിടിക്കാന് കഴിഞ്ഞില്ല. ചമ്മട്ടിപ്രയോഗങ്ങള്‍ക്കൊന്നും അവയെ ത്വരിതമാക്കാന് കഴിഞ്ഞില്ല. ചക്രങ്ങളെ ചുമന്നുനിന്നിരുന്ന അച്ചാണിയില് മഞ്ഞിന്‍പടലങ്ങള് അനുനിമിഷം വന്നുകയറി പറ്റിപ്പിടിച്ചു. അവയെക്കൂടി പൊട്ടിച്ചുകൊണ്ടുവേണമായിരുന്നു ചക്രങ്ങള്‍ക്കു തിരിയാന്. അങ്ങനെ പാവം കുതിരകളുടെ ബലം പലവിധ തടസ്സങ്ങള് പാഴാക്കിക്കൊണ്ടിരുന്നു.\n''സാര്, നമുക്കു തിരിച്ചുപോയാലോ?''\nവണ്ടിക്കാരന് ഇടയ്ക്കിടെ ചോദിച്ചുതുടങ്ങി. അയാള്‍ക്ക് എങ്ങനെയെങ്കിലും ഈ യാത്ര അവസാനിപ്പിച്ചാല് മതിയെന്നായിക്കഴിഞ്ഞിരുന്നു. കോട്ടയംപോലെ വിദൂരസ്ഥമായൊരു സ്ഥലത്തുനിന്നും എത്തിച്ചേര്‍ന്ന മാന്യനെന്നു തോന്നിക്കുന്ന എന്നെപ്പോലൊരാളെ മലമടക്കുകള്‍ക്കിടയില് മഞ്ഞു കുമിഞ്ഞുവീഴുന്നൊരു രാത്രിയില് ഉപേക്ഷിക്കാന് അയാള്‍ക്ക് മനസ്സുവരുന്നില്ലായിരിക്കാം.\nദൂരെനിന്നും ചെന്നായ്ക്കളുടെ ഓരി കേള്‍ക്കാന് തുടങ്ങി. അവയുടെ മൂര്‍ച്ചയേറിയ കടിപോലെ ശബ്ദം ഹൃദയത്തില് വന്നുകൊണ്ടു. കറുത്ത മരങ്ങള് തലകുടഞ്ഞ് മഞ്ഞു തെറിപ്പിച്ചുകൊണ്ട് കിടന്നാടാന് തുടങ്ങി. കാറ്റ് ശക്തിപ്രാപിക്കുകയായിരുന്നു.\n''കൊടുങ്കാറ്റ്...''വണ്ടിക്കാരന് വിറയലോടെ പറഞ്ഞു.\nപൊടുന്നനെ കുഴിയില്‍പ്പെട്ടിട്ടെന്നപോലെ വണ്ടിയൊന്ന് കുലുങ്ങിയാടിനിന്നു. കുതിരകളുടെ ചിനപ്പ് കേട്ടു. ചതുപ്പില് പൂന്തുപോയിരുന്നു വണ്ടി. വണ്ടിക്കാരന് ചാടിയിറങ്ങി ഉന്തിക്കയറ്റാന് നോക്കിയിട്ട് നടന്നില്ല. ബാഗ് ഇരിപ്പിടത്തില്‍വെച്ച് ഞാന് കൂടി ഇറങ്ങിത്തള്ളിയപ്പോഴാണ് കയറ്റാന് കഴിഞ്ഞത്. വല്ലവിധേനയും വണ്ടിയില് തിരിച്ചുകയറാന് ശ്രമിക്കുമ്പോള് മഞ്ഞിന്‍പടലം പുതച്ച ഒരു ഭീമാകാരമായ പുതപ്പ് മടക്കുവിടര്‍ന്ന് താഴോട്ടു വീണതുപോലെ ഒരു കാറ്റുവീശി വന്നു ഞങ്ങളെ തട്ടിയിട്ടുകളഞ്ഞു. കൊടുങ്കാറ്റ് ഊതിവീശിവരുന്ന ശബ്ദം ഇരുട്ടില് പുതഞ്ഞുനില്‍ക്കുന്ന മലമടക്കുകള്‍ക്കിടയില്‍നിന്ന് കേട്ടുതുടങ്ങി.\nവണ്ടിക്കാരന് മുട്ടുകുത്തിനിന്നു കുരിശുവരച്ചു.\nസൂചിപോലെ അഗ്രങ്ങളുള്ള ഇടിമിന്നല് മരങ്ങള്‍ക്കിടയിലൂടെ ഇടിഞ്ഞുവീഴാന് തുടങ്ങി. ഇടിയുടെ ശബ്ദം മരങ്ങളുടെ ചെവികളെപ്പോലും മരവിപ്പിക്കാന് പോന്നതായിരുന്നു.\nഞങ്ങള് വണ്ടിയില് കയറിയിരുന്നു. തൊപ്പി മുഖം മറയുംവിധം ചെരിച്ചുവെക്കുകയും ഓവര്‍ക്കോട്ടിന്റെ കോളര് പരമാവധി ചെവി മൂടുംവിധം കയറ്റിവെക്കുകയും ചെയ്തുകൊണ്ട് മിന്നല് മിന്നായംപോലെ തെളിച്ചുതരുന്ന മുന്നിലെ വഴിയിലേക്കു നോക്കി ഞങ്ങള് ഗതികെട്ടവരെപ്പോലെ തളര്‍ന്നിരുന്നു. അങ്ങനെയിരിക്കെ, മഴയോ അതോ മഞ്ഞോ പാതവഴി തെളിച്ചുകൊണ്ടുവന്ന വെള്ളം കൂലംകുത്തി മുന്നില്‍നിന്നും പാഞ്ഞുവന്നു. വണ്ടിയേയും മുക്കിക്കൊണ്ട് അത് പാതയിലൂടെ ചാലിട്ട് താഴോട്ടൊഴുകി. ഭീമാകാരങ്ങളായ പൊങ്ങുതടികള് ഒഴുകിനില്ക്കുന്ന അലാസ്‌കയിലെ മഞ്ഞുതടാകത്തിലേക്കു വീണതുപോലെയായി. നനയാന് ഒരിഞ്ചുസ്ഥലം ബാക്കിയില്ല.\nപെട്ടെന്നു വണ്ടിക്കാരന് പാഞ്ഞുവരുന്ന വെള്ളപ്പാച്ചിലിലൂടെ അതിനെതിരെ കുതിരകളെ തെളിച്ചുകൊണ്ട് മുകളിലെത്തി. അതോടെ കുതിരകള് മുട്ടുമടക്കി. മുകളിലെത്തിയതോടെ വെള്ളപ്പാച്ചിലില്‍നിന്ന് രക്ഷകിട്ടി. അവിടെനിന്നും വഴി താഴോട്ടിറങ്ങുകയായിരുന്നു. അത് ഇറങ്ങിയെത്തുന്നിടത്താണ് ഡ്രാക്കുളക്കോട്ടയിലേക്കുള്ള ശരിയായ കയറ്റം തുടങ്ങുന്നത്. മലയുടെ അവസാനത്തെ ഉച്ചിയില്, താഴ്വരയിലേക്ക് ചെങ്കുത്തായി തൂങ്ങിനില്ക്കുന്ന അതിന്റെ ചെറിയൊരു പടവില് കോട്ട ചെരിഞ്ഞുനിന്നു. മഞ്ഞും മഴയും ഇരുട്ടും പൊതിഞ്ഞുനില്‍ക്കുന്ന കനത്ത ആവരണത്തെ ഭേദിച്ചുകൊണ്ട്, കോട്ടയില് കത്തുന്ന വെളിച്ചം നാഴികകള് താണ്ടി വന്നുകൊണ്ടിരുന്നു. പുരാതനമായൊരു ഗൗളിയെപ്പോലെ അത് താഴ്ചയിലേക്കു നോക്കി തൂങ്ങിക്കിടക്കുന്നത് ഇടിയുടെ വെളിച്ചത്തില് ഇടവിട്ട് കാണാനായി.\nവണ്ടിക്കാരന് അവിടെനിന്ന് ഒരടി മുന്നോട്ടുനീങ്ങാന് തയ്യാറായില്ല. നടന്നുകയറാന് മാത്രമുള്ള ദൂരമേയുള്ളുവെന്നു തോന്നിയതുകൊണ്ട് ഞാന് നിര്‍ബന്ധിക്കാനും നിന്നില്ല. പറഞ്ഞുറപ്പിച്ചതിന്റെ ഇരട്ടിക്കൂലി കൊടുത്തപ്പോഴും അയാള് തെളിഞ്ഞില്ല. തിരിച്ചുപോവാനുള്ള വിഷമം ഓര്‍ത്തായിരിക്കാമെന്നു വിചാരിച്ചത് വെറുതെയായി. എന്നെ തനിച്ചുവിടേണ്ടിവരുന്നതിലായിരുന്നു അയാളുടെ പ്രയാസം. എനിക്കപ്പോള് കുറ്റബോധം തോന്നി. പക്ഷേ, എനിക്ക് തിരിഞ്ഞുപോകാന് കഴിയില്ല. നിര്‍ബന്ധിതമായി ഏതെല്ലാമോ നിയോഗങ്ങളില് കുരുങ്ങുന്നതിനെയാണല്ലൊ ജീവിതം എന്നു വിളിക്കുന്നത്.\nപോകാനുള്ള ഇറക്കത്തിലേക്ക് ഞാനും പിന്‍തിരിയാനുള്ളതിലേക്ക് വണ്ടിക്കാരനും ഇറങ്ങിയതോടെ പ്രകൃതി ഉദാരമായി. മഴ നിന്നു. ശബ്ദമില്ലാതെ ഇടി, മിന്നലായി നിന്നുകൊണ്ടു വഴി കാണിച്ചുതന്നു. തെളിഞ്ഞ നിലാവ് മറവിടങ്ങള് പിന്നിട്ട് പൂത്തുവീശി.\nവണ്ടി പോകുന്നതു നോക്കി തെല്ലിട നിന്നപ്പോള് ഒരത്ഭുതം സംഭവിച്ചതു മാത്രമായിരുന്നു നടക്കുമ്പോള് അനുഭവിച്ചിരുന്ന സമാധാനത്തിനിടയ്ക്ക് കരടായി നിന്നത്. അതുവരെ സൗമനസ്യത്തോടെ എന്നെ കണ്ട വണ്ടിക്കാരന് ഞാന് നില്‍ക്കുന്നതു നോക്കി യാത്രപറയാനെന്നവണ്ണം കൈവീശാന്‍വേണ്ടി തിരിഞ്ഞപ്പോഴാണ് അത് സംഭവിച്ചത്. ഒരുമാത്ര അയാള് എന്തോ കണ്ടു പേടിച്ചതുപോലെ നില്‍ക്കുന്നതു കണ്ടു. പിന്നീട് ഒരു നിലവിളിയോടെ വണ്ടിയിലേക്ക് ചാടിക്കയറി, അതോടിച്ച് എത്രയും വേഗം താഴേയ്ക്കു കുതിച്ചു. നിലവിളി നിലാവില് ഉരഞ്ഞ് തേഞ്ഞുപോകുന്നതുവരെ ഞാന് അതേ നില്‍പ്പു തുടര്‍ന്നു.\nഎന്നെ കണ്ടിട്ടാണ് അയാള് ഭയന്നുപോയതെന്നു വിചാരിക്കാനുള്ള വിഡ്ഢിത്തം എനിക്കില്ല. ഒരുവേള അയാള് പേടിക്കുമ്പോള് എനിക്കു പിന്നിലായി എന്തെങ്കിലും ഉണ്ടായിരിക്കണം. നടക്കുമ്പോള് വഴിയില് എവിടെയും അങ്ങനെയൊരു സാന്നിദ്ധ്യം അറിഞ്ഞതുമില്ല.\nചെന്നായ്ക്കളുടെ ഓരി വീണ്ടും കേള്‍ക്കാനാരംഭിച്ചു. ഇപ്പോള് അത് കൂടുതല് അടുത്തുവരുന്നതായി തോന്നിച്ചു. അസ്ഥികളുടെ സന്ധികളില് മഞ്ഞുപിടിച്ചതുകൊണ്ട് വേഗത്തില് നടക്കാന് കഴിഞ്ഞില്ല. വണ്ടിയിറങ്ങിയതു മുതല് ഈ നിമിഷംവരെ സംഭവിച്ചത് ഒന്നൊന്നായി ഓര്‍ത്തുനോക്കി. അസ്വാഭാവികമായി എന്തെങ്കിലും നടന്നതായി തോന്നിയില്ല. പക്ഷേ, കോട്ടയിലേക്കുള്ള പാതയില് കാല്‍വെച്ചതു മുതല് എന്തോ ചിലത് സംഭവിച്ചിട്ടുണ്ട്. വണ്ടിക്കാരന് ഭയന്നതു മാത്രമല്ല, പ്രകൃതി ഉദാരമായത് വിചിത്രം തന്നെ. നിറനിലാവില് ഇടിമിന്നുന്നതെങ്ങനെ! ആകാശം ഡ്രാക്കുളക്കോട്ടയിലേക്കുള്ള ടോര്‍ച്ച് ലൈറ്റാവുകയാണോ!\nഇറക്കം കഴിഞ്ഞ് ചെങ്കുത്തായ കയറ്റം തുടങ്ങുന്നിടത്തുവെച്ച് ചെന്നായ്ക്കള് ചാടിവീണു. കുപ്പിച്ചില്ലുകള്‍പോലുള്ള കണ്ണുകള് നിലാവില് മിന്നിച്ചുകൊണ്ട് അവ പിന്നില്‍നിന്നു പല്ലിളിച്ചു. മരപ്പടര്‍പ്പുകള്‍ക്കിടയില്‍നിന്ന് അനുനിമിഷമെന്നോണം അവയുടെ സംഖ്യ പെരുകിവന്നു.\nതിരിഞ്ഞുനോക്കിക്കൊണ്ട് ഞാന് മുന്നോട്ടു നടന്നു. അവ പിന്‍തുടര്‍ന്നു. നിന്നപ്പോള് അവയും നിന്നു. ആക്രമിക്കുകയല്ല, അനുധാവനം ചെയ്യുകയാണ് അവയുടെ ഉദ്ദേശ്യമെന്നു തോന്നി. ചുമ്മാ കൈയുയര്‍ത്തി ഒന്നു വീശിയപ്പോള് അവയത്രയും മാന്ത്രികവടിയെ നേരിട്ടതുപോലെ പിന്നോട്ടോടി മറഞ്ഞു.\nകയറ്റം മുഴുവനാക്കി കോട്ടയുടെ മുന്‍വശത്തെത്തുമ്പോള് പുല്ലുപിടിച്ച അതിന്റെ മുറ്റത്ത് വെളുത്ത രണ്ടു പക്ഷികള് കൂടിനിന്ന് എന്തോ തിന്നാന് ശ്രമിക്കുന്നതു കണ്ടു. മനുഷ്യനോളം വലിപ്പമുണ്ടായിരുന്ന അവ മഞ്ഞുപോലെ വെളുത്തിരുന്നു. നിലാവില് വെണ്‍മ തിളക്കമുണ്ടാക്കി.\nപുല്ലിലേക്ക് ആദ്യത്തെ കാലുവെച്ചപ്പോള് പക്ഷികള് രണ്ടും ഇരയെ വിട്ട് മുകളിലേക്കു പറന്നു. ഒരു കുഞ്ഞിന്റെ കരച്ചിലും കേട്ടു.\nചാക്കുകെട്ടുപോലെ എന്തോ ഒന്ന് അനങ്ങുന്നതു കണ്ടു. നിലവിളി വരുന്നത് അതിനകത്തുനിന്നായിരുന്നു. പക്ഷികളെന്ന് ഒറ്റനോട്ടത്തില് തോന്നിച്ചവ സത്യത്തില് അതായിരുന്നില്ല, വെള്ള വിവാഹവസ്ത്രങ്ങളണിഞ്ഞ രണ്ടു സ്ത്രീകളായിരുന്നു. പുല്‍പ്പരപ്പിനു മുകളില്, കോട്ടയുടെ ആകാശത്ത് താഴോട്ട് തലതൂക്കി അവര് പറന്നുനടന്നു.\nചാക്കുകെട്ട് ബലം പ്രയോഗിച്ച് അഴിച്ച് കുഞ്ഞിനെ പുറത്തെടുക്കുമ്പോള് സ്ത്രീകള് നിലത്തിറങ്ങി, ഇരുപതടി മാറി, ദൂരെ പുല്ലില് നിലംപറ്റിനിന്ന് എന്നെ ശപിക്കാന് തുടങ്ങി.\n''ഞങ്ങള് കഷ്ടപ്പെട്ട് നേടിയത് ഒറ്റക്കു തട്ടിയെടുത്തു, ദുഷ്ടന്!''\nഉളിപ്പല്ലുകള് പുറത്തുകാണിച്ച് അവര് ഗോഷ്ഠി കാണിച്ചു. അടുത്തുവരാനുള്ള ധൈര്യം അവര് കാണിക്കാത്തതെന്തെന്ന് ഞാന് അദ്ഭുതപ്പെട്ടു. കേവലം തപാല്‍ബന്ധം മാത്രം പരിഗണിച്ചുകൊണ്ട് പ്രഭുവിന്റെ കോട്ടയില് നിരായുധനും ഏകനുമായി എത്തിയ എന്നെപ്പോലൊരാളെ ഇത്രയും പേര് പേടിക്കുന്നതെന്തിനാണ്!\nചാക്കിനകത്തുനിന്നും കുഞ്ഞ് വിളിച്ചു. പാവം അവനറിയുന്നുണ്ടാവില്ല, താനെവിടെയാണെന്ന്.\n''ഒടുവില് ആ പിശാചിനികളില്‍നിന്ന് അങ്ങ് എന്നെ രക്ഷിച്ചുവല്ലേ, അങ്ങെന്താണ് വരാന് വൈകിയത് എന്റെ പൊന്നച്ഛാ...''\nകെട്ടഴിഞ്ഞ് പുറത്തെത്തിയപ്പോള് മുന്നില് നില്‍ക്കുന്ന എന്നെ കണ്ട് അവന് ജാള്യത്തോടെ ചിരിച്ചു.\n''കുഞ്ഞ് പേടിക്കേണ്ട കേട്ടോ.''\nഞാന് തിടുക്കത്തോടെ പറഞ്ഞു.\nമഞ്ഞുപോലെ ശുദ്ധനും സുന്ദരനുമായ ഒരു കുഞ്ഞായിരുന്നു അവന്. നാലു വയസ്സുണ്ടാവണം അവന്. സ്വര്‍ണ്ണമുടി മുഖത്തേക്കു വീഴ്ത്തി, വിളറിയ ചിരിയോടെ നില്ക്കുമ്പോഴും അവന്റെ കവിളുകള് സിന്ദൂരംപോലെ ചുവന്നിരിക്കുന്നു. അന്തസ്സുള്ള ഒരമ്മ അവനെ പൊന്നുപോലെ വളര്‍ത്തിയിരിക്കണം. കാര്‍പ്പാത്തിയന് മലയുടെ താഴ്വരകളിലെ വിഷാദഭരിതമായി മുനിഞ്ഞുനില്‍ക്കുന്ന മധ്യകാല ഗ്രാമങ്ങളിലൊന്നില് ഇപ്പോള് അവന്റെ ജീവനുവേണ്ടി പ്രാര്‍ത്ഥനകള് നടക്കുന്നുണ്ടാകും.\nഅവന്റെ കുഞ്ഞിച്ചുമലുകളില് ഞാന് കൈചേര്‍ത്തു.\nഅവന് തെല്ല് ആശ്വാസത്തോടെ ചോദിച്ചു.\nദൂരെ മാറി ഞങ്ങളെത്തന്നെ നോക്കിയിരിക്കുന്ന പിശാചിനികള് ആര്‍ത്തുവിളിച്ചു.\n''പ്രഭുവിനെ കാണാന് വന്ന ഒരു വക്കീലാണ് മോനേ മാമന്.''\n''എന്നെ രക്ഷിക്കാമോ മാമാ?''\n''എനിക്ക് തണുക്കുന്നു മാമാ.''\n''നമുക്ക് തല്‍ക്കാലം കോട്ടയിലേക്ക് കയറാം. അവിടെ മഞ്ഞുവീഴില്ല.''\nഞങ്ങള് എഴുന്നേറ്റ് പുല്‍പ്പരപ്പിലൂടെ ഗോഥിക് കോട്ടയിലേക്കു നീങ്ങി. 'ഡെഡ് സോണി'ലാണെന്നു തോന്നുന്നു കോട്ടയുടെ നില്‍പ്പ്. ചുറ്റിനും തഴച്ചുകൊഴുത്തുനില്‍ക്കുന്ന കാടിനു നടുവിലായി മരംമുളക്കാത്ത ഒരു ദീര്‍ഘവൃത്തം പ്രകൃതി കോട്ടയ്ക്കുവേണ്ടി വിന്യസിച്ചിരിക്കുന്നു. അതുകൊണ്ട് ഒരു വൃത്തം ആകാശം സൂര്യചന്ദ്രന്മാരോടും നക്ഷത്രങ്ങളോടുംകൂടി എല്ലായ്പോഴും കാണാം. എന്നാല്, വിഷാദഭരിതമായ ഏതു വെളിച്ചങ്ങള്‍ക്കും കടന്നുകയറാന് കഴിയാത്തവിധം കോട്ട കൊട്ടിയടയ്ക്കപ്പെട്ടതായിക്കണ്ട് ഞാന് നടുങ്ങി. വാതിലുകള് പൂട്ടിയിരിക്കുന്നത് പുറമെനിന്നായിരുന്നു. അതിഥിയെ അരക്ഷിതനാക്കി ഉപേക്ഷിക്കാന് എന്റെ ആതിഥേയന് കാണിച്ച ശുഷ്‌കാന്തി അപാരം!\nകുഞ്ഞിനെ ചേര്‍ത്തുപിടിച്ച് എന്തുചെയ്യേണ്ടൂ എന്നറിയാതെ നില്‍ക്കുമ്പോള് പിശാചിനികള് വസ്ത്രത്തോടെ പറന്നു കോട്ടയെ ഒരര്‍ദ്ധവൃത്തത്തില് ചുറ്റി, മുനമ്പില് അഗാധതയിലേക്ക് തലതൂക്കിനില്‍ക്കുന്ന അതിന്റെ പിന്‍ഭാഗത്തേയ്ക്ക് പറന്നുപോയി. ഒരു വശത്തേക്കു നീങ്ങി ആകാവുന്നിടത്തോളം എത്തിച്ചുനോക്കിയപ്പോള്, ഉതിര്‍ന്നുവീണു കൊണ്ടിരിക്കുന്ന മഞ്ഞിലൂടെ ചവിട്ടി, പിശാചിനികള് തുറന്നുകിടക്കുന്ന കോട്ടയുടെ ജാലകത്തിലൂടെ പുകപോലെ അകത്തേക്കു കയറിപ്പോകുന്നതു കണ്ടു.\nക്രമേണയെന്നോണം അടരുകളായി വീണുകൊണ്ടിരിക്കുന്ന മഞ്ഞിന്റെ പുതപ്പിന് കനംവെച്ചു. തറ കവിഞ്ഞ് അതു മുകളിലേക്ക് വളരാന് തുടങ്ങി.\nതണുപ്പില് കുട്ടി വിറച്ചു. എന്തെങ്കിലും ചെയ്തില്ലെങ്കില്, കോട്ടക്കു മുന്നില് നാളത്തെ പ്രഭാതം കാണാന് പോകുന്നത് രണ്ടു ശവങ്ങളെയാണ്.\nചുറ്റും നടന്നുനോക്കിയപ്പോഴാണ് കെണി ശരിക്കും മനസ്സിലായത്. പിശാചിനികള് കയറിപ്പോയ ജാലകങ്ങളൊഴിച്ചാല് കോട്ടയിലേക്ക് കയറിപ്പറ്റാന് തല്ക്കാലം മറ്റു വഴികളൊന്നുമില്ല. മുനമ്പില് ഒരിഞ്ചുഭൂമി ബാക്കിവെക്കാതെ കിടങ്ങിനോട് ചേര്‍ന്നാണ് കോട്ടയുടെ ചുമര്. ഭൂമിയുടെ പിടിവലി വകവെക്കാതെ സമാന്തരമായി തൊണ്ണൂറ് ഡിഗ്രി ചെരിഞ്ഞ് യാത്രചെയ്യാന് കഴിയുന്നവര്‍ക്കു മാത്രമേ ആ വഴി തെരഞ്ഞെടുക്കാന് പറ്റുകയുള്ളൂ.\nഒടുവില്, സൂക്ഷ്മപരിശോധനക്കുശേഷം ഞാന് ഒരു വഴി കണ്ടുപിടിച്ചു. ചുവരിലൂടെ അതിന്റെ ചിമ്മിനിവരെ കയറിപ്പോകാവുന്ന ഒതുക്കുകല്ലുകള് ചുമരില് ഒട്ടിച്ചുവെച്ചിട്ടുണ്ട്. ഇതിലൂടെ പിടിച്ചുകയറിയാല് ജാലകത്തിന് അഞ്ചടിയോളം ദൂരത്തിലെത്താം. അവിടെനിന്ന് എന്തുചെയ്യും? കയറുണ്ടായിരുന്നുവെങ്കില് എളുപ്പമായേനെ. പിന്നൊരു വഴിയുള്ളത് കുഞ്ഞിനെ മുതുകില് കെട്ടിയുറപ്പിച്ച് രണ്ടുംകല്പിച്ച് അവിടെനിന്നും ജാലകത്തിലേക്ക് ചാടുകയാണ്. കമ്പികളില് പിടികിട്ടിയാല് തൂങ്ങിക്കയറാം. ഇല്ലെങ്കില് പ്രതലശൂന്യമായ വായുമേല് കൈകാലടിച്ച്, വനഗഹ്വരങ്ങളുടെ താഴ്വാരത്തേക്ക് ഉണക്കിലപോലെ പാറിവീണു മരിക്കാം. മഞ്ഞില് പുതഞ്ഞുമരിക്കുന്നതിലും ഭേദമാണല്ലൊ സാഹസികതയില് ഒടുങ്ങുന്നത്.\nപുറംകുപ്പായം ഊരി, പിരിച്ച് കയറാക്കി കുഞ്ഞിനെ പിന്നില്‍ക്കെട്ടി ഞാന് ആദ്യത്തെ ഒതുക്കുകല്ലില് കാലമര്‍ത്തി, അത് കാലപ്പഴക്കത്തിന്റെ സ്വരം പുറപ്പെടുവിച്ചു. ചുമരിലല്ലാതെ മറ്റെവിടെയും പിടിക്കാനുണ്ടായിരുന്നില്ല. രണ്ടും കല്‍പ്പിച്ച് അടുത്ത കല്ലിലേക്ക് മാറി. അത് തെല്ലിളകി. അങ്ങനെ ആറു കല്ലുകള് പിന്നിട്ടപ്പോഴേക്കും ഭൂമിയുടെ പിടിവലിയില്‍പ്പെടാതെ ഇളക്കമറ്റ് നീങ്ങാമെന്നായി. കല്ല് വിട്ട് വായുവിലൂടെ തെല്ലു നീന്തി ജാലകക്കമ്പിയില് പിടിയിട്ടു. പ്രയാസം കൂടാതെ അകത്തുകയറിയപ്പോള് അകത്തുനിന്നും പിശാചിനികള് പരിഹാസത്തോടെയെന്നവണ്ണം ആര്‍ത്തുചിരിക്കുന്നത് കേള്‍ക്കായി.\nകോട്ടയുടെ അകത്തളങ്ങളിലെങ്ങും ഇരുട്ടായിരുന്നു. കുഞ്ഞിനെ കെട്ടഴിച്ച്, താഴെയിറക്കി ഞാന് നടന്നു. കൈപിടിച്ച് അവന് ചേര്‍ന്നുതന്നെയുണ്ടായിരുന്നു.\nവാതില് കടന്ന് എത്തിയത് മുകള്‍നിലയിലെ വരാന്തയിലായിരുന്നു. അതിനെ ചുറ്റി നാലുഭാഗങ്ങളിലും മുറികളായിരിക്കാം. അവ അടഞ്ഞ രൂപത്തിലുമാവാം. ഗോവണിപ്പടികള് കണ്ടെത്തി, ഞങ്ങള് താഴെ നിലയിലേക്കിറങ്ങി. അവിടെ ഉയര്‍ന്ന സിംഹാസനവും അതിനു മുന്നില് ജലധാരയും കൊച്ചു പൂന്തോട്ടവും കണ്ടു. സിംഹാസനത്തില് പൊടിപിടിച്ചിരുന്നില്ല. ഇപ്പോഴും ആരോ ഇരിക്കാറുള്ളതുപോലെ നേരിയ ചൂട്.\nഅതിനു മുന്നിലായി നൂറ്റാണ്ടുകളോളം കത്തിയിട്ടും തീരാത്തമട്ടില് ഒരു കൂറ്റന് മെഴുകുതിരി തൂണിനോളം വലിപ്പത്തില് കുത്തി നിറുത്തിയിരുന്നു.\nഞാന് സൂക്ഷിച്ചുനോക്കിയതുകൊണ്ടാണോ, ആവൊ, അത് തനിയെ കത്തി.\nഅതിന്റെ വെളിച്ചത്തില് ഞാന് സിംഹാസനത്തില് കയറിയിരുന്നു. പൊടുന്നനെ എനിക്കെന്തോ തോന്നി. അതെന്താണാവോ. അതോടെ ഈ വലിയ മധ്യകാല കോട്ട എനിക്ക് അപരിചിതമല്ലാതായി. ഉള്‍നാടന് റെയില്‍വേ സ്റ്റേഷനില് അന്നുച്ചക്ക് വണ്ടിയിറങ്ങിയത് ഞാനല്ല. മുനിഞ്ഞുകെട്ടി നില്‍ക്കുന്ന കൊച്ചുഗ്രാമങ്ങളേയും ചെറുമലകള്‍ക്കു മുകളിലായി ഉന്തിനില്‍ക്കുന്ന വിഷാദഭരിതമായ പള്ളികളേയും വനപാതയേയുമൊക്കെ പിന്നിട്ട് ഇവിടെയെത്തിയത് ഞാനല്ല. ഞാനിവിടെത്തന്നെയുണ്ടായിരുന്നു, ഉണ്ടായിരിക്കുകയും ചെയ്യും. ഞാന് എവിടെനിന്നും വന്നവനല്ല. എന്നെ കാണാന് എനിക്കു വരേണ്ടതില്ലല്ലൊ.\nപൗര്‍ണ്ണമിയായിരിക്കണം, നിലാവങ്ങനെ തലയ്ക്കു മുകളില് നിറഞ്ഞുനില്ക്കുന്നു. തലയ്ക്കു മുകളില് മേല്‍ക്കൂരകളുടെ തടസ്സമില്ലാത്തവന്റെ കണ്ണുകള്‍കൊണ്ട് എല്ലാം എനിക്കു കാണാമെന്നായി.\nഞാന് മനുഷ്യനെക്കാള് ഉദാരനായി.\n''കുഞ്ഞേ, ഞാന് നിന്നെ രക്ഷിക്കാം.''\n''എനിക്ക് അമ്മയെ കാണണം.''\nദൂരെ ചുമരിനു മുകളില് പിശാചിനികള് പറക്കാന് തുടങ്ങി.\n''ഞങ്ങള്‍ക്കു താ,'' അവര് നുണഞ്ഞുകൊണ്ട് ആവശ്യപ്പെട്ടു, ''ഞങ്ങള്‍ക്കിവനെ തിന്നണം.''\nഞാന് അലറിയെന്നു തോന്നുന്നു. അറിയാതെ എന്റെ നീണ്ടുകൂര്‍ത്ത ഉളിപ്പല്ലുകള് പുറത്തുചാടി. സിംഹാസനത്തില് കൈയടിച്ച് ഞാനൊന്നുകൂടി ശബ്ദമുണ്ടാക്കിയപ്പോള് പിശാചിനികള് തുണിയോടെ പറന്ന് കോട്ടയുടെ ഇരുട്ടില് ഇല്ലാതായി. അവരുടെ നിലവിളികള്‍ക്ക് സമാന്തരമായി വവ്വാലുകളുടെ ചിറകടികള് കടന്നുവന്നു.\nകുഞ്ഞിനോട് കണ്ണിറുക്കി ചിരിച്ചുകൊണ്ട് ഞാന് പറഞ്ഞു:\nഅവന് ആശ്വാസമായെന്നു തോന്നുന്നു.\nഞാന് അവനെ ചേര്‍ത്തുപിടിച്ചു.\n''ഈ രാത്രിയില് പോയാല് ചെന്നായ് പിടിച്ചുതിന്നും മോനേ, നമുക്ക് രാവിലെ പോകാം.''\nഅവന് തെളിഞ്ഞില്ല. നാലുവയസ്സായെങ്കിലും അവനിപ്പോഴും അമ്മിഞ്ഞ കുടിക്കുന്നുണ്ടാവണം. അവനെ കളിപ്പിക്കാന് ഞാന് ചെന്നായെപ്പോലെ നാലുകാലില് നടന്നുകാണിച്ചു. കരടിയെപ്പോലെ രണ്ടുകാലില് നില്‍ക്കുന്ന വിദ്യ കാണിച്ചു. അവന് ചിരിവന്നു തുടങ്ങിയപ്പോള് ഞാന് മിമിക്രി തുടങ്ങി. മൊസാര്‍ട്ടിന്റെ സൊണാറ്റ ഞാന് വായകൊണ്ട് പുനഃസൃഷ്ടിച്ചു. കോട്ടയുടെ ചുവരുകള് സംഗീതം കേട്ട് തുടിക്കാന് തുടങ്ങിയിട്ടുണ്ടാവണം. എന്റെ ദ്രുതഗതിയില് തുടര്‍ച്ചയായി ചലിക്കുന്ന നാവ് വിവിധങ്ങളായ സ്ട്രിംഗിനെപ്പോലെ പ്രവര്‍ത്തിച്ചുകൊണ്ടിരിക്കുമ്പോള്, പുറമെ, ആകാശത്തിന്റെ പടിഞ്ഞാറെച്ചെരിവു നോക്കി വട്ടച്ചന്ദ്രന് നൃത്തംവെച്ചു നീങ്ങുകയായിരുന്നു.\nസൊണാറ്റയില് അലിഞ്ഞതോടെ കുഞ്ഞിനേയും കോട്ടയേയും കവച്ചുകൊണ്ട് എന്റെ കാലുകള് തറവിട്ടുയര്‍ന്നു. സംഗീതത്തിന് ചിറകുകളുണ്ടെന്നത് വെറുതെ പറയുന്നതല്ല. കരിങ്കല്‍ച്ചുമരുകളെല്ലാം, മേല്‍ത്തട്ടിനേയും ഉരുമ്മിക്കൊണ്ട് പറന്നുനീങ്ങുന്ന ഞാന് ഭൂമിയുടെ പിടിവിട്ട അകലത്തിലെത്തിക്കഴിഞ്ഞിരുന്നു. സര്‍ക്കസ് കണ്ടതുപോലെ കുഞ്ഞ് കൈകൊട്ടിച്ചിരിച്ചു. ഒരു ദൂരങ്ങളിലേക്കുമല്ലാത്ത യാത്രയില് എന്നെ കയറ്റിവിട്ട സംഗീതം നയിച്ച വഴികളിലൂടെ, മുറികളില്‍നിന്നു മുറികളിലേക്ക്, ഇടനാഴികളില്‍നിന്ന് ഇടനാഴികളിലേക്ക് ഞാന് പറന്നുനീങ്ങി. തറയിലൂടെ പിന്‍പറ്റിക്കൊണ്ട് കുഞ്ഞും. കോട്ടയിലെ മാനംനോക്കിക്കിടക്കുന്ന പൂന്തോട്ടത്തിലെത്തിയപ്പോള് ഞാന് അവനേയും എടുത്ത് മേലോട്ടുയര്‍ന്നു. കോട്ടയുടെ മൂന്ന് അഗ്രങ്ങള്‍ക്കും മുകളിലേയ്ക്ക് പറന്നു ഞങ്ങള് താരം മറഞ്ഞുനില്‍ക്കുന്ന ചാന്ദ്രാകാശത്തെത്തി.\nഞാന് താഴോട്ടു വിരല്‍ചൂണ്ടി.\nകമ്പളം വിരിച്ച തറയും വാള്‍പേപ്പള് ഒട്ടിച്ചതിനോട് കിടപിടിക്കുംവിധം മിനുക്കി, ചിത്രമെഴുതിയ ചുമരുകളുമുള്ള അലങ്കരിക്കപ്പെട്ട ഒരു മുറിയിലേക്ക് ഞങ്ങള് ഒഴുകിയിറങ്ങി. വില കൂടിയ തന്റെ സഹകാരികളെ പ്രഭു സ്വീകരിച്ചിരുന്ന മുറിയായിരിക്കാം അത്. എങ്കിലും എല്ലാ പളപളപ്പിനിടയിലും നിരാശയുടെ ഒരുതുള്ളിപോലെ തോന്നിച്ചു അവിടം. വിഷാദം പടര്‍ന്ന സോഫകള് ഏതൊരു സന്ദര്‍ശകനേയും കരയിക്കുകയേ ഉള്ളൂ. ചുമരുകളില് പലവിധ രാജാക്കന്‍മാരുടേയും മാടമ്പിമാരുടേയും മറ്റും ഛായാചിത്രങ്ങള്. ഓട്ടോമെന് സാമ്രാജ്യത്വവുമായി പ്രതിരോധിച്ചുനിന്നിരുന്ന അവരില് പലര്‍ക്കും തലയറ്റ ഉടല്‍കൊണ്ട് മണ്ണിനടിയിലേക്ക് പോകേണ്ടിവന്നതിന്റെ ചരിത്രം ഹ്രസ്വമായി അതിനു താഴെ പ്രസ്താവിച്ചിരുന്നു. മുറിയുടെ മധ്യഭാഗത്തായി പ്രത്യേകതയോടെ പരിപാലിക്കപ്പെട്ട വ്ളാഡ് എന്നു പേരെഴുതിയ രാജാവിന്റെ ചിത്രം കണ്ടതോടെ സംഗീതത്തിന്റെ കാറ്റുപോയി.\nപ്രഭു ആരായാലും അതെനിക്കൊരു പ്രശ്‌നമല്ല. എന്നാല്, ഞാന് ആരാണെന്നത് എന്നെ ബലിയാക്കി. തൊട്ടടുത്തുള്ള മുറിതുറന്നപ്പോള് താഴേയ്ക്കിറങ്ങിപ്പോകുന്ന കല്പടവുകള് കണ്ടു.\nഇറങ്ങിയെത്തിയത് സാമാന്യം വലിയൊരു കുളിത്തൊട്ടിയുടെ മുന്നിലായിരുന്നു. പക്ഷേ, അതൊരു ശവക്കല്ലറപോലെ തോന്നിക്കുകയും ചെയ്തു. തൊട്ടി കല്ലുകൊണ്ടുള്ളതായിരുന്നു. വലിയൊരു കല്പലകകൊണ്ട് അത് മൂടിയിരുന്നു. ഒരുവശം മാത്രം ആരോ ബലമായി തള്ളിനീക്കിയതുപോലെ തുറന്നുകിടന്നു. തലയിട്ട് നോക്കിയപ്പോള് അത് ശവക്കല്ലറയാണെന്നു മനസ്സിലായി. ശവം മാത്രമില്ല. ബാക്കിയെല്ലാം യഥാസ്ഥാനത്തുണ്ട്. അടിയില് ഇങ്ങനെ എഴുതിയിരിക്കുന്നത് കണ്ടു:\n''വ്ളാഡ്-II എന്ന ഡ്രാക്കുള. പിശാചിന്റെ കുട്ടി. മരണമില്ലാത്തവന്. കറുത്ത മാന്ത്രികതയാല് എന്നും നില്പവന്. ഇവന്റെ മണ്ണുതൊടുന്നിടം ഇവന്റേത്. കുടിക്കാനിഷ്ടം ചോര. പകല്‍നിദ്ര. രാവില് യാത്രയല്ലാത്ത യാത്ര...''\nഅര്‍ദ്ധരാത്രിയുടെ അങ്ങേപ്പകുതിയിലേക്ക് ചന്ദ്രന് കാലുവെക്കാന് ഇനിയില്ല ഏറെ നേരം.\nഎല്ലാം തെളിമയോടെ മനസ്സിലാവുന്നു.\nപൈശാചികതയിലേക്ക് വിഷാദം കയറിവരുന്ന ഒരുനാള് നിശ്ചയമായും നിയതി കാത്തുവെച്ചിരിക്കണം. ഓരോ പിശാചും ഇത് ഓരോ കാലത്തായി നിശ്ചമായും നേരിട്ടിരിക്കണം. പൈശാചികതയുടെ അധിവര്‍ഷങ്ങള് വിഷാദത്തിന്റേതാകാം, പ്രഹര്‍ഷത്തിന്റേതാകാം. എന്നാല് അന്ന് ഒരു തുള്ളി ചോരപോലും അതിന്റെ ഭാഗമായി ഭൂമിയില് പതിക്കുകയില്ല. ആദ്യ സൂര്യരശ്മി പതിക്കും മുന്‍പ് മഹാകാലത്തിന്റെ നിശ്ചല നിശ്ശബ്ദതയിലേക്ക് ഉറങ്ങിപ്പോകുന്നതോടെ, പിന്നീടുണരുന്ന രാത്രികളില് വിസ്മരിച്ചുപോകുന്ന ഓര്‍മ്മയായി ഈ അധിദിവസങ്ങള് അമര്‍ന്നുപോയേക്കാം. ഒരടയാളവും ബാക്കിവെക്കാതെ.\nകുഞ്ഞിനേയുമെടുത്ത് ഞാന് കോട്ടയില്‍നിന്ന് പൊങ്ങിപ്പറന്നു. പടിഞ്ഞാറെ ചെരിവിലേക്ക് പുഞ്ചിരിച്ചുകൊണ്ട് മേഞ്ഞുപോകുന്ന ചന്ദ്രനെ കണ്ടു. കിഴക്ക് ആരും കാണാത്ത ആദ്യവെളിച്ചമായി അരുണരശ്മി വന്നുവീഴാന് ഏറെയില്ല നേരം.\nആകാശത്തൂടെ പറന്നു കുഞ്ഞിന്റെ ഗ്രാമത്തിലെത്തി. അവിടെ എല്ലാ വീടുകളും ഇരുളിലാണ്ടുകിടന്നപ്പോഴും അവന്റെ വീട്ടില് വെളിച്ചവും ആളുമുണ്ടായിരുന്നു. പിശാചു കൊണ്ടുപോയ കുഞ്ഞിന്റെ കുഞ്ഞാത്മാവിന് മരണാനന്തരം കിട്ടേണ്ട ശുശ്രൂഷകള്‍ക്കായി പള്ളിയും പട്ടക്കാരും ഗ്രാമം മുഴുവനും അവിടെ തടിച്ചുകൂടി നിന്നിരുന്നു. കുഞ്ഞിന്റെ അമ്മ ബോധമില്ലാതെ കിടക്കുന്നു. അപ്പനും മൂത്ത കുട്ടികളും തുണയ്ക്കിരിക്കുന്നു. ഇല്ലാത്ത ശവത്തെ സങ്കല്പിച്ച് നടന്ന മരണത്തിന് ശുശ്രൂഷ.\nഞാന് കുഞ്ഞിനെ വീട്ടുപടിക്കല് ഇറക്കിക്കൊടുത്തു.\n''മാമാ, പറക്കുന്ന മാമാ, ടാറ്റാ. ബൈ.''\nഞാന് കൈവീശി. പുഞ്ചിരിച്ചാല് കോമ്പല്ല് പുറത്തുചാടുമെന്നതുകൊണ്ട് അതു ചെയ്തില്ല. ആകാശസവാരിയുടെ പ്രഹര്‍ഷവുമായി മൊസാര്‍ട്ടിന്റെ സൊണാറ്റയും മൂളിക്കൊണ്ട് കുഞ്ഞ് വീട്ടിലേക്കു നടന്നു. മുറ്റത്തുനിന്നുതന്നെ അവന് അകത്തേക്കു വിളിച്ചു.\nഞാനാണെങ്കില് വല്ലവിധേനയും സ്വന്തം ഉടല് തൂക്കിയെടുത്തു പറന്ന്, കോട്ടയ്ക്കകത്തെ കല്ലറയിലെ കല്പ്പെട്ടിക്കകത്തേക്ക് നൂണുകയറി.\nസൂര്യന്റെ ആദ്യ രശ്മി മെല്ലെ പുറത്തുവന്നു.\nവരുംരാത്രികളില് ഉരുവംകൊള്ളാനായി വിസ്മൃതിയിലേക്ക് ധൂളിയാവും മുന്‍പ് സ്വന്തം ശവപ്പെട്ടിമേല് സ്‌നേഹത്തിന്റെ അധിദിനസ്മരണക്കായി ഒരിറ്റുകണ്ണീര്‍ക്കണം പൊഴിച്ചിടാന് എനിക്കു കഴിഞ്ഞു.\nകഥ ഡ്രാക്കുള കാര്‍പ്പാത്തിയന്


'നീ ഹിമ മഴയായ് വരൂ'; എടക്കാട് ബറ്റാലിയനിലെ സോംഗ് ടീസര് പുറത്തുവിട്ടു - BIGNEWSLIVE | Latest Malayalam News\nടൊവീനോ തോമസും സംയുക്ത മേനോനും ജോഡികളായി എത്തുന്ന ‘എടക്കാട് ബറ്റാലിയന് 06’ എന്ന ചിത്രത്തിലെ സോംഗ് ടീസര് അണിയറപ്രവര്‍ത്തകര് പുറത്തുവിട്ടു. ‘നീ ഹിമ മഴയായ് വരൂ’ എന്ന് തുടങ്ങുന്ന ഗാനത്തിന്റെ ടീസറാണ് പുറത്തുവിട്ടത്.\nഹരിനാരായണന്റെ വരികള്‍ക്ക് സംഗീതം നല്‍കിയിരിക്കുന്നത് കൈലാസ് മേനോന് ആണ്. പട്ടാളക്കാരന് ആയിട്ടാണ് ടൊവീനോ ചിത്രത്തില് എത്തുന്നത്. ലഡാക്ക് ആയിരുന്നു ചിത്രത്തിന്റെ പ്രധാന ലൊക്കേഷന്. നേരത്തേ സിനിമയില് സംഘട്ടനരംഗം ചിത്രീകരിക്കുന്നതിനിടെ ടൊവീനോയ്ക്ക് പൊള്ളലേറ്റത് വലിയ വാര്‍ത്തയായിരുന്നു.\nനവാഗതനായ സ്വപ്‌നേഷ് നായര് ആണ് ചിത്രത്തിന്റെ സംവിധായകന്. പി ബാലചന്ദ്രനാണ് ചിത്രത്തിന് തിരക്കഥ ഒരുക്കിയിരിക്കുന്നത്. ഡോ. ശ്രീകാന്ത് ഭാസി, തോമസ് ജോസഫ് പട്ടത്താനം, ജയന്ത് മാമ്മന് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്.\nTags: Edakkad Battalion 06malayalam moviesong teasertovino thomas\nപാലക്കാട്ടെ പാക് മരുമകള് ഇനി ഇന്ത്യക്കാരി; കാത്തിരിപ്പിനൊടുവില് മറിയത്തിന് ഇന്ത്യന് പൗരത്വം\nസുപ്രീം കോടതിയുടെ നിര്‍ണായക വിധി എന്തായാലും അതിനെ മാനിക്കുക എന്നതിനാണ് പ്രാഥമിക പരിഗണന; കുഞ്ഞാലിക്കുട്ടി


മോഫിയയുടെ മരണം; ആലുവ സിഐ സുധീർ കുമാറിനെ സ്ഥലംമാറ്റി | Morfia Parveen Suicide; Aluva CI Sudhir Kumar transferred\nമോഫിയയുടെ മരണം; ആലുവ സിഐ സുധീർ കുമാറിനെ സ്ഥലംമാറ്റി\n24 Nov 2021 10:38 AM GMT\nഗാര്‍ഹിക പീഡനത്തെതുടര്‍ന്ന് നിയമ വിദ്യാര്‍ഥിനി മോഫിയ പര്‍വീണ് ആത്മഹത്യചെയ്ത സംഭവത്തില് ആരോപണ വിധേയനായ സിഐ സുധീർ കുമാറിനെ സ്ഥലം മാറ്റി. പൊലീസ് ഹെഡ്ക്വാട്ടേഴ്സിലേക്കാണ് ഉദ്യോഗസ്ഥനെ സ്ഥലം മാറ്റിയിരിക്കുന്നത്. കേസില് എറണാകുളം ഡിഐജി അന്വേഷണം ആരംഭിച്ചിട്ടുണ്ട്. അതേസമയം, സ്ഥലം മാറ്റം അംഗീകരിക്കില്ലെന്നാണ് ആലുവ സ്റ്റേഷനില് സമരം തുടരുന്ന മോഫിയയുടെ കുടുംബത്തിന്റെയും യുഡിഎഫിന്റെയും തീരുമാനം.\nഅതേസമയം, ഉദ്യോഗസ്ഥനെ സസ്പെന്‍ഡ് ചെയ്യണമെന്നാവശ്യപ്പെട്ട് യുഡിഎഫ് നടത്തിയ പൊലീസ് സ്റ്റേഷന് ഉപരോധത്തില് സമരക്കാരെ അറസ്റ്റുചെയ്ത് നീക്കി. എന്നാല്, ബെന്നി ബെഹന്നാന്, അന്‍വർ സാദത്ത്, എല്‍ദോസ് കുന്നപ്പള്ളി തുടങ്ങിയവരുടെ നേതൃത്വത്തില് 75ഓളം കോണ്‍ഗ്രസ് പ്രവർത്തകർ പൊലീസ് സ്റ്റേഷന് മുന്നില് സമരം തുടരുകയാണ്.\nനേരത്തെ ആരോപണവിധേയനായ ആലുവ സിഐ സുധീറിനെ ചുമതലയില് നിന്ന് മാറ്റിയെന്നായിരുന്നു റിപ്പോർട്ട് പുറത്തുവന്നത്. എന്നാല് ഈ നടപടി നിഷേധിച്ച് എറണാകുളം റൂറല് എസ്പി കെ കാര്‍ത്തിക് തന്നെ രംഗത്തെത്തി. സുധീറിനെ മാറ്റുന്നത് സംബന്ധിച്ച് മേലുദ്യോഗസ്ഥരുമായി സംസാരിക്കുമെന്നായിരുന്നു എസ്പിയുടെ പ്രതികരണം. ഇതിന് പിന്നാലെയാണ് സ്ഥലം മാറ്റ ഉത്തരവ് പുറത്തുവരുന്നത്.\n'ആലുവ സിഐ സുധീറിനെ ചുമതലയില് നിന്നും മാറ്റിയിട്ടില്ല. കേസ് അന്വേഷണവുമായി ഇന്‍സ്‌പെക്ടര്‍ക്ക് ഏതൊരു ബന്ധവുമില്ല. ചുമതലയില് നിന്ന് മാറ്റികൊണ്ടുളള ഉത്തരവ് ഇതുവരെ വന്നിട്ടില്ല. ആലുവ ഡിവൈഎസ്പി അന്വേഷണം നടത്തികൊണ്ടിരിക്കുകയാണ്. ഇന്‍സ്‌പെക്ടര്‍ക്കെതിരെ ഉന്നയിച്ചിട്ടുളള ആരോപണങ്ങളിലും വിശദമായി അന്വേഷണം നടന്നുകൊണ്ടിരിക്കുകയാണ്.' എന്നുമായിരുന്നു എസ്പിയുടെ പ്രതികരണം.\nഇക്കഴിഞ്ഞ നവംബർ 23 നാണ് ഭർതൃവീട്ടില് തുങ്ങിമരിച്ച നിലയില് നിയമവിദ്യാർത്ഥിയായ മോഫിയയെ കണ്ടെത്തിയത്. ഭര്‍തൃവീട്ടുകാരുമായി ചില തര്‍ക്കങ്ങള് നിലനില്‍ക്കുന്നതിനിടെയാണ് ഇരുപത്തിയൊന്നുകാരിയെ സ്വന്തം വിട്ടില് ആത്മഹത്യ ചെയ്ത നിലയില് കണ്ടെത്തിയത്. ഭര്‍തൃവീട്ടുകാര്‍ക്കെതിരെ ആരോപണം ഉന്നയിച്ചാണ് പെണ്‍കുട്ടി ജീവനൊടുക്കിയത് എന്നണ് വിവരം. ആത്മഹത്യ കുറിപ്പിലും ഇക്കാര്യം പരാമര്‍ശിക്കുന്നുണ്ട്. ഭര്‍തൃവീട്ടുകാര്‍ക്ക് പുറമെ ആലുവ പൊലീസിനെതിരെയും ആത്മഹത്യ കുറിപ്പില് പരാമര്‍ശമുണ്ട്. യുവതിയുടെ പരാതിയില് ഇന്നലെ മോഫിയയുടെ ഭര്‍ത്താവിന്റെ വീട്ടുകാരെ വിളിച്ച് വരുത്തി പൊലീസ് സ്റ്റേഷനില് വച്ച് ചര്‍ച്ച നടത്തിയിരുന്നു. ഈ ചര്‍ച്ചയില് വച്ച് പെണ്‍കുട്ടിയെയും കുടുംബത്തെയും പൊലീസ് അധിക്ഷേപിച്ചു എന്നാണ് ആരോപണം.\nവിവാഹ ശേഷം 40 ലക്ഷം രൂപ ഭര്‍ത്താവിന്റെ വീട്ടുകാര് ആവശ്യപ്പെട്ടിരുന്നതായി മോഫിയ പര്‍വിന്റെ പിതാവും മാധ്യമങ്ങളോട് പ്രതികരിച്ചു. പൊലീസിനെതിരെ യുവതി ആത്മഹത്യ കുറിപ്പില് പരാമര്‍ശിച്ചതിന് സമാനമായ പരാമര്‍ശം പിതാവും മാധ്യമങ്ങളോട് പ്രതികരിച്ചു. പരാതി നല്‍കാനെത്തിയപ്പോള് സിഐ മോശമായി സംസാരിച്ചെന്നും മോഫിയയുടെ പിതാവ് ആരോപിച്ചു.\nകോതമംഗലത്തേക്കായിരുന്നു യുവതിയെ വിവാഹം കഴിച്ചയച്ചത്. ഏപ്രില് മൂന്നിനായിരുന്നു വിവാഹം. സ്ത്രീധനമായി ഒന്നും ആവശ്യപ്പെട്ടിരുന്നില്ല. ഇയാള്‍ക്ക് ജോലിയൊന്നും ഉണ്ടായിരുന്നില്ല. സിനിമ പിടിക്കണം എന്നെല്ലാം പറഞ്ഞ് നാല്‍പത് ലക്ഷം രൂപ ആവശ്യപ്പെട്ടിരുന്നു. ഇതിന്റെ പേരില് മാനസികമായും ശാരീരികമായും ഏറെ പീഡനങ്ങള് മകള് ഏറ്റുവാങ്ങിയിരുന്നു. ഇതിന്റെ പേരില് മോഫിയ വീട്ടിലേക്ക് തിരിച്ചെത്തുകയും സാഹചര്യങ്ങള് ചൂണ്ടിക്കാട്ടി വനിതാ കമ്മീഷന് ഉള്‍പ്പെടെ പരാതി നല്‍കിയിരുന്നതായും പിതാവ് പ്രതികരിച്ചു.


Chinese Super League: ചൈനയാണ് ഫുട്‌ബോളിലെ അടുത്ത പവര് ഹൗസ്! പ്രീമിയര് ലീഗ് വിട്ട അഞ്ച് സൂപ്പര് താരങ്ങള് ഇവരാണ് - five former premier league players currently plying their trade in the chinese league | Samayam Malayalam\nfive former premier league players currently plying their trade in the chinese league\nചൈനയാണ് ഫുട്‌ബോളിലെ അടുത്ത പവര് ഹൗസ്! പ്രീമിയര് ലീഗ് വിട്ട അഞ്ച് സൂപ്പര് താരങ്ങള് ഇവരാണ്\nNilin Mathews | Samayam Malayalam | Updated: 05 Apr 2020, 03:34:00 PM\nചൈനീസ് സൂപ്പര് ലീഗ് ലോകത്തെ ഏറ്റവും പണക്കൊഴുപ്പുള്ള ലീഗായി മാറിക്കൊണ്ടിരിക്കുന്നു. ഇംഗ്ലീഷ് പ്രീമിയര് ലീഗില് നിന്ന് സൂപ്പര് താരങ്ങള് ചേക്കേറുന്നത് ചൈനയിലേക്കാണ്. അഞ്ച് പ്രധാന ട്രാന്‍സ്ഫറുകള് ഇതാണ്\nലോകഫുട്‌ബോളിലെ സൂപ്പര് പവര് ആയിക്കൊണ്ടിരിക്കുന്ന ചൈനീസ് സൂപ്പര് ലീഗിലേക്ക് പ്രമുഖതാരങ്ങള് ചേക്കേറിത്തുടങ്ങിയിരിക്കുന്നു. ഇംഗ്ലീഷ് പ്രീമിയര് ലീഗിലെ മുന്‍നിര ക്ലബ്ബുകളില് നിന്ന് കളിക്കാര് സ്‌പെയ്‌നിലേക്കോ ജര്‍മനിയിലേക്കോ ചേക്കേറുന്ന കാലമൊക്കെ മാറിയിരിക്കുന്നു. ചൈനയില് നല്ല കാശ് കിട്ടും എന്നായപ്പോള് കളിക്കാര് അവിടേക്ക് കളം മാറ്റുന്ന കാഴ്ച. പ്രീമിയര് ലീഗില് നിന്ന് ചൈനീസ് സൂപ്പര് ലീഗിലേക്ക് കൂടുമാറ്റം നടത്തിയ പ്രമുഖ താരങ്ങള് ഇവരാണ്.\n1. ഓസ്‌കര് (ഷാംഗ്ഹായ് എസ്‌ഐപിജി)\nനാല് സീസണില് ചെല്‍സിയുടെ താരം. 2017 ജനുവരിയില് ചൈനീസ് ക്ലബ്ബ് ഷാംഗ്ഹായ് എസ്ഐപിജിയിലേക്ക് കൂടുമാറ്റം. ഇറ്റാലിയന് കോച്ച് അന്റോണിയോ കോന്റെ ചെല്‍സിയിലെത്തിയതോടെ അവസരം കുറഞ്ഞ ഓസ്‌കറിനെ 52 ദശലക്ഷം പൗണ്ടിനാണ് ഷാംഗ്ഹായ് കൊത്തിയത്. ഇത് ഏഷ്യന് ഫുട്‌ബോളിലെ റെക്കോര്‍ഡ് ട്രാന്‍സ്ഫര് ആയി. പിന്നീട് കാര്‍ലോസ് ടെവസിനെ 70 ദശലക്ഷം പൗണ്ടിന് ഷാന്‍യാഹ് ഷെന്‍ഹുവ വാങ്ങിയത് റെക്കോര്‍ഡായി മാറി. ചൈനയില് 79 മത്സരങ്ങളില് 24 ഗോളുകളാണ് ഓസ്‌കര് നേടിയത്.\n2.സോളമന് റൊന്‍ഡന് (ഡാലിയന് യിഫാംഗ്)\nകഴിഞ്ഞ സീസണില് ന്യൂകാസില് യുനൈറ്റഡിനായി പതിനൊന്ന് ഗോളുകളും ഏഴ് അസിസ്റ്റും നടത്തിയ വെനിസ്വെലന് താരം ഇപ്പോള് ചൈനീസ് സൂപ്പര് ലീഗില്. 2003 ല് അലന് ഷിയറര് ന്യൂകാസിലിന്റെ പ്ലെയര് ഓഫ് ദ ഇയര് അവാര്‍ഡ് നേടിയതിന് ശേഷം ഒരു സ്‌ട്രൈക്കര്‍ക്ക് ഈ പുരസ്‌കാരം ലഭിക്കുന്നത് റോന്‍ഡനിലൂടെയാണ്. മുന് ലിവര്‍പൂള് കോച്ച് റാഫേല് ബെനിറ്റസ് ഡാലിയന് യിഫാംഗ് ക്ലബ്ബിന്റെ കോച്ചായപ്പോള് റോന്‍ഡനെ ചൈനീസ് ഫുട്‌ബോളിലേക്ക് ക്ഷണിക്കുകയായിരുന്നു. 2019 ജൂലൈയില് ചൈനയില് അരങ്ങേറിയ റോന്‍ഡന് ആദ്യ പതിനൊന്ന് മത്സരങ്ങളില് നിന്ന് അഞ്ച് ഗോളുകള് നേടി മികവറിയിച്ചു.\n3.മാര്‍കോ അര്‍നോടോവിച് (ഷാംഗ്ഹായ് എസ്‌ഐപിജി)\nപ്രീമിയര് ലീഗില് സ്റ്റോക് സിറ്റി, വെസ്റ്റ്ഹാം ക്ലബ്ബുകളുടെ താരമായിരുന്ന ഓസ്ട്രിയന് സ്‌ട്രൈക്കര് മാര്‍കോ അര്‍നോടോവിച് ചൈനയില് ഷാംഗ്ഹായ് എസ്‌ഐപിജിയുടെ താരമാണ്. അരങ്ങേറ്റ മത്സരത്തില് ഗോളടിച്ചാണ് അര്‍നോടോവിച് ചൈനീസ് ഫുട്‌ബോള് ആരാധകരെ അഭിവാദ്യം ചെയ്തത്. ആദ്യ പതിനൊന്ന് മത്സരങ്ങളില് ഒമ്പത് ഗോളുകളാണ് ഓസ്ട്രിയന് താരം നേടിയത്.\n4.പൗളീഞ്ഞോ (ഗ്വാംഗ്‌ഷോ എവര്‍ഗ്രാന്‍ഡെ)\nചൈനയിലേക്ക് സൂപ്പര് താരങ്ങളുടെ കൂടുമാറ്റത്തിന് തുടക്കം കുറിച്ചത് ടോട്ടനം ഹോസ്പറിന്റെ ബ്രസീലിയന് താരം പൗളീഞ്ഞോയാണ്. 2015 ല് ഗ്വാംഗ്‌ഷോ എവര്‍ഗ്രാന്‍ഡെയില് ചേര്‍ന്ന പൗളീഞ്ഞോ രണ്ട് വര്‍ഷങ്ങള്‍ക്ക് ശേഷം ബാഴ്‌സലോണയിലെത്തി. ചൈനീസ് ലീഗില് നിന്ന് ആദ്യമായിട്ടാകും ഒരു താരം ബാഴ്‌സയിലെത്തുന്നത്. അധികം വൈകാതെ പൗളീഞ്ഞോ ചൈനീസ് ക്ലബ്ബിലേക്ക് തന്നെ മടങ്ങുകയും ചെയ്തു. 61 മത്സരങ്ങളില് നിന്ന് 35 ഗോളുകളാണ് പൗളീഞ്ഞോ ചൈനീസ് സൂപ്പര് ലീഗില് നേടിയത്.\n5. മറൗനെ ഫെലെയ്‌നി (ഷാന്‍ഡംഗ് ലുനെംഗ്)\nമാഞ്ചസ്റ്റര് യുനൈറ്റഡില് നിന്ന് ബെല്‍ജിയം മിഡ്ഫീല്‍ഡര് മറൗനെ ഫെലെയ്‌നി പോയത് ചൈനയിലെ ഷാന്‍ഡംഗ് ലുനെംഗിലേക്ക്. ഒലെ ഗുനാര് സോള്‍സ്‌ജെര് കോച്ചായെത്തിയതോടെ പ്രീമിയര് ലീഗ് ക്ലബ്ബില് അവസരം കുറഞ്ഞതാണ് ഫെലെയ്‌നിയെ മാറ്റത്തിന് ചിന്തിപ്പിച്ചത്. യൂറോപ്യന് ക്ലബ്ബുകളില് അവസരം ലഭിക്കുമായിരുന്നിട്ടും ഫെലെയ്‌നി ചൈനീസ് സൂപ്പര് ലീഗാണ് തിരഞ്ഞെടുത്തത്. ഉയര്‍ന്ന പ്രതിഫലം തന്നെയാണ് ഫെലെയ്‌നിയെ ആകര്‍ഷിച്ചത്. എഎഫ്‌സി ചാമ്പ്യന്‍സ് ലീഗില് ലുനെംഗിനായി നാല് ഗോളുകള് നേടി ബെല്‍ജിയം താരം തകര്‍പ്പന് ഫോമിലേക്ക് ഉയര്‍ന്നിരുന്നു.\nഫുട്‌ബോള് ചരിത്രത്തിലെ ഏറ്റവും മികച്ച കളിക്കാരനെ തെരഞ്ഞെടുത്ത് സാവിആര്‍ട്ടിക്കിള് ഷോ\nചൈനീസ് സൂപ്പര് ലീഗ് ഇംഗ്ളീഷ് പ്രീമിയർ ലീഗ് English Premier League Chinese Super League China\nWeb Title : five former premier league players currently plying their trade in the chinese league


amma meeting : mohan lal | അമ്മ നിർവ്വാഹക സമിതി യോഗത്തിൽ നടന്നത് ദിലീപിനെതിരെ നടപടി ആവശ്യപ്പെട്ടുള്ള നടിമാരുടെ കത്ത് ചർച്ച ചെയ്യാൻ പോലും ആവാത്ത രോഷ പ്രകടനം; ഒരു കാരണവശാലും നടപടി ഇല്ലെന്ന് തീർത്ത് പറഞ്ഞതോടെ ജനറൽ ബോഡിയുടെ പുറത്ത് കെട്ടി വച്ച് തലയൂരാൻ തീരുമാനിച്ചു; പീഡകനൊപ്പം ഉറച്ച് നിന്നത് നിർവ്വാഹക സമിതിക്ക് നടപടി എടുക്കാം എന്ന സുപ്രീംകോടതി അഭിഭാഷകന്റെ നിയമോപദേശം തള്ളിക്കളഞ്ഞ്; മോഹൻലാൽ മധ്യമപ്രവർത്തകരെ കണ്ണിറുക്കി കാട്ടി പച്ചക്കള്ളം പറഞ്ഞത് ഇങ്ങനെ - MarunadanMalayali.com\nOctober 08, 2018 | 07:00 AM IST | Permalink\nകൊച്ചി: അക്രമത്തിന് ഇരയായ നടിക്കൊപ്പം നിൽക്കുമ്പോഴും ദിലീപിനായി പ്രാർത്ഥിക്കുന്നവരാണ് താരസംഘടനയിലെ ബഹുഭൂരിപക്ഷവും. എഎംഎംഎ എന്ന സംഘടനയുമായി പ്രത്യക്ഷത്തിൽ ദിലീപ് സഹകരിക്കുന്നില്ലെങ്കിലും എല്ലാം നടക്കുന്നത് താരത്തിന്റെ ഇഷ്ടമനുസരിച്ചാണ്. എഎംഎംഎയുടെ പ്രസിഡന്റായ മോഹൻലാലിനും ദിലീപിനെ തള്ളനാകില്ല. ഇത് ചെയ്താൽ സംഘടനയിൽ ഒറ്റപ്പെടും. എക്‌സിക്യൂട്ടിവിൽ അടക്കം മൃഗീയ ഭൂരിപക്ഷമാണ് ദിലീപിനുള്ളത്. അതുകൊണ്ട് തന്നെ സംഘടനയ്ക്ക് പുറത്ത് നിർത്തിയാലും അതിശക്തൻ. ഈ സാഹചര്യത്തിാണ് ദിലീപിനെതിരെ നടപടിയെടുക്കാനാവില്ലെന്ന് അമ്മ നിർവാഹക സമിതി നിലപാടെടുത്തത്, ഈ ആവശ്യമുന്നയിച്ചു കത്തു നൽകിയ മൂന്ന് നടിമാർ സംഘടനയ്ക്കു കൈമാറിയ നിയമോപദേശങ്ങൾ തള്ളിക്കൊണ്ട്. മൂന്ന് മുതിർന്ന അഭിഭാഷകരുടെ നിയമോപദേശമാണ് നടിമാർ നൽകിയത്.\nദിലീപിനെ സംഘടനയിൽ തിരിച്ചെടുക്കുന്നത് സംബന്ധിച്ച് നടിമാരായ പാർവതി, പത്മപ്രിയ, രേവതി എന്നിവർ നൽകിയ കത്തിൽ എ.എം.എം.എ എക്സിക്യൂട്ടീവിന് തീരുമാനമെടുക്കാനാകില്ലെന്ന് മോഹൻലാൽ അറിയിച്ചിരുന്നു. ഇതിനായി ജനറൽ ബോഡി യോഗം വരെ കാത്തിരിക്കണമെന്നും മോഹൻലാൽ അറിയിച്ചു. എക്സിക്യൂട്ടീവ് യോഗത്തിൽ തീരുമാനം എടുക്കാൻ ആകില്ലെന്ന് നിയമോപദേശം ലഭിച്ചു. ഇക്കാര്യം കത്ത് തന്ന നടിമാരെ രേഖ മൂലം അറിയിക്കുമെന്നായിരുന്നു മോഹൻലാൽ പറഞ്ഞത്. മോഹൻലാൽ പറഞ്ഞ നിയമോപദേശം ദിലീപിന് വേണ്ടി ഉണ്ടാക്കിയതെന്നാണ് സൂചന. കോടതി കുറ്റവിമുക്തനാക്കുന്നത് വരെ ആരോപണ വിധേയനായ ദിലീപിനെ സംഘടനയിലേക്ക് തിരിച്ചെടുക്കരുതെന്നതാണ് നടിമാർ സംഘടനയ്ക്ക് മുൻപിൽ വച്ച പ്രധാന നിർദ്ദേശം. ഇതിനായി നിയമോപദേശം തേടണം എന്നും മോഹൻലാലിന്റെ നേതൃത്വത്തിൽ നടന്ന ചർച്ചയിൽ ഇവർ ആവശ്യപ്പെട്ടു. എന്നാൽ ഇവരുടെ നിലപാട് അംഗീകരിക്കേണ്ടതില്ലെന്നാണ് എഎംഎംഎയുടെ പക്ഷം.\nദീലീപ് സംഘടനയ്ക്ക് പുറത്താണ് ഇപ്പോഴുള്ളതെന്ന് പോലും പറയരുതെന്ന പൊതുവികാരമാണ് എഎംഎംഎയുടെ എക്‌സികൂട്ടീവിൽ ഉണ്ടായത്. സസ്‌പെന്റ് ചെയ്തു നിർത്തുന്നതിനോട് മോഹൻലാലിന് താൽപ്പര്യമുണ്ടായിരുന്നു. വിവാദം തന്റെ പ്രതിച്ഛായയെയാണ് ബാധിക്കുന്നതെന്ന നിലപാട് മോഹൻലാലിനുണ്ട്. ഇക്കാര്യം യോഗത്തെ അറിയിക്കുകയും ചെയ്തു. എന്നാൽ മറ്റൊരു അംഗവും മോഹൻലാലിനെ തുണച്ചില്ല. ദിലീപിനൊപ്പമാണ് തങ്ങളുടെ മനസ്സെന്ന് വ്യക്തമാക്കുകയും ചെയ്തു. ഇതോടെയാണ് കണ്ണിറുക്കി ചരിച്ച് മാധ്യമങ്ങളെ കണ്ട് ദിലീപ് വിഷയത്തിൽ തീരുമാനം ജനറൽ ബോഡി എടുക്കുമെന്ന് പറഞ്ഞത്. ജനറൽ ബോഡി ചേരാനും ഇനി മാസങ്ങൾ വേണ്ടി വരും. അല്ലെങ്കിൽ സംഘടനയുടെ മൂന്നിൽ രണ്ട് അംഗങ്ങളുടെ ഒപ്പ് വാങ്ങി നടിമാർ സംഘടനയ്ക്ക് നൽകേണ്ടി വരും.\nദിലീപിനെ സംഘടനയിൽ തിരിച്ചെടുക്കാൻ തീരുമാനിച്ചതു ജനറൽ ബോഡി ആയതിനാൽ അതു തിരുത്തി മറ്റൊരു നടപടിയെടുക്കാനുള്ള അവകാശം ജനറൽ ബോഡിക്കു മാത്രമാണെന്ന് നിയമോപദേശം ലഭിച്ചെന്നായിരുന്നു ശനിയാഴ്ചത്തെ നിർവാഹക സമിതി യോഗത്തിനു ശേഷം പ്രസിഡന്റ് മോഹൻലാൽ വ്യക്തമാക്കിയത്. എന്നാൽ പരാതി നൽകിയ രേവതി, പാർവതി തിരുവോത്ത്, പത്മപ്രിയ എന്നീ മൂന്നു നടിമാർ സുപ്രീം കോടതിയിലെ മുതിർന്ന അഭിഭാഷകയിൽ നിന്നുൾപ്പെടെ നേടിയ മൂന്ന് നിയമോപദേശങ്ങളിലും പറയുന്നത് മറ്റ് കാര്യങ്ങളാണ്. ദിലീപിനെ പുറത്താക്കാനുള്ള തീരുമാനം എടുക്കാനുള്ള പൂർണ അധികാരം അമ്മ നിർവാഹക സമിതിക്കുണ്ടെന്നാണ് ഈ നിയമോപദേശം. ഈ നിയമോപദേശങ്ങൾ അവർ സംഘടനയ്ക്കു കൈമാറിയിരുന്നു. ഇതു തള്ളിക്കൊണ്ടാണ് അമ്മ നിർവാഹക സമിതി ദിലീപ് വിഷയം വീണ്ടും ജനറൽ ബോഡിക്കു വിട്ടത്.\nപരാതിക്കാർ കൈമാറിയ നിയമോപദേശങ്ങളുടെ കാര്യം അമ്മ നേതൃത്വം വെളിപ്പെടുത്തിയുമില്ല. നടിമാരുമായി ചർച്ച നടന്ന ഓഗസ്റ്റ് ഏഴിലെ അമ്മ നിർവാഹക സമിതി യോഗത്തിലാണ് ദിലീപ് വിഷയത്തിൽ ഇരുപക്ഷവും നിയമോപദേശം തേടാൻ തീരുമാനിച്ചത്. ഇതനുസരിച്ച് ഈ യോഗത്തിന്റെ ഇടവേളയിൽ തന്നെ നടിമാർ സുപ്രീം കോടതി അഭിഭാഷകയെ ബന്ധപ്പെട്ട് അടിയന്തര നിയമോപദേശം നേടിയിരുന്നു. ഇത് ഉടൻ അവർ നിർവാഹക സമിതിയെ അറിയിച്ചെങ്കിലും ഇരു ഭാഗത്തുനിന്നും വിശദമായ നിയമോപദേശം തേടിയ ശേഷം രണ്ടാഴ്ചയ്ക്കുള്ളിൽ തീരുമാനം എടുത്ത് സംയുക്തമായി മാധ്യമങ്ങളെ അറിയിക്കാമെന്ന നിലപാടുമായാണ് യോഗം പിരിഞ്ഞത്. യോഗതീരുമാനങ്ങൾ ഓർമിപ്പിച്ചുകൊണ്ട് ഓഗസ്റ്റ് 13നു നടിമാർ അമ്മയ്ക്കു കത്തയയ്ക്കുകയും ചെയ്തു.\nഏതാനും ദിവസം മുൻപ്, നിയമോപദേശങ്ങൾ കൂടി ഉൾപ്പെടുത്തി നടിമാർ വീണ്ടും കത്തയച്ചു. മുൻപത്തെ കത്തുകൾക്കു മറുപടിയില്ലാത്തതിനാൽ ഇത്തവണ നിർവാഹക സമിതിയിലെ മുഴുവൻ അംഗങ്ങൾക്കും കത്തിന്റെ കോപ്പി അയച്ചിരുന്നു. ചൊവ്വാഴ്ച വൈകുന്നേരത്തിനുള്ളിൽ മറുപടി നൽകണമെന്നും കത്തിൽ ആവശ്യപ്പെട്ടിരുന്നു. ഈ നിയമോപദേശങ്ങൾ തള്ളി, ദിലീപിന്റെ കാര്യം വീണ്ടും ജനറൽബോഡിക്കു വിടുകയായിരുന്നു മോഹൻലാൽ ചെയ്തത്. ഈ സാഹചര്യത്തിൽ കുറ്റാരോപിതനെ സംരക്ഷിക്കുന്ന സമീപനത്തിനെതിരെ ശക്തമായി പ്രതികരിക്കാനാണ് ഡബ്ല്യുസിസിയുടെ തീരുമാനം. പരസ്യമായി തന്നെ താരസംഘടനയെ ഇവർ തള്ളിപ്പറയും. നടി ആക്രമിക്കപ്പെട്ട കേസിൽ കുറ്റാരോപിതനായ നടൻ ദിലീപിനെ തിരിച്ചെടുത്തതുമായി ബന്ധപ്പെട്ട് അഭിനേതാക്കളുടെ സംഘടനയായ എ.എം.എം.എയും വനിതാ കൂട്ടായ്മയായ ഡബ്ല്യു.സി.സിയും തമ്മിൽ നേരത്തെ ചർച്ച നടന്നിരുന്നു. എ.എം.എം.എ അംഗങ്ങൾ എന്ന നിലയിൽ നടിമാർ മറ്റു ചില നിർദ്ദേശങ്ങളും വച്ചിരുന്നു. എന്നാൽ സംഘടനയുടെ ഭാഗത്ത് നിന്ന് കൃത്യമായ വിശദീകരണം ലഭിക്കാത്തതിനാലാണ് നടിമാർ മൂന്നാമതും കത്ത് നൽകിയത്. ഇതോടെയാണ് ദിലീപിനെ പുറത്താക്കാനാകില്ലെന്ന ഉറച്ച നിലപാട് മോഹൻലാൽ എടുത്തത്.\nതങ്ങൾ സംഘടനയിൽ വച്ച നിർദ്ദേശങ്ങൾക്ക് ഉടൻ മറുപടി വേണമെന്ന് ആവശ്യപ്പെട്ട് രേവതിയാണ് കഴിഞ്ഞ ദിവസം കത്ത് നൽകിയത്. ചൊവ്വാഴ്ചയ്ക്കുള്ളിൽ അന്തിമ തീരുമാനം അറിയിക്കണമെന്നാണ് കത്തിൽ ആവശ്യപ്പെട്ടിരുന്നത്. പാർവതി, പത്മപ്രിയ, രേവതി എന്നിവരാണ് ദിലീപിനെ തിരിച്ചെടുത്ത വിഷയങ്ങളിലടക്കം ഉടൻ തീരുമാനം അറിയിക്കണമെന്ന് ആവശ്യപ്പെട്ട് കത്ത് നൽകിയത്. ഓഗസ്റ്റ്7ന് നടന്ന ചർച്ചയിൽ തൃപ്തിയുണ്ടെന്ന് നടിമാർ പ്രതികരിച്ചിരുന്നു. എ.എം.എം.എയിൽ നിന്ന് രാജിവെച്ചുപോയ ഡബ്ല്യു.സി.സി. അംഗങ്ങൾ തിരിച്ചുവരുന്ന കാര്യത്തിലുൾപ്പെടെയുള്ള കാര്യങ്ങൾ ചർച്ചയ്ക്കെടുത്തിരുന്നു. കഴിഞ്ഞ എ.എം.എം.എ. ജനറൽ ബോഡി യോഗത്തിൽ ദിലീപിനെ തിരിച്ചെടുക്കാനുള്ള തീരുമാനമാണ് എ.എം.എം.എയെയും ഡബ്ല്യു.സി.സിയെയും നേർക്കുനേർ കൊണ്ടുവന്നത്. തീരുമാനത്തെ തുടർന്ന് ആക്രമിക്കപ്പെട്ട നടിയും ഡബ്ല്യു.സി.സി. അംഗങ്ങളായ റിമ കല്ലിങ്കൽ, രമ്യാ നമ്പീശൻ, ഗീതു മോഹൻദാസ് എന്നിവരും എ.എം.എം.എയിൽ നിന്ന് രാജിവെച്ചിരുന്നു.\nദിലീപിനെതിരായ നടപടിക്ക് താര സംഘടനയായ 'അമ്മ' സമയം ചോദിക്കുന്നത് നടപടി വൈകിക്കാനെന്നതിന് തെളിവുകൾ പുറത്ത്. 2010ൽ മുതിർന്ന നടൻ തിലകനെ തിടുക്കപ്പെട്ട് പുറത്താക്കിയ സംഘടനയുടെ ഇരട്ടത്താപ്പാണ് പുറത്തുവന്നിരിക്കുന്നത്. അച്ചടക്ക സമിതിയുടെ ശുപാർശ പ്രകാരമാണ് എഎംഎംഎ എക്സിക്യൂട്ടീവ് കമ്മിറ്റി 2010 ഏപ്രിൽ അഞ്ചിന് തിലകനെ പുറത്താക്കിയത്. എന്നാൽ ഒരു ജനറൽ ബോഡി മീറ്റിങ് പോലും വിളിച്ചു ചേർക്കാതെയും നിയമോപദേശം തേടാതെയുമായിരുന്നു ഈ നീക്കം. സംഘടനയെ അപകീർത്തിപ്പെടുത്തിയും അംഗങ്ങളുടെ വികാരങ്ങൾ മുറിവേൽപ്പിച്ചും തിലകൻ നുണ പ്രചരണം നടത്തുന്നുവെന്നാണ് ആരോപിക്കപ്പെട്ടത്. ഈ ആരോപണത്തിന്റെ അടിസ്ഥാനത്തിൽ 2010 ഫെബ്രുവരി 10ന് അന്നത്തെ സംഘടന സെക്രട്ടറി ഇടവേള ബാബു അദ്ദേഹത്തിന് കത്തയച്ചിരുന്നു.\n'സംഘടനയെ പരസ്യമായി അപമാനിച്ചതിന് താങ്കൾ മാപ്പ് പറയണമെന്ന് 2010 ഫെബ്രുവരി ഒമ്പതിന് കൊച്ചി അബ്ബാദ് പ്ലാസയിൽ ചേർന്ന എക്സിക്യൂട്ടീവ് കമ്മിറ്റി യോഗം തീരുമാനിച്ചു' എന്നാണ് ഈ കത്തിൽ പറഞ്ഞിരിക്കുന്നത്. സംഘടനയെ പരസ്യമായോ മാധ്യമങ്ങൾക്ക് മുന്നിലോ വിമർശിക്കുന്നത് സംഘടന നിയമപ്രകാരം അച്ചടക്ക ലംഘനമാണെന്നും കത്തിൽ ചൂണ്ടിക്കാട്ടുന്നു. ഏഴ് ദിവസത്തിനകം വിശദീകരണം നൽകണമെന്നും കത്തിൽ ആവശ്യപ്പെട്ടിരുന്നു. ഫെബ്രുവരി 17ന് സംഘടനയ്ക്ക് തിലകനയച്ച മറുപടി കത്തും മകൾ സോണിയ പുറത്തുവിട്ടു. എപ്പോൾ, എവിടെവച്ച്, ആരെ അപമാനിച്ചുവെന്ന് ഇടവേള ബാബുവിന്റെ കത്തിൽ വ്യക്തമല്ലെന്നാണ് ഇതിൽ തിലകൻ പറഞ്ഞിരിക്കുന്നത്. കൂടാതെ ക്രിസ്ത്യൻ ബ്രദേഴ്സ് ഉൾപ്പെടെ വിവിധ ചിത്രങ്ങളിൽ നിന്നും അഡ്വാൻസ് നൽകിയ ശേഷം പോലും തന്നെ ഒഴിവാക്കാൻ നിർമ്മാതാക്കളെ നിർബന്ധിച്ച ഫെഫ്ക നേതാവിനെതിരെ സംഘടന നിശബ്ദത പാലിച്ചതും തിലകൻ ചൂണ്ടിക്കാട്ടുന്നു. ജനപ്രിയ താരങ്ങളുടെ ആരാധകരിൽ നിന്നും തനിക്ക് ഭീഷണി സന്ദേശവും ഫോൺ വിളികളും വന്നപ്പോഴും സംഘടന എവിടെയായിരുന്നുവെന്നും തിലകൻ ചോദിക്കുന്നു.\nതിലകനെതിരെ നടപടിയെടുക്കാൻ സംഘടനാ ഭാരവാഹികൾ കാണിച്ച തിടുക്കം പരിശോധിക്കുമ്പോൾ ദിലീപിനെ സംരക്ഷിക്കാനാണ് ഇവർ ശ്രമിക്കുന്നതെന്ന് മനസിലാകും. ഗുരുതര സ്വഭാവമുള്ള ഒരു ക്രിമിനൽ കേസിൽ പ്രതിയായിട്ടും അതിന്റെ പേരിൽ ഇരയായ നടിയുൾപ്പെടെ നാല് നടിമാർ സംഘടനയിൽ നിന്നും രാജിവച്ചിട്ടും ദിലീപിനെതിരായ നടപടി ഒഴിവാക്കാനോ താമസിപ്പിക്കാനോ ഒക്കെയാണ് സംഘടന ശ്രമിക്കുന്നതെന്ന ആരോപണം ഇതോടെ ശക്തമാവുകയാണ്.


sumalatha and babu namboothiri issue | ആ പിടിവലിക്കിടെ സുമലതയുടെ നെറ്റി പൊട്ടി; കുറ്റം എനിക്കും: ബാബു നമ്പൂതിരി | Mangalam\nThursday, August 22, 2019 Last Updated 42 Min2Sec ago English Edition\nFriday 22 Mar 2019 01.49 PM\nആ പിടിവലിക്കിടെ സുമലതയുടെ നെറ്റി പൊട്ടി; കുറ്റം എനിക്കും: ബാബു നമ്പൂതിരി\nമമ്മൂട്ടി-സുമലത ജോഡികള് ഒന്നിച്ച സൂപ്പര്‍ഹിറ്റ് ചിത്രമാണ് നിറക്കൂട്ട്. ഡെന്നീസ് ജോസഫിന്റെ തിരക്കഥയില് ജോഷിയായിരുന്നു ചിത്രത്തിന്റെ സംവിധാനം. 1985-ല് പുറത്തിറങ്ങിയ ചിത്രത്തില് വില്ലനായി എത്തിയത് ബാബു നമ്പൂതിരിയാണ്. സുമലതയെ സ്‌നേഹിക്കുന്ന അജിത്ത് എന്ന കഥാപാത്രത്തെയാണ് ബാബു നമ്പൂതിരി ചിത്രത്തില് അവതരിപ്പിച്ചത്. സുമലതയുമായുള്ള കോംപിനേഷന് സീനിനെ കുറിച്ചും താന് പിടിച്ചു വലിച്ചപ്പോള് സുമലതയ്ക്കുണ്ടായ പരിക്കിനെ കുറിച്ചും തുറന്നു പറയുകയാണ് ബാബു നമ്പൂതിരി. ഒരു മാധ്യമത്തിന് നല്‍കിയ അഭിമുഖത്തിലാണ് ബാബു തന്റെ പഴയ ഓര്‍മകള് പങ്കുവെച്ചത്.\nനിറക്കൂട്ടിന്റെ ചിത്രീകരണം കൊല്ലത്ത് വെച്ച് നടക്കുന്നതിനിടയില് ഒരു സംഭവമുണ്ടായി. അജിത്ത് എന്ന ഫോട്ടോഗ്രാഫറാണ് എന്റെ കഥാപാത്രം. നായകനായ മമ്മൂട്ടിയെ സ്‌നേഹിക്കുന്ന നായികയാണ് സുമലത. നായകന്റെ അടുത്ത സുഹൃത്തായ അജിത്തിനും സുമലതയെ ഇഷ്ടമാണ്. എങ്ങനെയെങ്കിലും സുമലതയെ വശപ്പെടുത്താന് ശ്രമിക്കുന്ന അജിത്ത് ഒടുവില് അവരെ ട്രാപ്പ് ചെയ്യുന്നുണ്ട്. ബലമായി പിടിച്ചുവലിക്കുകയും തോളിലെടുത്ത് കൊണ്ടുപോകാന് ശ്രമിക്കുകയും ചെയ്യുന്നു. തോളിലെടുത്തു കൊണ്ട് വാതിലിന്റെ കട്ടിള കടന്ന് അടുത്ത മുറിയിലേക്ക് പ്രവേശിക്കുന്നതാണ് രംഗം. എന്റെ തോളില് കിടക്കുന്ന സുമലത വഴുതി മാറാന് ശ്രമിച്ചു കൊണ്ട് കയ്യും കാലുമെല്ലാം ആട്ടുന്നുണ്ട്.\nഞാന് വളരെ വേഗത്തിലാണ് നടക്കുന്നത്. കണ്ണടച്ച് സുമലത തോളില് കിടക്കുന്നു. പെട്ടെന്ന് വാതിലിന്റെ കട്ടിളയില് സുമലതയുടെ നെറ്റി തട്ടി. കരച്ചിലായി, ബഹളമായി. താരതമ്യേന തുടക്കക്കാരനായ ഒരു നടന്റെ ഭാഗത്തു നിന്നുള്ള വീഴ്ച എന്ന പേരില് എനിക്കെതിരെ വിമര്‍ശനങ്ങളുയര്‍ന്നു. ജോഷി സാറിനോ ജോയ് തോമസിനോ ഒന്നുമല്ല, മറ്റുള്ളവര്‍ക്ക് അത് വലിയ പ്രശ്‌നമായി. അതില് സുമലതയും ഉണ്ടാകുമെന്നാണ് കരുതിയത്. കുറച്ചു കൂടെ അനുഭവമുള്ള ഒരാളായിരുന്നെങ്കില് ഈ പ്രശ്‌നം വരില്ലായിരുന്നു എന്ന സംസാരവുമുണ്ടായി. ഷൂട്ടിങ് നിര്‍ത്തി വെച്ചു. പിന്നീട് മുറിവേറ്റ സുമലതയെയും കൊണ്ട് ജ്യോത്സനായ കോരച്ചേട്ടന്റെ അടുത്തേക്കാണ് നിര്‍മാതാവ് ജോയ് തോമസ് പോയത്.\nകോരച്ചേട്ടന് മുറിവ് കണ്ടിട്ട് പറഞ്ഞു, വളരെ നന്നായിരിക്കുന്നു, ചോര കണ്ടില്ലേ? പടം ഹിറ്റാവും. ഈ സംഭവത്തെ വളരെ നെഗറ്റീവ് ആയാണ് അണിയറപ്രവര്‍ത്തകര് കണ്ടിരുന്നതെങ്കില് ഒരുപക്ഷേ സുമലതയും ഞാനുമുള്ള രംഗങ്ങള് മറ്റൊരാളെ വെച്ച് പൂര്‍ത്തിയാക്കിയേനെ. എന്നാല് കോരച്ചേട്ടന്റെ വാക്കുകളിലുള്ള വിശ്വാസം എല്ലാം ശുഭമാക്കി. ഒന്ന് രണ്ട് ആഴ്ചകളുടെ ബ്രേക്കിന് ശേഷം ഷൂട്ടിങ് വീണ്ടും തുടര്‍ന്നു -ബാബു നമ്പൂതിരി പറഞ്ഞു.\nസ്വന്തം റാലിക്ക് നേരെ സ്വന്തം ആള്‍ക്കാരെ ഉപയോഗിച്ച് കല്ലേറ് നടത്തുന്നു ; മാണ്ഡ്യ പിടിക്കാന് സുമലത സിനിമാക്കഥ എഴുതുന്നെന്ന് കുമാരസ്വാമി\nസുമലത മാണ്ഡ്യയില് സ്വതന്ത്ര സ്ഥാനാര്‍ത്ഥിയായി മത്സരിക്കും; ബി.ജെ.പി പിന്തുണയ്ക്കാന് സാധ്യത


ഡി.ആര്.ഡി.ഒയില് 116 ഒഴിവ്; അപേക്ഷ ഓണ്‍ലൈനില് | DRDO| Job Notification\nഡി.ആര്.ഡി.ഒയില് 116 ഒഴിവ്; അപേക്ഷ ഓണ്‍ലൈനില്\nഡി.ആർ.ഡി.ഒ.യുടെ വിവിധ വിഭാഗങ്ങളിലായി 116 ഒഴിവ്. ഹൈദരാബാദിലെ ഡോ. എ.പി.ജെ. അബ്ദുൽ കലാം മിസൈൽ കോംപ്ലക്സിലുള്ള റിസർച്ച് സെന്റർ ഇമ്രാത്തിൽ 90 അപ്രന്റിസ് അവസരവും മൈസൂരിലെ ഫുഡ് റിസർച്ച് ലബോറട്ടറിയിൽ 15 അപ്രന്റിസ് അവസരവുമുണ്ട്. 11 ഒഴിവ് ജൂനിയർ റിസർച്ച് ഫെലോയുടെതാണ്.\nഒഴിവുള്ള ട്രേഡുകൾ: ഫിറ്റർ-25, ഇലക്ട്രോണിക് മെക്കാനിക്ക്-20, ഇലക്ട്രീഷ്യൻ-15, കംപ്യൂട്ടർ ഓപ്പറേറ്റർ ആൻഡ് പ്രോഗ്രാമിങ് അസിസ്റ്റന്റ് (COPA)-10, ടർണർ-10, മെഷീനിസ്റ്റ്-5, വെൽഡർ-5.\nഒഴിവുകൾ: ബി.ഇ./ ബി.ടെക്. മെക്കാനിക്കൽ എൻജിനീയറിങ്- 2, ബി.എസ്സി. ഫുഡ് സയൻസ്/ ബി.ടെക്. ഫുഡ് ടെക്നോളജി/ ഫുഡ് പ്രൊസസിങ്- 1, ഇലക്ട്രിക്കൽ എൻജിനീയറിങ് ഡിപ്ലോമ- 1, മെക്കാനിക്കൽ എൻജിനീയറിങ് ഡിപ്ലോമ- 1, ഹോട്ടൽ മാനേജ്മെന്റ്/ കാറ്ററിങ് ടെക്നോളജി ഡിപ്ലോമ- 4, റഫ്രിജറേഷൻ ഡിപ്ലോമ- 1, പ്ലാസ്റ്റിക് ടെക്നോളജി/ പ്ലാസ്റ്റിക് മോൾഡ് ടെക്നോളജി ഡിപ്ലോമ- 1, ഫുഡ് ആൻഡ് ന്യൂട്രീഷൻ ഡിപ്ലോമ- 1, ഇൻസ്ട്രുമെന്റേഷൻ ഡിപ്ലോമ- 1, ബാങ്കിങ് ടെക്നോളജി ഡിപ്ലോമ-1, ഫുഡ് പ്രൊസസിങ് ഡിപ്ലോമ- 1.\nജൂനിയർ റിസർച്ച് ഫെലോ- 11\nചണ്ഡീഗഢിലെ സ്നോ ആൻഡ് അവലാഞ്ചേ സ്റ്റഡി എസ്റ്റാബ്ലിഷ്മെന്റ് റിസർച്ച് ആൻഡ് ഡവലപ്മെന്റ് സെന്ററിലാണ് ഒഴിവുകളുള്ളത്. യോഗ്യത: എം.ഇ./എം.ടെക്. മെക്കാനിക്കൽ എൻജിനീയറിങ്/ കംപ്യൂട്ടർ എൻജിനീയറിങ്/ കംപ്യൂട്ടർ സയൻസ്/ റിമോട്ട് സെൻസിങ്/ ജിയോമാറ്റിക്സ്/ ജിയോ ഇൻഫർമാറ്റിക്സ്/ എം.എസ്സി. ഫിസിക്സ്/ കംപ്യൂട്ടർ സയൻസ്/ ഫോറസ്ട്രി/ ബോട്ടണി/ അഗ്രിക്കൾച്ചർ. ചില വിഷയങ്ങളിൽ ബിരുദവും നെറ്റ്/ ഗേറ്റ് യോഗ്യതയുള്ളവർക്കും അപേക്ഷിക്കാം.\nഹൈദരബാദിലെ അപ്രന്റിസ് ഒഴിവിലേക്ക് അപേക്ഷിക്കുന്നവർ സ്കിൽ ഡെവലപ്മെന്റ് ആൻഡ് എന്റർപ്രണർഷിപ്പ് മന്ത്രാലയത്തിന്റെ www.apprenticeshipindia.org എന്ന വെബ്സൈറ്റിൽ രജിസ്റ്റർ ചെയ്തിരിക്കണം. ഇതേ പോർട്ടലിൽതന്നെയുള്ള റിസർച്ച് സെന്റർ ഇമ്രാത്തിന്റെ ലിങ്ക് വഴി അപേക്ഷ സമർപ്പിക്കാം. അവസാന തീയതി: ഒക്ടോബർ 5.\nമൈസൂരിലെ അപ്രന്റിസ് ഒഴിവിലേക്കും ജൂനിയർ റിസർച്ച് ഫെലോയുടെ ഒഴിവിലേക്കും അപക്ഷിക്കാനായുള്ള വിശദവിവരങ്ങൾക്കായി www.drdo.gov.in എന്ന വെബ്സൈറ്റ് കാണുക. അവസാന തീയതി: ഒക്ടോബർ 12.\nContent Highlights: 116 vacancies at DRDO; apply online now\nമികച്ച അവസരങ്ങളുമായി ഇന്ത്യന് ആര്‍മി


തിരുവനന്തപുരത്ത‌് എൽഡിഎഫ‌് വിജയിക്കും: ഐഎംഡിആർ സർവേ | Kerala | Deshabhimani | Saturday Apr 20, 2019\nതിരുവനന്തപുരം> തിരുവനന്തപുരം ലോക‌്സഭാ മണ്ഡലത്തിൽ എൽഡിഎഫ‌് വിജയിക്കുമെന്ന‌് പ്രമുഖ ഗവേഷണസ്ഥാപനമായ ഇൻസ‌്റ്റിറ്റ്യൂട്ട‌് ഓഫ‌് മാനേജ‌്മെന്റ‌് ഡെവലപ‌്മെന്റ‌് ആൻഡ‌് റിസർച്ച‌് (ഐഎംഡിആർ) സർവേ. 34.8 ശതമാനം വോട്ടുകൾ നേടി എൽഡിഎഫ‌് വിജയിക്കുമെന്നാണ‌് സർവേഫലം. എൻഡിഎയ‌്ക്ക‌് 32.3 ശതമാനവും യുഡിഎഫിന‌് 31.0 ശതമാനം വോട്ടും ലഭിക്കും. 1.9 ശതമാനം പേർ പ്രതികരിച്ചില്ല. തിരുവനന്തപുരം ലോക‌്സഭാ മണ്ഡലത്തിലെ ഏഴ‌് നിയോജകമണ്ഡലത്തിൽ 1400 വോട്ടർമാരിൽനിന്നുമാണ‌് സർവേക്കായി വിവരം ശേഖരിച്ചതെന്ന‌് ഐഎംഡിആർ ചെയർമാൻ ഡോ. കെ ശശികുമാർ വാർത്താസമ്മേളനത്തിൽ പറഞ്ഞു. ഇതിൽ 1200 പേരിൽനിന്ന‌് പൂർണമായ പ്രതികരണം ലഭിച്ചു. ഇതിനെ അടിസ്ഥാനമാക്കിയാണ‌് സർവേ. 80.7 ശതമാനം പേർ കേന്ദ്രസർക്കാരിന്റെ പ്രവർത്തനം മോശമെന്ന‌് വിലയിരുത്തി. 77.1 ശതമാനം പേരും ഭരണത്തുടർച്ച ആഗ്രഹിക്കുന്നില്ല.\nതിരുവനന്തപുരം ലോക‌്സഭാ മണ്ഡലത്തെ പ്രതിനിധാനം ചെയ്യുന്ന നിലവിലുള്ള എംപിയുടെ പ്രവർത്തനം മോശമാണെന്നാണ‌് വോട്ടർമാരുടെ അഭിപ്രായം. വിമാനത്താവള സ്വകാര്യവൽക്കരണ വിഷയത്തിൽ–-62.4 ശതമാനവും ഹൈക്കോടതി ബഞ്ച‌് ആവശ്യപ്പെടൽ–-60.07, ഓഖി ദുരിതാശ്വാസം–-56.8 ശതമാനം വോട്ടർമാരും എംപിയുടെ ഇടപെടൽ മോശമെന്ന‌് വിലയിരുത്തി. എംപിയുടെ പൊതുവിലുള്ള പ്രവർത്തനം വിലയിരുത്തുമ്പോൾ 33.3 ശതമാനം പേരും മോശമെന്നും 36.5 ശതമാനം പേർ ശരാശരിയെന്നും രേഖപ്പെടുത്തി.\nസംസ്ഥാന സർക്കാരിന്റെ പ്രവർത്തനം മികച്ചതെന്നാണ‌് വോട്ടർമാരുടെ പ്രതികരണം. വികസന പ്രവർത്തനങ്ങളിൽ–-50.8, സാമൂഹ്യക്ഷേമം–-54.5, ആരോഗ്യം–-56.1, പൊതുവിദ്യാഭ്യാസം–-60.0 ശതമാനം പേരും സർക്കാരിന്റെ പ്രവർത്തം മികച്ചതാണെന്ന‌് അഭിപ്രായപ്പെട്ടു. ശബരിമല വിഷയം തെരഞ്ഞെടുപ്പിനെ സ്വാധീനിക്കില്ലെന്നാണ‌് ഭൂരിപക്ഷത്തിന്റെയും അഭിപ്രായം. 29.6 ശതമാനം രാഷ്ട്രീയവും 23.8 ശതമാനം പേർ സ്ഥാനാർഥിയും വോട്ടിനെ സ്വാധീനിക്കുമെന്ന‌് വ്യക്തമാക്കി. മതസൗഹാർദം വേണമെന്ന‌് 87.6 ശതമാനം പേർ അഭിപ്രായപ്പെട്ടു. പൂർണമായി അഭിപ്രായം രേഖപ്പെടുത്തിയവരിൽ 58.8 ശതമാനം പുരുഷന്മാരും 41.2 ശതമാനം സ‌്ത്രീകളുമാണ‌്. 22–-39 പ്രായത്തിലുള്ളവരാണ‌് ഇതിൽ കൂടുതലും–-37.8 ശതമാനം.ഐഎംഡിആർ സെക്രട്ടറി ഡോ. ബി ഹരികുമാർ, ഡോ. പി മോഹനചന്ദ്രൻനായർ, തോമസ‌് ഫ്രാങ്കോ, ഡോ. സജാദ‌് ഇബ്രാഹിം എന്നിവരും വാർത്താസമ്മേളനത്തിൽ പങ്കെടുത്തു.


ഭീമാ കൊറേഗാവ് കേസ് : വരവര റാവുവിന് ജാമ്യം – Media Mangalam\nഭീമാ കൊറേഗാവ് കേസ് : വരവര റാവുവിന് ജാമ്യം\nമുംബൈ: ഭീമാ കൊറേഗാവ് കേസില് വരവര റാവുവിന് ആരോഗ്യം പരിഗണിച്ച് ജാമ്യം. എണ്‍പതുകാരനായ വരവരറാവുവിന് ആറുമാസത്തേക്കാണ് ജാമ്യം.ആരോഗ്യപരമായ കാര്യങ്ങളില് അദ്ദേഹത്തിന് ചില മനുഷ്യാവകാശ ലംഘനങ്ങള് നേരിടേണ്ടി വന്നിട്ടുണ്ടെന്ന് കോടതി നിരീക്ഷിച്ചു. അതുകൊണ്ടുതന്നെ നിലവിലെ അവസ്ഥയില് അദ്ദേഹത്തെ ജയിലിലേക്ക് തിരിച്ചുവിടാന് സാധിക്കില്ലെന്നും കോടതി പറഞ്ഞു.നാനാവതി ആശുപത്രിയില് ചികിത്സയിലായിരുന്നു അദ്ദേഹം.\nമുംബൈയില് തന്നെ തങ്ങണമെന്നും അന്വേഷണാവശ്യാര്‍ത്ഥം വേണ്ടി വന്നാല് ഹാജരാകണമെന്നും കോടതി നിര്‍ദ്ദേശിച്ചിട്ടുണ്ട്. എന്.ഐ.എക്കു മുന്നില് പാസ്പോര്‍ട്ട് ഹാജരാക്കണം. കേസില് കുറ്റാരോപിതരായവരുമായി ബന്ധം പാടില്ല. 50,000 രൂപ കെട്ടിവെക്കുകയും രണ്ട് ആള്‍ജാമ്യം സമര്‍പ്പിക്കുകയും വേണം.2018 ആഗസ്റ്റിലാണ വരവര റാവുവിനെ കസ്റ്റഡിയിലെടുത്തത്. കേസില് വിചാരണക്കായി കാത്തിരിക്കുയാണ് അദ്ദേഹം.\nbhima koregavu varavara ravu\nവീണ്ടും ലോക്ഡൗണ്;മഹാരാഷ്ട്രയില് കോവിഡ് സ്ഥിതി അതീവഗുരുതരം\nപൊതുവിദ്യാഭ്യാസ സംവിധാനത്തിന് യൂനിസെഫ് അംഗീകാരം, ലഭിച്ചത് ഏറെ അഭിമാനകരം; പ്രൊഫ.സി.രവീന്ദ്രനാഥ്


കോലിക്ക് വിശ്രമം; ഏഷ്യാ കപ്പില് ഇന്ത്യയെ രോഹിത് ശര്‍മ്മ നയിക്കും\nമുംബൈ: സെപ്റ്റംബര് 15-ന് യു.എ.ഇയില് ആരംഭിക്കുന്ന ഏഷ്യാ കപ്പ് ക്രിക്കറ്റ് ടൂര്‍ണമെന്റിനുള്ള 16 അംഗ ഇന്ത്യന് ടീമിനെ പ്രഖ്യാപിച്ചു. നായകന് വിരാട് കോലിക്ക് വിശ്രമം അനുവദിച്ചു. കോലിയുടെ അഭാവത്തില് രോഹിത് ശര്‍മ്മ ഇന്ത്യയെ നയിക്കും.\nശിഖര് ധവാനാണ് വൈസ് ക്യാപ്റ്റന്. മനീഷ് പാണ്ഡെ, കേദാര് യാദവ്, അമ്പാട്ടി റായിഡു എന്നിവര് ടീമില് തിരിച്ചെത്തി. ഋഷഭ് പന്തിനെ ടീമിലേക്ക് പരിഗണിച്ചില്ല. രാജസ്ഥാനില് നിന്നുള്ള പേസ് ബൗളര് ഖലീല് അഹമ്മദാണ് ടീമിലെ ഏക പുതുമുഖം. ഇന്ത്യക്കു വേണ്ടി അണ്ടര് 19 ലോകകപ്പില് കളിച്ചിട്ടുള്ള താരമാണ് ഖലീല്. കഴിഞ്ഞ സീസണ് ഐ.പി.എല്ലില് സണ്‍റൈസേഴ്സ് ഹൈദരാബാദ് ടീമിലുണ്ടായിരുന്നു.\nപരിക്ക് കാരണം ഇംഗ്ലണ്ടിനെതിരായ പരമ്പരയില് നിന്ന് വിട്ടുനിന്ന ഭുവനേശ്വര് ടീമില് തിരിച്ചെത്തി. 2017 ഡിസംബറിനു ശേഷം ഇതാദ്യമായാണ് മനീഷ് പാണ്ഡെ ഏകദിന ടീമിലിടം നേടുന്നത്. അടുത്തിടെ നടന്ന ചതുര്‍രാഷ്ട്ര ടൂര്‍ണമെന്റില് ഇന്ത്യ ബി ടീം കിരീടം നേടിയത് പാണ്ഡെയുടെ മികവിലായിരുന്നു. ടീമിനെ നയിച്ച പാണ്ഡെ ഒരു സെഞ്ചുറിയും രണ്ടു അര്‍ധസെഞ്ചുറികളുമടക്കം 306 റണ്‍സ് നേടിയിരുന്നു.\nടീം: രോഹിത് ശര്‍മ്മ (നായകന്), ശിഖര് ധവാന്, ലോകേഷ് രാഹുല്, അമ്പാട്ടി റായിഡു, മനീഷ് പാണ്ഡെ, കേദാര് യാദവ്, എം.എസ് ധോണി, ദിനേഷ് കാര്‍ത്തിക്, ഹര്‍ദിക് പാണ്ഡ്യ, കുല്‍ദീപ് യാദവ്, യൂസ്‌വേന്ദ്ര ചാഹല്, അക്ഷര് പട്ടേല്, ഭുവനേശ്വര് കുമാര്, ജസ്പ്രീത് ബുംറ, ശര്‍ദുല് താക്കൂര്, ഖലീല് അഹമ്മദ്.\nഈ മാസം 15-ാം തീയതി ബംഗ്ലാദേശും ശ്രീലങ്കയും തമ്മിലാണ് ഏഷ്യാ കപ്പിലെ ആദ്യ മത്സരം. ഇന്ത്യയുടെ ആദ്യ മത്സരം സെപ്റ്റംബര് 18-നാണ്.


ബാഗ്ദാദില് അതീവ സുരക്ഷ മേഖലയില് റോക്കറ്റാക്രമണം | islamonlive\nHome/News/ബാഗ്ദാദില് അതീവ സുരക്ഷ മേഖലയില് റോക്കറ്റാക്രമണം\nബാഗ്ദാദില് അതീവ സുരക്ഷ മേഖലയില് റോക്കറ്റാക്രമണം\nബാഗ്ദാദ്: ഇറാഖിലെ അതീവ സുരക്ഷ മേഖലയായ ബാഗ്ദാദിലെ ഗ്രീന് സോണില് വീണ്ടും റോക്കറ്റാക്രമണം. സംഭവത്തില് ആളപായമൊന്നും റിപ്പോര്‍ട്ട് ചെയ്തിട്ടില്ല. ബാഗ്ദാദിനു പുറത്ത് സഫറാനിയ്യ ജില്ലയിലാണ് മൂന്ന് റോക്കറ്റുകള് പതിച്ചത്. യു.എസ് എംബസിയടക്കമുള്ള സര്‍ക്കാര് കെട്ടിടങ്ങള്‍ക്കു സമീപമാണ് ആക്രമണം.\nരണ്ട് റോക്കറ്റുകള് യു.എസ് എംബസിക്കു സമീപമാണ് പതിച്ചത്. റോക്കറ്റ് പതിച്ചതിനു പിന്നാലെ മേഖലയില് സൈറണ് മുഴങ്ങിയിരുന്നു. ഇറാന്റെ പിന്തുണയുള്ള പാരാമിലിട്ടറി സംഘങ്ങളാണ് ആക്രമണത്തിന് പിന്നിലെന്ന് യു.എസ് കുറ്റപ്പെടുത്തി. നേരത്തെയും ഗ്രീന് സോണില് സമാനമായ ആക്രമണങ്ങള് അരങ്ങേറിയിരുന്നു.\nഖാസിം സുലൈമാനിയുടെ വധത്തോടെ ഇറാന്-യു.എസ് സംഘര്‍ഷം വര്‍ധിച്ചതിനു പിന്നാലെ നിരവധി വ്യോമാക്രമണങ്ങളാണ് ഇറാഖില് യു.എസും ഇറാനും നടത്തിയത്.\nഖത്തറിലേക്ക് തുര്‍ക്കി പുതിയ സൈനിക സംഘത്തെ അയച്ചു\nതുര്‍ക്കി; അടിയന്തിരാവസ്ഥ മൂന്ന് മാസം കൂടി നീട്ടുന്നു


ശ്വസനമോ ഭക്ഷണമോ വേണ്ട; ജീവനുണ്ടെന്നോ ഇല്ലെന്നോ പറയാൻ പറ്റാത്ത പരിണാമത്തിന്റെ ഒരു അബദ്ധമാണ് വൈറസ്; കൊറോണ കാലത്ത് അറിയണം എന്താണ് വൈറസെന്ന്; വൈറൽ കുറിപ്പ് - BIGNEWSLIVE | Latest Malayalam News\nതൃശ്ശൂർ: കൊറോണ വൈറസുണ്ടാക്കുന്ന കൊവിഡ് 19 എന്ന രോഗം ലോകത്തെ തന്നെ പിടിച്ചുലയ്ക്കുമ്പോൾ എല്ലാവരും തേടുന്നത് ഈ വൈറസിനെ ഇല്ലാതാക്കുന്ന മരുന്നിനെ കുറിച്ചാണ്. ഇനിയും കണ്ടെത്തിയിട്ടില്ലാത്ത കൊറോണയെ പ്രതിരോധിക്കുന്ന മരുന്നും വാക്‌സിനും അതിജീവനത്തിന് അത്യാവശ്യവുമാണ്. എന്നാൽ, എന്തുകൊണ്ടാണ് ഈ മരുന്ന് കണ്ടെത്താൻ ആധുനിക ശാസ്ത്രം ഇത്രയേറെ വളർന്ന കാലത്തും സാധിക്കാത്തത് എന്ന ചോദ്യത്തിന് കൃത്യമായ ഉത്തരം നൽകുകയാണ് തിരുവനന്തപുരം കോളേജ് ഫോർ വുമണിലെ സുവോളജി വിഭാഗം മുൻ മേധാവിയായിരുന്ന ഡി മോഹൻ കുമാർ.\nവൈറസുകൾ എന്നാൽ എന്താണെന്നും ഇവ ശരീരത്തിൽ എങ്ങനെയാണ് പ്രവർത്തിക്കുന്നതെന്നും മോഹൻ കുമാർ വ്യക്തമാക്കുന്ന കുറിപ്പ് സോഷ്യൽമീഡിയയിൽ വൈറലാവുകയുമാണ്.\nഡി മോഹൻകുമാറിന്റെ കുറിപ്പ്:\nപരിണാമത്തിന്റെ ഒരു അബദ്ധം ആണ് വൈറസ്. ജീവനുണ്ടോ? ഉണ്ട്. ജീവനില്ലേ? ഇല്ല. ഭൂലോകത്തു കാണുന്ന ഒന്നിനും ഇല്ലാത്ത പ്രത്യേകത. ജീവനുള്ള ഒരു കോശത്തിൽ എത്തിയാൽ വൈറസിന് ജീവൻ വെക്കും. കോശത്തിൽ നിന്നും പുറത്തിറങ്ങിയാൽ ജീവൻ പോകും. കക്ഷി ശ്വസിക്കില്ല, ആഹാരം കഴിക്കില്ല, വിസർജിക്കില്ല, ഒന്നുമില്ല. ഒരസാധാരണ ജന്മം.\nകാര്യം വേറൊന്നുമല്ല, വൈറസ് എന്ന് പറയുന്നത് ‘പൊതിഞ്ഞു വച്ചിരിക്കുന്ന ഒരു DNA അല്ലെങ്കിൽ RNA’ മാത്രമാണ്. ഒരു പ്രോടീൻ ചെപ്പിനുള്ളിൽ ഒരു Nucleic Acid, അത്രമാത്രം.\nDNA ഉള്ളതിനെ DNA Virus എന്നും RNA ഉള്ളതിനെ RNA വൈറസ് എന്നും വിളിക്കും. എല്ലാ ജീവികളുടെയും ജനിതക വസ്തുവാണ് DNA (De Oxy Ribonucleic Acid) കോശത്തിലെ ക്രോമോസോമിൽ ഉള്ളത്. DNA യുടെ നിർദേശം അനുസരിച്ചു പ്രോടീൻ ഉണ്ടാക്കലാണ് ന്യുക്ലിയസിനു പുറത്തു കാണുന്ന RNA (Ribonucleic Acid) യുടെ ജോലി.\nഇങ്ങിനെ RNA യെ കൊണ്ട് പണിയും ചെയ്യിച്ചു DNA രാജകീയമായി വാഴുമ്പോൾ ആണ് വൈറസ് എന്ന ആ ‘പൊടിക്കുപ്പി’ എത്തുന്നത്. കക്ഷി മൂക്കിലൂടെയോ വായിലൂടെയോ അകത്തു പെട്ടുപോയതാണ്. ജീവനുള്ള കോശത്തെ കാണുമ്പൊൾ പൊടിക്കുപ്പി ഉണരും.\nപിന്നെയങ്ങോട്ട് ബഹളമാണ്. കോശത്തിന്റെ പുറത്തു ചാടി കയറും. ഒരു വിമാനം ഇറങ്ങുന്നതുപോലെ. ചുറ്റും ഉള്ള കാലുകൾ പോലുള്ള തന്തുക്കൾ കൊണ്ട് കോശത്തിന്റെ പുറത്തു അമർന്നിരിക്കും. പിന്നെ ഉള്ളിലെ DNA അകത്തേക്ക് കുത്തിവയ്ക്കും.\nDNA പോയി കഴിഞ്ഞാൽ പൊടിക്കുപ്പി ഇളകി തെറിക്കും. ബാക്കിയൊക്കെ ഉള്ളിൽ എത്തിയ DNA യുടെ പണിയാണ്. അത് ഉള്ളിൽ ചെന്ന് അധികാരം കൈയ്യടക്കും. എന്നിട്ട് കോശത്തിന്റെ RNA യോട് സ്വന്തം കൂട് ഉണ്ടാക്കാനുള്ള പ്രോടീൻ തരാൻ ആജ്ഞാപിക്കും. RNA ക്ക് അനുസരിക്കാതിരിക്കാൻ പറ്റില്ല .അതുവരെ നിയന്ത്രിച്ചിരുന്ന സ്വന്തം Boss നെ കടന്നുവന്ന DNA വിരട്ടി നിർത്തിയിരിക്കുകയാണ്. ഗത്യന്തരമില്ലാതെ RNA, വൈറസ് DNA പറയുന്ന പോലെ പ്രോടീൻ കൂടുകൾ (Capsid) ഉണ്ടാക്കി കൊടുക്കും. അതും കോശം സൂക്ഷിച്ചിരിക്കുന്ന അമിനോ ആസിഡുകൾ കൊണ്ട്.\nകൂടുകൾ റെഡിയായി കഴിഞ്ഞാൽ പിന്നെ വൈറസ് DNA ക്ക് പിടിപ്പത് പണിയാണ്. ഒരു DNA ഉള്ളിൽ കടന്നുവെങ്കിലും അത് പലതായി വിഭജിച്ചു ഓരോ പുതിയ DNA യും ഓരോ കൂടിൽ കടക്കും. അങ്ങിനെ കോശം നിറയെ പുതിയ വൈറസുകൾ. പിന്നെ എല്ലാവരും ജാഥയായി കോശത്തിനെ പൊട്ടിച്ചു പുറത്തിറങ്ങും. വഴിപിരിഞ്ഞു പിന്നെ മറ്റ് കോശങ്ങളിൽ ആക്രമണം തുടങ്ങും. കഥകളിലെ ചില അസുരന്മാരെ പോലെ. ഒരുതുള്ളി ചോരയിൽ നിന്നും ഒരായിരം അസുരന്മാർ ഉണ്ടാകുന്നതു പോലെ, ഒറ്റ വൈറസിൽ നിന്നും ലക്ഷകണക്കിന് എണ്ണം.\nഎല്ലാംകൂടി കോശങ്ങളെ തളർത്തി അസുഖം ആക്കി മാറ്റും. പക്ഷേ ശരീരം വെറുതേ ഇരിക്കില്ല. സ്വന്തം ആന്റിബോഡികളെ ഇറക്കി എല്ലാത്തിനെയും ഓടിക്കും. വൈറസ് പനിയെ പറ്റി പറയുമ്പോൾ ഒരു ചൊല്ലുണ്ട്. ‘മരുന്ന് കഴിച്ചാൽ ഒരാഴ്ച കൊണ്ടും മരുന്ന് കഴിച്ചില്ലെങ്കിൽ7ദിവസം കൊണ്ടും പനി മാറും’. മരുന്ന് നിരർത്ഥകം എന്ന് ചുരുക്കം.\nശരീരം തീർക്കുന്ന സ്വയം പ്രതിരോധം മാത്രമേ വൈറസിനെ ഓടിക്കാൻ തൽകാലം ഉപായമായുള്ളു. വൈറസ് തളർത്തിയ ശരീരത്തിൽ മുതലെടുപ്പിനായി ബാക്ടീരിയ എത്തും. അതിനെ നശിപ്പിക്കാൻ Antibiotic സഹായിക്കും.\nവൈറസിനെതിരെ മരുന്ന് ഉണ്ടാക്കാനുള്ള പരിമിതി അതിന്റെ സ്വഭാവം കാരണമാണ്. വൈറസ്, ബാക്ടീരിയ പോലെ ഒരു ജീവിയല്ല. ആകെ സജീവമായി ഉള്ളത് DNA അല്ലെങ്കിൽ RNA അത് രണ്ടും കോശത്തിലെ DNA, RNA പോലെയുള്ളതും. അപ്പോൾ അതിനെ നശിപ്പിക്കാൻ ഉള്ള മരുന്ന് കോശത്തിലെ DNA, RNA എന്നിവയെയും ബാധിക്കും.\nഏക വഴി ശരീരത്തിന്റെ പ്രതിരോധ ശക്തി കൂട്ടാൻ ആന്റിബോഡികൾ കൊണ്ട് നിറയ്ക്കുകയാണ്. അതാണ് വാക്‌സിനേഷൻ. ഒരു രോഗത്തിന്റെ വൈറസിനെ നിർജീവം ആക്കി നിർമ്മിക്കുന്നതാണ് വാക്‌സിൻ. അത് കുത്തി വെക്കുമ്പോൾ ശരീരം വിചാരിക്കും ജീവനുള്ള വൈറസ് ആണെന്ന്. അങ്ങിനെ തെറ്റിദ്ധരിച്ചു അതിനെതിരെ ആന്റിബോഡികൾ ഉണ്ടാക്കും. വാക്‌സിനിൽ ഉള്ള നിർജ്ജീവ വൈറസ് രോഗം ഉണ്ടാക്കുകയും ഇല്ല. വാക്‌സിനേഷൻ വഴി ഉണ്ടായ ആന്റിബോഡികൾ കാവൽ നിൽക്കുമ്പോൾ ശരിയായ വൈറസ് വന്നുപെട്ടാൽ അപ്പൊ തീരും. കാരണം ആ വൈറസിനെതിരെ നിർമ്മിച്ച ആന്റിബോഡികൾ ആണ് കാവൽ നിൽക്കുന്നത്.\nചില RNA വൈറസുകൾക്കെതിരെ മരുന്നുകൾ കണ്ടുപിടിച്ചിട്ടുണ്ട്. DNA വൈറസ് വിഭജിക്കുന്നതിൽ നിന്നും വ്യത്യസ്തമായാണ് RNA വൈറസു വിഭജിക്കുന്നത്. അതിന് വേണ്ട എൻസൈമുകളെ മരുന്ന് നിർജ്ജീവമാക്കി RNA വിഭജനം തടയും. പക്ഷേ എല്ലാ RNA വൈറസിലും ഇത് നടക്കില്ല. ബാക്റ്റീരിയയെ നശിപ്പിക്കാൻ ഉപയോഗിക്കുന്ന ചില Antibiotic, RNA വൈറസു വിഭജനം തടയുമെന്നു കണ്ടിട്ടുണ്ട്. ഫലം വൈറസിനെ ആശ്രയിച്ചിരിക്കും.\nTags: anti bioticscoronacovid-19d mohan kumarhealthKeralasciencevirus\n40 ലക്ഷം മാസ്‌കുകള് പൂഴ്ത്തിവെച്ച നിലയില്; ഒരു കോടി രൂപ വിലവരുന്ന മാസ്‌കുകള് കണ്ടെത്തിയത് മുംബൈ ഗോഡൗണില് നിന്ന്


അണയാതെ സ്പ്രിംഗ്ലര് – JEEVANAADAM official newspaper of Roman catholics (latin rite) of Kerala, owned by KRLCBC\nതിരുവനന്തപുരം: സ്പ്രിംഗ്ലര് വിഷയവുമായി ബന്ധപ്പെട്ട ആരോപണങ്ങളില് വിശദീകരണവുമായി ഐടി സെക്രട്ടറി എം.ശിവശങ്കര്. സ്വന്തം വിവേചനാധികാരം ഉപയോഗിച്ചാണ് കൊവിഡ് വിവരശേഖരണത്തില് സ്പ്രിംഗ്ലറിന്റെ സേവനം തിരഞ്ഞെടുക്കുന്ന കാര്യത്തില് തീരുമാനം എടുത്തതെന്ന് ഐടി സെക്രട്ടറി പറഞ്ഞു. മാധ്യമപ്രവര്‍ത്തകരുടെ ചോദ്യങ്ങളോട് പ്രതികരിക്കുകയായിരുന്നു അദ്ദേഹം.\nസേവനം സൗജന്യമാണെന്ന് ഉറപ്പുവരുത്തിയിരുന്നു. സുരക്ഷാപ്രശ്‌നമില്ലെന്ന് വ്യക്തമായി. തിരഞ്ഞെടുപ്പുമായി ബന്ധപ്പെട്ട് നിയമവകുപ്പിന്റെ ഉപദേശം തേടണമെന്ന് തോന്നിയില്ല. വിവരങ്ങള് ശേഖരിക്കാന് ഒരു ടെക്‌നോളജിക്കല് പ്ലാറ്റ്‌ഫോം വേണമെന്ന് തീരുമാനിച്ചിരുന്നു. ആ പ്ലാറ്റ്‌ഫോം ഏതാണെന്ന് തിരഞ്ഞെടുത്തതും ഒപ്പിട്ടതും തന്റെ ഉത്തരവാദിത്തമാണ്. അതൊരു പര്‍ച്ചേസ് തീരുമാനമാണ്. അതില് മറ്റാരും കൈ കടത്തിയിട്ടില്ല.\nരേഖകളില് കൃത്രിമത്വം വന്നുവെന്ന ആരോപണങ്ങളെ അദ്ദേഹം തള്ളി. തന്റെ തീരുമാനങ്ങളില് തെറ്റുണ്ടെങ്കില് വിമര്‍ശനങ്ങള്‍കൂടി കണക്കിലെടുത്ത് ഇക്കാര്യം പുനഃപരിശോധിക്കുമെന്നും അദ്ദേഹം പറഞ്ഞു. മുഖ്യമന്ത്രി ഇക്കാര്യം അറിഞ്ഞിരുന്നോ എന്ന ചോദ്യത്തിന് അദ്ദേഹം മറുപടി പറഞ്ഞില്ല.അതേസമയം, മുഖ്യമന്ത്രി സത്യപ്രതിജ്ഞാലംഘനം നടത്തിയെന്ന് മുല്ലപ്പള്ളി രാമചന്ദ്രന്. ആരെയും ഭയപ്പെടാതെയും ആരെയും പ്രീതിപ്പെടുത്താതെയും തന്റെ കര്‍ത്തവ്യം നിര്‍വഹിക്കും എന്ന് സത്യപ്രതിജ്ഞാ ലംഘനമാണ് സ്ര്പിംഗ്ലര് കമ്പനിയുമായുള്ള ഇടപാടിലൂടെ മുഖ്യമന്ത്രി പിണറായി വിജയന് നടത്തിയതെന്ന് കെപിസിസി. പ്രസിഡന്റ് മുല്ലപ്പള്ളി രാമചന്ദ്രന് വാര്‍ത്താസമ്മേളനത്തില് ആരോപിച്ചു. സ്ര്പിംഗ്ലറുമായി ബന്ധപ്പെട്ട് മുന്‍മുഖ്യമന്ത്രി ഉമ്മന്‍ചാണ്ടിയും പ്രതിപക്ഷ നേതാവ് രമേശ് ചെന്നിത്തലയും മുന്നോട്ടുവച്ചിട്ടുള്ള ആരോപണങ്ങള്‍ക്ക് മുഖ്യമന്ത്രി മറുപടി പറയണം-അദ്ദേഹം പറഞ്ഞു.\n2017ല് ജസ്റ്റിസ് പുട്ട സംവാമിയുടെ വിധി പ്രകാരം വ്യക്തിയുടെ വ്യക്തിഗത വിവരങ്ങള് അയാളുടെ മൗലികാവകാശത്തില്‍പ്പെടുത്തിയാണ് സുപ്രീംകോടതി കാണുന്നതെന്നകാര്യം മുഖ്യമന്ത്രിക്കറിയില്ലേ? സ്പ്രിംഗ്ലര് കമ്പനി സ്വകാര്യ-വ്യക്തിഗത വിവരങ്ങള് ശേഖരിക്കുമ്പോള് വ്യക്തിയുടെ അനുമതി വാങ്ങിയിട്ടുണ്ടോ എന്ന് മുഖ്യമന്ത്രി വ്യക്തമാക്കണം-അദ്ദേഹം കൂട്ടിച്ചേര്‍ത്തു.\nഏതൊരു കരാറില് ഏര്‍പ്പെടുമ്പോഴും അന്നത്തെ തീയതി കരാറില് രേഖപ്പെടുത്തുക എന്നത് പ്രാഥമികമായ നടപടിക്രമമാണ്. എന്നാല് മുഖ്യമന്ത്രിയുടെ കീഴിലുള്ള ഐടി വകുപ്പും സ്പ്രിംഗ്ലര് കമ്പനിയും തമ്മില് ഒപ്പുവച്ചിരിക്കുന്ന നിര്‍ണായകമായ പര്‍ച്ചേസ് ഓര്‍ഡറില് ഐടി സെക്രട്ടറിയുടെ ഒപ്പിനൊപ്പം തീയതി രേഖപ്പെടുത്തിയിട്ടില്ല. ഓര്‍ഡര് ഫോമില് സ്പ്രിംഗ്ലറിന്റെ വൈസ് പ്രസിഡന്റിന്റെ ഒപ്പിനൊപ്പം 2020 ഏപ്രില് രണ്ട് എന്നു തീയതി രേഖപ്പെടുത്തിയിട്ടുണ്ട്. എന്നാല് ഐടി ഡിപ്പാര്‍ട്ട്‌മെന്റ് പ്രിന്‍സിപ്പല് സെക്രട്ടറിയുടെ ഒപ്പിനൊപ്പെം എന്തുകൊണ്ട് തീയതിയില്ല എന്ന് മുഖ്യമന്ത്രി പറയണം-അദ്ദേഹം ആവശ്യപ്പെട്ടു.\nഇപ്പോള് പുറത്തുവന്നിരിക്കുന്ന നോണ് ഡിസ്‌ക്ലോസര് എഗ്രിമെന്റ് വ്യാജമാണ് എന്ന സംശയം കഴിഞ്ഞ രണ്ടുദിവസമായി ഉയരുന്നുണ്ട്. മാധ്യമങ്ങളും പ്രതിപക്ഷ നേതാക്കളും തെളിവുസഹിതം ഇക്കാര്യം ഉന്നയിക്കുന്നുണ്ട്. ഈ രേഖ ഒപ്പുവച്ചത് 2020 മാര്‍ച്ച നാലിനാണെന്ന് രേഖയില് സൂചിപ്പിക്കുന്നു. എന്നാല് പിഡിഎഫില് ഇത് 2020 ഏപ്രില് 14നാണെന്നാണ് കാണിക്കുന്നത്. അതായത് പ്രതിപക്ഷ നേതാവ് രമേശ് ചെന്നിത്തല ഏപ്രില് 19ന് പത്രസമ്മേളനം നടത്തിയശേഷം കൃത്രിമമായി ഉണ്ടാക്കിയതാണ് ഈ രേഖ എന്നാണ് തെളിയുന്നത്.\nസിപിഎം പോളിറ്റ് ബ്യൂറോ 2018 മാര്‍ച്ച് 24ന് വിവരചോര്‍ച്ച സംബന്ധമായി സുപ്രധാനമായ ഒരു പ്രമേയം പാസാക്കിയിട്ടുണ്ട്. ഡേറ്റ ചോര്‍ച്ചയുടെ ആഘാത-പ്രത്യാഘാതങ്ങളെക്കുറിച്ച് പ്രതിപാദിക്കുന്ന ഈ പ്രമേയം ഐടി രംഗത്തെ വിദഗ്ധര് മാത്രമല്ല സാധാരണക്കാരായ ജനങ്ങളും രാഷ്ട്രീയക്കാരുമെല്ലാം ഗഹനമായി ചര്‍ച്ച ചെയ്തിരുന്നു. അന്ന് ആ പോളിറ്റ് ബ്യൂറോയില് പങ്കെടുത്തിരുന്ന ഇന്നത്തെ മുഖ്യമന്ത്രി പിണറായി വിജയന് ഈ വിഷയത്തില് അന്നത്തെ സിപിഎമ്മിന്റെ നിലപാട് തന്നെയാണ് അദ്ദേഹത്തിന് ഇന്നും എന്ന് തെളിയിക്കണം.\nസിപിഎം അഖിലേന്ത്യാ സെക്രട്ടറി സീതാറം യെച്ചൂരിക്കും പോളിറ്റ് ബ്യൂറോ അംഗം പ്രകാശ് കാരാട്ടിനും ഈ കാര്യത്തില് എന്താണ് പറയാനുള്ളത് എന്ന് വ്യക്തമാക്കണം. സ്പ്രിംഗ്ലറിന്റെ പശ്ചാത്തലത്തില് പാര്‍ട്ടിയുടെ ഇപ്പോഴത്തെ നിലപാട് വ്യക്തമാക്കാന് ഇവര് തയ്യാറാകണം.\n374 കോടി അഴിമതി നടത്തി എന്നു പറയപ്പെടുന്ന ലാവ്‌ലിന് അന്താരാഷ്ട്ര അഴിമതിക്കേസില് ഇപ്പോഴും സുപ്രീംകോടതി മുമ്പാകെ കൈയുംകെട്ടി നില്‍ക്കുന്ന മുഖ്യമന്ത്രി പിണറായി വിജയന് വീണ്ടും ഒരു അന്താരാഷ്ട്ര അഴിമതിക്ക് കൂട്ടുനില്‍ക്കാന് എങ്ങനെ ധൈര്യം വന്നുവെന്നും മുല്ലപ്പള്ളി രാമചന്ദ്രന് ചോദിച്ചു. സുതാര്യനായ ഒരു മുഖ്യമന്ത്രിയായിരുന്നു വി.എസ്.അച്യുതാന്ദന്. അതേസമയം നിഗൂഢതകള് നിറഞ്ഞ ഒരു മുഖ്യമന്ത്രിയാണ് പിണറായി വിജയന്-മുല്ലപ്പള്ളി രാമചന്ദ്രന് പറഞ്ഞു.\nഎം.ശിവശങ്കര്‍ഐടി സെക്രട്ടറികെപിസിസി. പ്രസിഡന്റ് മുല്ലപ്പള്ളി രാമചന്ദ്രന്‍കൊവിഡ്പിണറായി വിജയന്‍സ്പ്രിംഗ്ലര്\n0 Vatican News7months ago


വീണ്ടും വിജയമില്ല, ഇന്ത്യയുടെ ലോകകപ്പ് പ്രതീക്ഷകൾ അവസാനിച്ചു | Fanport | Featured News Malayalam\nThursday, Mar 4, 2021 08:48 AM\nHome Football വീണ്ടും വിജയമില്ല, ഇന്ത്യയുടെ ലോകകപ്പ് പ്രതീക്ഷകൾ അവസാനിച്ചു\nഒരിക്കൽ കൂടെ ഇന്ത്യൻ ലോകകപ്പ് സ്വപനത്തിന് തിരിച്ചടി നേരിട്ടിരിക്കുകയാണ്. ഇന്ന് ഒമാനിലും ഇന്ത്യക്ക് വിജയിക്കാൻ ആയില്ല. ഒമാനിൽ ഇന്ത്യ പൊരുതി നിന്നെങ്കിലും 1-0ന്റെ പരാജയം ഇന്ത്യ നേരിട്ടു. ഇന്ത്യയിൽ വന്ന് കളിച്ചപ്പോഴും ഒമാനായിരുന്നു വിജയം. ഈ തോൽവി കൂടി ആയതോടെ ഇന്ത്യ യോഗ്യത റൗണ്ടിന്റെ ഈ ഘട്ടം കടക്കില്ല എന്ന് ഉറപ്പായി.\nഇന്ന് ഇന്ത്യയുടെ തുടക്കം തന്നെ മോശമായിരുന്നു. കളിയുടെ ഏഴാം മിനുട്ടിൽ തന്നെ ഇന്ത്യ പെനാൾട്ടി വഴങ്ങി. പക്ഷെ ഭാഗ്യം കൊണ്ട് ആ പെനാൽറ്റി ലക്ഷ്യത്തിൽ എത്തിയില്ല. 33ആം മിനുട്ടിൽ അൽ ഖാലിദിയിലൂടെ ആണ് ഒമാൻ കളിയിൽ മുന്നിൽ എത്തിയത്. ആ ഗോളിന് പിന്നാലെ പരിക്ക് കാരണം പ്രണോയ് ഹാൾദറിനെയും ആദിൽ ഖാനെയും ഇന്ത്യക്ക് നഷ്ടമായി.\nമത്സരത്തിൽ അധികം അവസരങ്ങൾ സൃഷ്ടിക്കാൻ ഇന്ത്യക്ക് ആയില്ല. ഇന്നത്തെ പരാജയത്തോടെ അഞ്ചു മത്സരങ്ങളിൽ നിന്ന് മൂന്ന് പോയന്റിൽ നിൽക്കുകയാണ് ഇന്ത്യ. ഇനി അവസാന മൂന്ന് മത്സരങ്ങൾ ഇന്ത്യ വിജയിച്ചാൽ പോലും ഇന്ത്യ അടുത്ത ഘട്ടത്തിലേക്ക് കടക്കില്ല.\nPrevious articleഎംഎസ്കെ പ്രസാദിന് പകരം ലക്ഷ്മണ് ശിവരാമ കൃഷ്ണന് ഇന്ത്യയുടെ മുഖ്യ സെലക്ടര് ആയേക്കുമെന്ന് അഭ്യൂഹം\nNext articleആര്‍ച്ചറിന്റെ വെല്ലുവിളി നേരിടുവാന് ലോക്കി ഫെര്‍ഗുസണ് സാധിക്കുമെന്ന പ്രതീക്ഷയില് ഗാരി സ്റ്റെഡ്


നിർഭയ ബലാത്സംഗ കേസ്: കേന്ദ്രത്തിൻെറ ഹരജി തളളി; പ്രതികളുടെ വധശിക്ഷ ഒരുമിച്ച് നടപ്പാക്കണമെന്ന് ഹൈക്കോടതി\nWEB DESK| Updated On:5Feb 2020 10:02 AM GMT | Location :\nബലാത്സംഗക്കേസിൽ പ്രതികളുടെ വധശിക്ഷ ഫെബ്രുവരി ഒന്നിനാണ് നടപ്പാക്കാനിരുന്നത്. എന്നാല് ജനുവരി 31 ന് ഇനിയൊരു ഉത്തരവ് ഉണ്ടാകും വരെ വധശിക്ഷ നടപ്പാക്കരുതെന്ന് ഡല്‍ഹി കോടതി ഉത്തരവിട്ടിരുന്നു.\nനിര്‍ഭയ കേസില് പ്രതികളുടെ മരണ വാറണ്ട് സ്റ്റേ ചെയ്ത പട്യാല ഹൗസ് കോടതി വിധിക്കെതിരെ കേന്ദ്രസർക്കാർ നൽകിയ ഹരജി തള്ളി. പ്രതികളുടെ വധശിക്ഷ ശിക്ഷ വെവ്വേറെ നടപ്പാക്കണമെന്ന കേന്ദ്ര ആഭ്യന്തര മന്ത്രാലയത്തിന്റെ ഹര്‍ജിയാണ് ഡൽഹി ഹൈക്കോടതി തള്ളിയത്. ഹര്‍ജി നല്‍കാന് കേന്ദ്രസര്‍ക്കാരിന് അധികാരമുണ്ടെന്നും എന്നാല് ശിക്ഷ ഒരുമിച്ച് നടത്തണമെന്നാണ് അഭിപ്രായമെന്ന് ഹൈക്കോടതി അറിയിച്ചു.\nജയില് ചട്ടം ചൂണ്ടിക്കാട്ടിയാണ് കോടതി ഇക്കാര്യം വ്യക്തമാക്കിയത്. കേസിലെ ഒരു പ്രതി തിരുത്തല് ഹര്‍ജി നല്‍കിയ സാഹചര്യത്തില് ശിക്ഷ നടപ്പാക്കുന്നത് വിചാരണ കോടതി സ്‌റ്റേ ചെയ്യുകയായിരുന്നു. അതേസമയം ഒരോരുത്തരായി പുന:പരിശോധാ ഹര്‍ജിയും ദയാഹര്‍ജിയും സമര്‍പ്പിക്കുന്നതിലൂടെ ശിക്ഷ നടപ്പാക്കുന്നത് ബോധപൂര്‍വ്വം നീട്ടാനുള്ള തന്ത്രമാണെന്ന് പ്രോസിക്യൂഷന് വാദിച്ചിരുന്നു.\nനിയമത്തിന്റെ സാങ്കേതികത്വം ഉപയോഗിച്ച് ശിക്ഷ നടപ്പാക്കുന്നത് നീട്ടിക്കൊണ്ടുപോകാനുള്ള ശ്രമമാണ് പ്രതികള് നടത്തുന്നതെന്നും അത് അനുവദിക്കാന് കഴിയില്ലെന്നും കോടതി വ്യക്തമാക്കി. തിരുത്തല് ഹര്‍ജിയും ദയാഹര്‍ജിയും അടക്കം കേസിലെ പ്രതികള്‍ക്കുള്ള അവകാശങ്ങളെല്ലാം ഇനിയുള്ള ഏഴു ദിവസങ്ങള്‍ക്കുള്ളില് വിനിയോഗിക്കണമെന്നും കോടതി നിര്‍ദേശിച്ചു. ഈ കാലയളവിന് ശേഷം വിചാരണ കോടതിക്ക് ഉചിതമായ നടപടികളുമായി മുന്നോട്ടുപോകാമെന്നും ജസ്റ്റിസ് സുരേഷ് കെയ്ത്ത് വ്യക്തമാക്കി.\n'' എല്ലാ പ്രതികളും ക്രൂരകൃത്യത്തിന് ശിക്ഷിക്കപ്പെട്ടവരാണ്. പ്രതികള് ശിക്ഷ വൈകിപ്പിക്കാന് ശ്രമിക്കുന്നുണ്ടോയെന്ന് പരിശോധിക്കേണ്ടി വരും. ഈ സാഹചര്യത്തില് പ്രതികള് ഏഴ് ദിവസത്തിനകം എല്ലാ നിയമനടപടികളും സ്വീകരിക്കണം. അതിന് ശേഷം അധികൃതര്‍ക്ക് ശിക്ഷ നടപ്പാക്കുന്നതിന് നിയമാനുസൃത നടപടി സ്വീകരിക്കാം''- ജസ്റ്റിസ് സുരേഷ് കെയ്ത്ത് വ്യക്തമാക്കി.\nബലാത്സംഗക്കേസിൽ പ്രതികളുടെ വധശിക്ഷ ഫെബ്രുവരി ഒന്നിനാണ് നടപ്പാക്കാനിരുന്നത്. എന്നാല് ജനുവരി 31 ന് ഇനിയൊരു ഉത്തരവ് ഉണ്ടാകും വരെ വധശിക്ഷ നടപ്പാക്കരുതെന്ന് ഡല്‍ഹി കോടതി ഉത്തരവിട്ടിരുന്നു. ഇതിനെതിരെയാണ് കേന്ദ്രസര്‍ക്കാരും തീഹാര് ജയില് അധികൃതരും ഹൈക്കോടതിയെ സമീപിച്ചത്. അക്ഷയ് കുമാര്, വിനയ് ശര്‍മ, പവന് ഗുപ്ത, മുകേഷ് സിങ് എന്നിവരാണ് വധശിക്ഷ കാത്ത് തിഹാര് ജയിലില് കഴിയുന്നത്.


കേരളത്തില് ഇന്ന് 6169 പേര്‍ക്ക് കോവിഡ്; പരിശോധിച്ചത് 61,437 സാമ്പിളുകള്, ടെസ്റ്റ് പോസിറ്റിവിറ്റി നിരക്ക് 10.04 covid-kerala-updates-latest\nHome News Kerala കേരളത്തില് ഇന്ന് 6169 പേര്‍ക്ക് കോവിഡ്; പരിശോധിച്ചത് 61,437 സാമ്പിളുകള്, ടെസ്റ്റ് പോസിറ്റിവിറ്റി നിരക്ക് 10.04\nകേരളത്തില് ഇന്ന് 6169 പേര്‍ക്ക് കോവിഡ്; പരിശോധിച്ചത് 61,437 സാമ്പിളുകള്, ടെസ്റ്റ് പോസിറ്റിവിറ്റി നിരക്ക് 10.04\nതിരുവനന്തപുരം: കേരളത്തില് ഇന്ന് 6169 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ അറിയിച്ചു. എറണാകുളം 953, കോട്ടയം 642, കോഴിക്കോട് 605, തൃശൂര് 564, മലപ്പുറം 500, കൊല്ലം 499, ആലപ്പുഴ 431, പത്തനംതിട്ട 406, തിരുവനന്തപുരം 404, പാലക്കാട് 367, വയനാട് 260, ഇടുക്കി 242, കണ്ണൂര് 228, കാസര്‍കോട് 68 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 98 പേര് സംസ്ഥാനത്തിന് പുറത്ത് നിന്ന് വന്നവരാണ്. 5349 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 662 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 728, കോട്ടയം 595, കോഴിക്കോട് 577, തൃശൂര് 546, മലപ്പുറം 467, കൊല്ലം 490, ആലപ്പുഴ 423, പത്തനംതിട്ട 319, തിരുവനന്തപുരം 284, പാലക്കാട് 196, വയനാട് 250, ഇടുക്കി 237, കണ്ണൂര് 176, കാസര്‍ഗോഡ് 61 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nPrevious articleക്രിസ്മസും ന്യൂ ഇയറും കരുതലോടെ ആഘോഷിക്കണമെന്ന് ആരോഗ്യമന്ത്രി\nNext articleഒമാനില് രണ്ടിടത്ത് വാഹനാപകടം; രണ്ടുപേര് മരിച്ചു


അമേരിക്കക്കെതിരെ തുറന്നടിച്ച് സൗദി അറേബ്യ; നിങ്ങള് പിന്മാറണം!! 20 കോടി ഡോളര് സഹായ വാഗ്ദാനവും | Saudi King rejects US plan to transfer embassy to Jerusalem, announces $150 million for East Jerusalem - Malayalam Oneindia\nPublished: April 16 2018, 13:50 [IST]\nദഹ്‌റാന്: അമേരിക്കയുടെ എല്ലാ നിലപാടുകളോടും യോജിപ്പാണ് സൗദി അറേബ്യയ്ക്ക്. ഇരുരാജ്യങ്ങളും മുമ്പുള്ളതിനേക്കാള് കൂടുതല് അടുത്തിരിക്കുന്നു. പ്രസിഡന്റായി തിരഞ്ഞെടുക്കപ്പെട്ട ശേഷം ഡൊണാള്‍ഡ് ട്രംപ് ആദ്യം സന്ദര്‍ശിച്ച വിദേശരാജ്യം സൗദി അറേബ്യയായിരുന്നു. തൊട്ടുപിന്നാലെ ട്രംപിന്റെ പ്രതിനിധികള് സൗദിയിലേക്ക് വരുന്നു. ഖത്തറിനെതിരെ ഉപരോധം പ്രഖ്യാപിച്ചപ്പോഴും ട്രംപ് ആദ്യം സൗദിയുടെ നടപടി അഭിനന്ദിക്കുകയാണ് ചെയ്തത്. ഇപ്പോള് സൗദി കിരീടവകാശി മുഹമ്മദ് ബിന് സല്‍മാന് അമേരിക്കന് സന്ദര്‍ശനം നടത്തിയിരിക്കുന്നു. നിരവധി കരാറുകള് ഒപ്പുവച്ചു. ആയുധങ്ങള് വാങ്ങുന്നു. ഇരുരാജ്യങ്ങളും പരസ്പര നിക്ഷേപത്തിന് ഒരുങ്ങുന്നു... കാര്യങ്ങള് ഇങ്ങനെ മുന്നോട്ട് പോകവെയാണ് അമേരിക്കക്കെതിരേ കടുത്ത ഭാഷയില് സൗദി അറേബ്യ ഇപ്പോള് രംഗത്തുവന്നിരിക്കുന്നത്. സഹകരണം നിലനില്‍ക്കുമ്പോള് തന്നെ തങ്ങളുടെ നിലപാട് ശക്തമായി അവതരിപ്പിച്ചിരിക്കുകയാണ് സൗദി അറേബ്യ...\nജനാധിപത്യാവകാശലംഘനം, നീചമായ രാഷ്ട്രീയപകപോക്കല്... ദീപക്കിനൊപ്പം തോമസ് ഐസക്ക്\nസൗദിയുടെ ശക്തമായ നിലപാട്\nസൗദിയിലെ ദമ്മാമിലാണ് അറബ് ലീഗ് ഉച്ചകോടി ഇത്തവണ നടന്നത്. 22 മുസ്ലിം രാജ്യങ്ങളില് നിന്നുള്ള പ്രതിനിധികള് ഉച്ചകോടിയില് പങ്കെടുത്തു. മുസ്ലിം രാജ്യങ്ങള് നേരിടുന്ന പ്രശ്‌നങ്ങളായിരുന്നു പ്രധാനമായും യോഗം ചര്‍ച്ച ചെയ്തത്. ഇതിനിടെയാണ് സൗദി അറേബ്യ കടുത്ത ഭാഷയില് അമേരിക്കക്കെതിരെ സംസാരിച്ചത്. സൗദിയുടെ നീക്കം മറ്റു രാജ്യങ്ങളെയും ആശ്ചര്യപ്പെടുത്തി.\nഒരിക്കലും അംഗീകരിക്കില്ലെന്ന് രാജാവ്\nഇസ്രായേലിലെ അമേരിക്കന് എംബസി ജറുസലേമിലേക്ക് മാറ്റുമെന്ന അമേരിക്കയുടെ നിലപാടാണ് സൗദിയെ പ്രകോപിപിച്ചത്. സൗദി ഇക്കാര്യത്തില് നേരത്തെ നിലപാട് വ്യക്തമാക്കിയുന്നെങ്കിലും ഇത്രയും ശക്തമായ ഭാഷയില് പ്രതികരിച്ചിരുന്നില്ല. അമേരിക്കയുടെ നടപടി ഒരിക്കലും അംഗീകരിക്കില്ലെന്ന് സൗദി രാജാവ് സല്‍മാന് യോഗത്തില് വ്യക്തമാക്കി.\nനിലവില് അമേരിക്കയുടെ ഇസ്രായേല് എംബസി സ്ഥിതി ചെയ്യുന്നത് തെല് അവീവിലാണ്. ഇസ്രായേലിലെ പ്രധാന നഗരമാണ് തെല് അവീവ്. ഇവിടെയാണ് ഇസ്രായേലിന്റെ വിമാനത്താവളമുള്ളത്. മറ്റു നയതന്ത്ര കാര്യാലയങ്ങളും ഇവിടെ തന്നെ. അമേരിക്കന് എംബസി തെല് അവീവില് നിന്ന് ജറുസലേമിലേക്ക് മാറ്റുമെന്നാണ് ഡൊണാള്‍ഡ് ട്രംപ് പ്രഖ്യാപിച്ചത്.\nമുന്നറിയിപ്പ് ലംഘിച്ച് നീക്കം\nട്രംപ് തിരഞ്ഞെടുപ്പ് വേളയില് ഇസ്രായേലിനും അമേരിക്കയിലെ ജൂത സമൂഹത്തിനും നല്‍കിയ ഉറപ്പായിരുന്നു എംബസി മാറ്റം. എന്നാല് ഫലസ്തീന് പ്രദേശമായ ജറുസലേമിലേക്ക് എംബസി മാറ്റുന്നത് കൂടുതല് പ്രതിസന്ധി സൃഷ്ടിക്കുമെന്ന് ലോകരാജ്യങ്ങള് അമേരിക്കക്ക് മുന്നറിയിപ്പ് നല്‍കിയിരുന്നു.\nമിക്ക രാജ്യങ്ങളും ട്രംപിനെതിരെ\nട്രംപിന്റെ നീക്കം മിക്ക രാജ്യങ്ങളും എതിര്‍ക്കുകയും ചെയ്തിരുന്നു. ഈ സാഹചര്യത്തിലാണ് സൗദിയും ശക്തമായ നിലപാടുമായി മുന്നോട്ട് വന്നിരിക്കുന്നത്. ട്രംപിന്റെ തീരുമാനത്തെ എതിര്‍ത്ത ആഗോള സമൂഹത്തിന് സൗദി നന്ദി അറിയിച്ചു.\nജറുസലേം ഫലസ്തീന് മണ്ണ്\nഅമേരിക്കയുടെ നിലപാടിനോട് യോജിപ്പില്ലെന്ന് തങ്ങള് ആവര്‍ത്തിച്ചുപറയുന്നുവെന്ന് സൗദി രാജാവ് വ്യക്തമാക്കി. കിഴക്കന് ജറുസലേം ഫലസ്തീന് അഭിവാജ്യ ഘടകമാണ്. ഈ സ്ഥലത്തേക്ക് അമേരിക്കയുടെ ഇസ്രായേല് എംബസിമാറ്റുന്നത് അംഗീകരിക്കില്ല. പശ്ചിമേഷ്യയില് കൂടുതല് പ്രശ്‌നങ്ങളുണ്ടാക്കാന് സാധ്യതയുള്ളതാണ് അമേരിക്കന് നീക്കമെന്നും സൗദി രാജാവ് അഭിപ്രായപ്പെട്ടു.\nകിഴക്കന് ജറുസലേം ആസ്ഥാനമായി രാഷ്ട്ര രൂപീകരണമാണ് ഫലസ്തീന് നേതാക്കള് സ്വപ്‌നം കാണുന്നത്. അറബ് ലോകം മൊത്തമായി ഇതിനെ പിന്തുണയ്ക്കുകയും ചെയ്യുന്നുണ്ട്. ഈ സാഹചര്യത്തിലാണ് ട്രംപിന്റെ പ്രകോപനപരമായ പ്രഖ്യാപനമുണ്ടായത്. ഫലസ്തീന് ജനതയ്ക്ക് ഒപ്പമാണ് സൗദി അറേബ്യ. ഈ നിലപാടില് ഒരുമാറ്റവും ഉണ്ടാകില്ലെന്നും രാജാവ് ഊന്നിപ്പറഞ്ഞു.\n15 കോടി ധനസഹായം\nകിഴക്കന് ജറുസലേമിലെ ഇസ്ലാമിക പൈതൃകങ്ങളുടെ സുരക്ഷയ്ക്കും അറ്റക്കുറ്റ പണികള്‍ക്കുമായി പ്രത്യേക ഫണ്ടും സൗദി രാജാവ് പ്രഖ്യാപിച്ചു. 15 കോടി ഡോളര് ഫലസ്തീന് ഭരണകൂടത്തിന് നല്‍കുമെന്ന് രാജാവ് പറഞ്ഞു. ഇസ്ലാമിക പൈതൃകങ്ങള് നശിപ്പിക്കാന് മേഖലയില് ആസൂത്രിത നീക്കം നടക്കുന്നുണ്ട്. ഇതിനുള്ള പരിഹാരം എന്ന നിലയിലാണ് സൗദിയുടെ ഫണ്ട്.\nഇപ്പോള് നടക്കുന്നത് ദഹ്‌റാനിലെ അറബ് ലീഗ് ഉച്ചകോടിയല്ല, ജറുസലേം ഉച്ചകോടി എന്നാണ് ഇതിന്റെ പേര്. ഫലസ്തീന് ജനത നേരിടുന്ന പ്രശ്‌നങ്ങള് ലോകത്തെ എല്ലാവര്‍ക്കും അറിയാം. അറബ് ലോകത്തിന്റെ ഏക ആശങ്ക ഫലസ്തീന്‍കാരുടെ കാര്യത്തിലാണെന്നും രാജാവ് ഊന്നിപ്പറഞ്ഞു.\nമുസ്ലിംകള്‍ക്ക് മൂന്ന് പുണ്യ ആരാധനാലയങ്ങളാണുള്ളത്. അതില് ഒന്നാണ് ജറുസലേമിലെ അഖ്‌സ പള്ളി. മക്കയിലെയും മദീനയിലേയും പള്ളികള് കഴിഞ്ഞാല് അഖ്‌സ പള്ളിക്കാണ് മുസ്ലിം ലോകം പ്രാധാന്യം കല്‍പ്പിക്കുന്നത്. മക്കയിലെ കഅ്ബയും മദീനയിലെ പ്രവാചകന്റെ പള്ളിയും പോലെ മുസ്ലിംകള് പവിത്രമായി കരുതുന്നതാണ് ജറുസലേമിലെ പള്ളി.\nഅഖ്‌സയുടെ പള്ളിയുടെ ചുമതല ജോര്‍ദാന് ഭരണകൂടത്തിന്റെ നിയന്ത്രണത്തിലുള്ള ട്രസ്റ്റിനാണ്. പള്ളിയുടെയും ജറുസലേമിലെ മറ്റു മുസ്ലിം കേന്ദ്രങ്ങളുടെയും അറ്റക്കുറ്റ പണികള്‍ക്ക് വേണ്ടിയാണ് 15 കോടി സൗദി രാജാവ് പ്രഖ്യാപിച്ചിരിക്കുന്നത്. കൂടാതെ5കോടി ഡോളര് വേറെയും സൗദി രാജാവ് നല്‍കുമെന്ന് അറിയിച്ചിട്ടുണ്ട്.\nഫലസ്തീന് അഭയാര്‍ഥികള്‍ക്ക് വേണ്ടി പ്രവര്‍ത്തിക്കുന്ന ഐക്യരാഷ്ട്ര സഭയുടെ ഏജന്‍സിക്കാണ് അഞ്ച് കോടി കൈമാറുക. ഫലസ്തീന്‍കാരുടെ ആവശ്യങ്ങള്‍ക്കായി ഈ തുക വിനിയോഗിക്കും. ഈ ഏജന്‍സിക്ക് കീഴില് 30 ലക്ഷം ഫലസ്തീന് അഭയാര്‍ഥികളാണുള്ളത്.\nഅമേരിക്ക ഫണ്ട് കുറച്ചു\nഫലസ്തീനിലെ യുഎന് ഏജന്‍സിക്ക് അമേരിക്ക നേരത്തെ ഫണ്ട് കൈമാറിയിരുന്നു. എന്നാല് ട്രംപ് അധികാരത്തിലെത്തിയതോടെ ഈ ഫണ്ട് കൈമാറ്റം വെട്ടിക്കുറച്ചു. ഇതോടെ സാമ്പത്തിക പ്രതിസന്ധി നേരടുന്നുണ്ടെന്ന് ഏജന്‍സി അടുത്തിടെ മാധ്യമങ്ങളോട് പറഞ്ഞിരുന്നു.\nഅമേരിക്ക ധനസഹായം വെട്ടിക്കുറച്ച സാഹചര്യത്തിലാണ് സൗദി കൂടുതല് പണം എത്തിക്കുന്നത്. ഇതും അമേരിക്കക്കുള്ള തിരിച്ചടിയാണ്. 44.1 കോടി ഡോളറാണ് തങ്ങള്‍ക്ക് ആവശ്യമുള്ളതെന്ന് യുഎന് ഏജന്‍സി മേധാവി പിയര് ക്രഹന്‍ബുള് പറഞ്ഞിരുന്നു. ഇതുവരെ ഇവര്‍ക്ക് ലഭിച്ചത് 10 കോടി ഡോളര്‍മാത്രമാണ്. ഈ സാഹചര്യത്തിലാണ് സൗദിയുട സഹായം.\nജറുസലേം പുണ്യ ഭൂമി\nജറുസലേം മുസ്ലിംകള്‍ക്ക് മാത്രമല്ല പ്രധാന ഭൂമിയാകുന്നത്. ക്രൈസ്തവര്‍ക്കും ജൂതര്‍ക്കും പുണ്യഭൂമിയാണ് ജറുസലേം. നേരത്തെ ഇത് ഫലസ്തീന്‍കാരുടെ കൈവശമായിരുന്നു. 1967ലെ അറബ്-ജൂത യുദ്ധത്തിലാണ് ഈ പ്രദേശത്തിന്റെ നിയന്ത്രണം ഇസ്രായേല് സൈന്യത്തിന് ലഭിച്ചത്. ജറുസലേമിന്റെ പൂര്‍ണ അധികാരം ഫലസ്തീന്‍കാര്‍ക്ക് നല്‍കണമെന്നാണ് സൗദി ഉള്‍പ്പെടെയുള്ള രാജ്യങ്ങളുടെ നിലപാട്.\nsaudi arabia america israel jerusalem സൗദി അറേബ്യ അമേരിക്ക ജറുസലേം ഇസ്രായേല്


ആകാംക്ഷയോടെ വാഹനലോകം, കിയ ഇന്ത്യയുടെ നാലാമത്തെ മോഡൽ കാരെൻസ് എത്തുന്നത്6വേരിയന്റുകളിൽ - Malayalam DriveSpark\nആകാംക്ഷയോടെ വാഹനലോകം, കിയ ഇന്ത്യയുടെ നാലാമത്തെ മോഡൽ കാരെൻസ് എത്തുന്നത്6വേരിയന്റുകളിൽ\nPublished: Tuesday, December 14, 2021, 18:13 [IST]\nസെൽറ്റോസ്, കാർണിവൽ, സോനെറ്റ് എന്നിവയ്ക്ക് ശേഷം ഇന്ത്യയിലെ തങ്ങളുടെ നാലാമത്തെ വാഹനത്തെ പുറത്തിറക്കാൻ തയാറെടുത്തു കഴിഞ്ഞിരിക്കുകയാണ് കിയ മോട്ടോർസ്. കാരെൻസ് എന്നു പേരിട്ടിരിക്കുന്ന മോഡൽ ഒരു7സീറ്ററായിരിക്കും.\nകാരെൻസ് ഒരു എംപിവിയാണോ7സീറ്റർ എസ്‌യുവിയാണോ എന്ന കാര്യത്തിൽ മാത്രമാണ് ഇപ്പോൾ സംശയങ്ങൾ നിഴലിക്കുന്നത്. എന്തായാലും കമ്പനിയുടെ ലൈനപ്പിൽ സെൽറ്റോസിനും കാർണിവലിനും ഇടയിലായിരിക്കും പുതുപുത്തൻ മോഡലിനെ കൊറിയൻ ബ്രാൻഡ് സ്ഥാപിക്കുക എന്നുറപ്പാണ്.\nദക്ഷിണ കൊറിയൻ വാഹന നിർമാണ കമ്പനി തങ്ങളുടെ മറ്റ് കാറുകളുടെ കാര്യത്തിലെന്നപോലെ കാരെൻസുമായി സമാനമായ വിജയം കൈവരിക്കാനാണ് ശ്രമിച്ചുവരുന്നത്. ലോഞ്ച് ചെയ്യുമ്പോൾ ടൊയോട്ട ഇന്നോവ ക്രിസ്റ്റ, ഹ്യുണ്ടായി അൽകസാർ, ഫെയ്‌സ്‌ലിഫ്റ്റഡ് മാരുതി XL6, മഹീന്ദ്ര മറാസോ എന്നിവയ്‌ക്കെതിരാളിയാവാവും ഈ പുതിയ കിയ കാർ.\nഡിസംബർ 16-ന് കിയ തങ്ങളുടെ പുതിയ കാരെൻസ് അവതരിപ്പിക്കാനാണ് തീരുമാനിച്ചിരിക്കുന്നത്. പുതിയ വാഹനത്തെ ആറ് വേരിയന്റുകളിലായി കിയ മോട്ടോർസ് തിരിക്കുമെന്നാണ് ഏറ്റവും പുതിയ റിപ്പോർട്ടുകൾ. കിയ കാരെൻസ് ലൈനപ്പിൽ L, LX, EX, EX+, TX, TX+ എന്നീ വേരിയന്റുകളായിരിക്കും ഉണ്ടായിരിക്കുക.\nഈ വേരിയന്റുകൾ പിന്നീട് വകഭേദങ്ങളായി വിഭജിക്കപ്പെടും. L വേരിയന്റിൽ HTP/HTM എന്നിവയായിരിക്കും ഉണ്ടായിരിക്കുക. LX-ന് പ്രീമിയം, EX-ന് പ്രസ്റ്റീജ്, EX+-ന് പ്രസ്റ്റീജ്+, TX-ൽ ലക്ഷ്വറി, ടോപ്പ്-എൻഡ് TX+ വേരിയന്റിന് ലക്ഷ്വറി+ എന്നിവ ഉണ്ടായിരിക്കും. ഈ വേരിയന്റുകൾ എന്തൊക്കെ ഫീച്ചറുകൾ വാഗ്ദാനം ചെയ്യുമെന്ന് അവതരണ വേളയിൽ വെളിപ്പെടും.\nആഢംബരവും വിശാലവുമായ ഇന്റീരിയറായിരിക്കും കാരെൻസിന് ഉണ്ടാവുകയെന്ന് കമ്പനി പറയുന്നു. ഒപ്റ്റിമൽ സുഖസൗകര്യങ്ങളിലാകും വാഹനം ശ്രദ്ധ കേന്ദ്രീകരിക്കുക. അകത്തളം മിനിമലിസ്റ്റിക് സ്റ്റൈലിംഗും സമകാലിക സവിശേഷതകളും തമ്മിൽ യോജിപ്പുള്ള സന്തുലിതാവസ്ഥ കൈവരിക്കാനാണ് ലക്ഷ്യമിടുന്നത്.\n6 സീറ്റ്,7സീറ്റ് കോൺഫിഗറേഷനിൽ കാരെൻസ് ലഭ്യമാകുമെന്ന് പ്രതീക്ഷിക്കുന്നു. കാരെൻസിന്റെ മുൻനിര വകഭേദത്തിന് ആപ്പിൾ കാർപ്ലേ, ആൻഡ്രോയിഡ് ഓട്ടോ എന്നിവയ്ക്കുള്ള പിന്തുണയോടെ 10.25-ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം ലഭിക്കും. UVO കണക്റ്റിവിറ്റി സ്യൂട്ട് വഴി ഇന്റർനെറ്റ് കണക്റ്റുചെയ്‌ത സ്മാർട്ട് ഫീച്ചറുകളുടെ ഒരു ശ്രേണിയും വാഹനത്തിന് ലഭിക്കും.\nവാഹനം മോഷ്ടിക്കപ്പെട്ടാൽ അതിനായുള്ള ട്രാക്കിംഗും ഇമ്മൊബിലൈസേഷനും, ജിയോഫെൻസ് അലേർട്ട്, റിമോട്ട് ആക്‌സസ്, AI അസിസ്റ്റഡ് വോയ്‌സ് കമാൻഡുകൾ, ഫൈൻഡ് മൈ കാർ, വെഹിക്കിൾ ഹെൽത്ത് റിപ്പോർട്ട്, മെയിന്റനൻസ് അലേർട്ട് എന്നിവ വരാനിരിക്കുന്ന മോഡലിന്റെ ചില പ്രധാന കണക്റ്റിവിറ്റി ഫീച്ചറുകളിൽ ഉൾപ്പെടുകയും ചെയ്യും.\nവയർലെസ് സ്മാർട്ട്‌ഫോൺ ചാർജിംഗ്, സൺറൂഫ്, ഡിജിറ്റൽ ഇൻസ്ട്രുമെന്റ് ക്ലസ്റ്റർ എന്നിവയാണ് മറ്റ് പ്രധാന സവിശേഷതകൾ. സുരക്ഷയുടെ കാര്യത്തിൽ എംപിവി ആയിരിക്കുമെന്ന് പ്രതീക്ഷിക്കുന്ന പിൻ പാർക്കിംഗ് സെൻസറുകൾ,6എയർബാഗുകൾ, ഇബിഡി ഉള്ള എബിഎസ്, ഇലക്ട്രോണിക് സ്റ്റെബിലിറ്റി കൺട്രോൾ (ESC), ഹിൽ സ്റ്റാർട്ട് അസിസ്റ്റ്, 360° ക്യാമറ എന്നിവ ലഭിക്കും.\nഅഡ്വാൻസ്ഡ് ഡ്രൈവർ അസിസ്റ്റൻസ് സിസ്റ്റം (ADAS) ഫീച്ചറുകളും7സീറ്റർ പതിപ്പിൽ ഓഫർ ചെയ്തേക്കുമെന്നാണ് പ്രതീക്ഷിക്കുന്നത്. കിയയുടെ പദാവലിയിൽ, കാരെൻസിനെ 'വിനോദ വാഹനം' എന്നാണ് വിളിക്കുന്നത്. എന്നിരുന്നാലും ഇത് പ്രായോഗികമായി ഒരു എംപിവി ആകുമെന്നാണ് പ്രതീക്ഷിക്കുന്നത്.\nഡിസൈൻ വിശദാംശങ്ങളിൽ സംയോജിത Y- ആകൃതിയിലുള്ള എൽഇഡി ഡിആർഎല്ലുകളുള്ള ഡ്യുവൽ-ബീം എൽഇജി പ്രൊജക്ടർ ഹെഡ്‌ലാമ്പുകൾ, ക്രോം സ്ട്രിപ്പ് ഹൈലൈറ്റ്, ക്രോം സറൗണ്ടോടുകൂടിയ പ്രമുഖ എയർ ഡാം, ചങ്കി ഫ്രണ്ട് ബമ്പർ, ഫ്ലാറ്റ് ബോണറ്റ് തുടങ്ങിയ സവിശേഷതകളാണ് എസ്‌യുവി പ്രചോദിത സ്റ്റൈലിംഗിൽ ഒരുക്കിയിരിക്കുന്ന കാരെൻസിന് ലഭിക്കുന്നത്.\nവശക്കാഴ്ച്ചയിൽ സ്‌കൾപ്പഡ് ഡോർ പാനലുകൾ, സംയോജിത ടേൺ സിഗ്നലുകളുള്ള ബോഡി നിറമുള്ള റിയർ വ്യൂ മിററുകൾ, ക്രോം ഡോർ ഹാൻഡിലുകൾ, ബ്ലാക്ക്-ഔട്ട് എ, ബി, സി പില്ലറുകൾ, സ്പോർട്ടി ഡ്യുവൽ-ടോൺ അലോയ് വീലുകൾ, റൂഫ് റെയിലുകൾ, കട്ടിയുള്ള ബോഡി ക്ലാഡിംഗ് എന്നിവയും കാരെൻസിന് സ്പോർട്ടി രൂപമാകും സമ്മാനിക്കുക.\nഇനി പിൻഭാഗത്തേക്ക് നോക്കിയാൽ എംപിവിക്ക് ടി ആകൃതിയിലുള്ള റാപ്പ്റൗണ്ട് എൽഇഡി ടെയിൽ ലാമ്പുകളും പരുക്കൻ ശൈലിയിലുള്ള പിൻ ബമ്പറും ഉണ്ട്. ഒരു നേർത്ത എൽഇഡി സ്ട്രിപ്പ് ടെയിൽ ലാമ്പുകളെ ബന്ധിപ്പിക്കുന്നുമുണ്ട്. ഇത് എംപിവിയുടെ സ്പോർട്ടി പ്രൊഫൈൽ മെച്ചപ്പെടുത്താനാണ് സഹായിച്ചിരിക്കുന്നത്.\nകിയ സെൽറ്റോസിൽ നിന്നുള്ള എഞ്ചിൻ ഓപ്ഷനുകൾ കാരെൻസ് കടമെടുക്കും. 1.4 ലിറ്റർ ടർബോ പെട്രോൾ മോട്ടോറും 1.5 ലിറ്റർ ടർബോ ഡീസൽ മോട്ടോറും ശ്രേണിയിൽ ഉണ്ടാകും. പെട്രോൾ യൂണിറ്റ് പരമാവധി 140 bhp പവറും 242 Nm torque ഉം ആണ് പുറപ്പെടുവിക്കുന്നത്.\nഇത്6സ്പീഡ് മാനുവൽ അല്ലെങ്കിൽ ഡിസിടി ഓട്ടോമാറ്റിക് ഗിയർബോക്‌സുമായാകും ജോടിയാക്കുക. ഡീസൽ എഞ്ചിൻ 115 bhp കരുത്തിൽ 250 Nm torque നിർമിക്കും. ഇതിന്റെ ഗിയർബോക്സ് ഓപ്ഷനുകളിൽ6സ്പീഡ് മാനുവൽ,6സ്പീഡ് ടോർഖ് കൺവെർട്ടർ ഓട്ടോമാറ്റിക് എന്നിവയായിരിക്കും തെരഞ്ഞെടുക്കാൻ സാധിക്കുക.\nKia carens mpv variant list leaked ahead of india launch


സയ്യിദ് മുഷ്താഖ് അലി ട്രോഫി: കേരള ടീമിൽ ശ്രീശാന്ത് കളിക്കും; സഞ്ജു ക്യാപ്റ്റൻ | PravasiExpress\nHome Sports Cricket സയ്യിദ് മുഷ്താഖ് അലി ട്രോഫി: കേരള ടീമിൽ ശ്രീശാന്ത് കളിക്കും; സഞ്ജു ക്യാപ്റ്റൻ\nതിരുവനന്തപുരം∙ സയ്യിദ് മുഷ്താഖ് അലി ട്രോഫി ട്വന്റി20 ക്രിക്കറ്റ് ടൂർണമെന്റിനുള്ള കേരള ടീമിനെ പ്രഖ്യാപിച്ചു. സഞ്ജു സാംസണ് കേരളത്തെ നയിക്കും. ടീമിലിടം നേടിയ ശ്രീശാന്ത് ഏഴ് വര്‍ഷത്തെ ഇടവേളയ്ക്ക് ശേഷം ഫസ്റ്റ് ക്ലാസ് ക്രിക്കറ്റ് മത്സരം കളിക്കുന്നുവെന്ന പ്രത്യേകത കൂടിയുണ്ട്. കേരള ടീമിന്റെ തൊപ്പി നൽകിയാണ് കെസിഎ ഭാരവാഹികൾ ശ്രീശാന്തിനെ സ്വീകരിച്ചത്.\nനാല് പുതുമുഖ താരങ്ങള് ടീമിലുണ്ട്. സച്ചിന് ബേബിയാണ് ഉപനായകന്, റോബിന് ഉത്തപ്പ ഈ സീസണിലും കേരള ടീമില് തുടരുന്നു. 20 അംഗ ടീമിനെയാണ് കേരളം പ്രഖ്യാപിച്ചിരിക്കുന്നത്. ജനുവരി 11ന് പുതുച്ചേരിക്കെതിരെയാണ് കേരളത്തിന്റെ ആദ്യ മത്സരം. 13ന് മുംബൈയ്ക്കെതിരെയും 15 ന് ഡൽഹിക്കെതിരെയും കളിക്കും. 17 ന് ആന്ധ്രപ്രദേശ്, 19ന് ഹരിയാന ടീമുകൾക്കെതിരെയും കേരളത്തിന് മത്സരങ്ങളുണ്ട്.\nകേരള ടീം– സഞ്ജു വി. സാംസൺ (ക്യാപ്റ്റൻ), സച്ചിൻ ബേബി (വൈസ് ക്യാപ്റ്റൻ), ജലജ് സക്സേന, റോബിൻ ഉത്തപ്പ, വിഷ്ണു വിനോദ്, സൽമാൻ നിസാർ, ബേസിൽ തമ്പി, എസ്. ശ്രീശാന്ത്, നിധീഷ് എം.ഡി, കെ.എം. ആസിഫ്, അക്ഷയ് ചന്ദ്രൻ, പി.കെ. മിഥുൻ, അഭിഷേക് മോഹൻ, വിനൂപ് എസ്. മനോഹരൻ, മുഹമ്മദ് അസ്ഹറുദ്ദീൻ, രോഹൻ എസ്. കുന്നുമ്മൽ, എസ്. മിഥുൻ, വത്സൽ ഗോവിന്ദ് ശർമ, കെ.ജി. രോജിത്, എം.പി. ശ്രീരൂപ്.\nPrevious articleപ്രസാദിന്റെ പടിയിറങ്ങി ഇളയരാജ; പുരസ്‌കാരങ്ങളും സംഗീതോപകരണങ്ങളും കൊണ്ടുപോയി\nNext articleസ്വർണത്തിൽ പൊതിഞ്ഞ ബർഗർ; വിലകേട്ടാൽ ആരും വാപൊളിച്ചുപോകും!\n‘ഇച്ചാക്കാ’ എന്നു ലാല് വിളിക്കുമ്പോള് ഒരു പ്രത്യേക സുഖം തോന്നാറുണ്ട്; എൻെറ ലാലിന്… ജന്മദിന...


കൂടൽമാണിക്യം ദേവസ്വത്തിന്‍റെ ഒഴിഞ്ഞ പറമ്പുകളിൽ തെങ്ങു കൃഷി വ്യാപിപ്പിക്കുന്നു – IRINJALAKUDALIVE.com\nഇരിങ്ങാലക്കുട : ശ്രീ കൂടൽമാണിക്യം ദേവസ്വത്തിന്‍റെ ഖാദി പറമ്പിലും വടക്കേക്കര പറമ്പിലും തെങ്ങു കൃഷി വ്യാപിപ്പിക്കുന്നത്തിന്‍റെ ഭാഗമായി തെങ്ങിൻ തൈകൾ നട്ട് ഔപചാരിക ഉദ്ഘാടനം ക്ഷേത്രം തന്ത്രി എൻ.പി. പരമേശ്വരൻ നമ്പൂതിരിപ്പാട് നിർവഹിച്ചു . തെങ്ങു തൈകൾ സ്പോണ്സർ ചെയ്തവരും ഭക്തജനങ്ങളും ദേവസ്വം ജീവനക്കാരും പങ്കെടുത്തു. ദേവസ്വത്തിന്റെ 11 കിഴേടങ്ങളിലും തെങ്ങിൻ തൈകൾ നട്ട് വരുന്ന അഞ്ചു വർഷത്തിനുള്ളിൽ ക്ഷേത്രത്തിലേക്കാവശ്യമായ നാളികേരം സ്വയം വിളവെടുക്കാനാണ് ഉദ്ദേശിക്കുന്നത്. കരകൃഷി ചെയ്ത് ഇല്ലംനിറക്കാവശ്യമായ കതിർ കണ്ടെത്തുവാൻ കഴിഞ്ഞു. കഴിഞ്ഞ വർഷത്തെ വാഴക്കൃഷിയും വൻ വിജയമായിരുന്നു. ദേവസ്വം ചെയർമാൻ പ്രദീപ് മേനോൻ, കമ്മിറ്റി അംഗങ്ങളായ ഭരതൻ കണ്ടേൻക്കാട്ടിൽ, രാജേഷ് തമ്പാൻ, കെ ജി സുരേഷ്, കെ കെ പ്രേമരാജൻ , അഡ്മിനിസ്ട്രേറ്റർ എ എം സുമ എന്നിവർ സന്നിഹിതരായിരുന്നു.\nഫയർ & സെഫ്റ്റി സർട്ടിഫിക്കറ്റ് ഇല്ലാതെ വർണ സിനിമാസ്2വർഷകാലം എങ്ങിനെ പ്രവർത്തിച്ചു? ഇരിങ്ങാലക്കുട നഗരസഭ പ്രതികൂട്ടിൽ